cyanic-selkie/wikianc huggingface dataset:
ߒߛߙߍߜߘߺߍ߬
ߛߏ ߛߏ߯ߙߏߢߺߊ
ߒߛߙߍߜߘߺߍ߬ ߛߏ߯ߙߏߣߍ߲߫ ߛߌߦߊ߫ ߢߌ߲߬ ߠߎ߫ ߟߋ߬ ߟߊ߫ ߸ ߡߍ߲ ߞߐߦߌߘߊߓߊ߮ ߕߜߋ߫ ߓߊ߬ ߥߟߺߴߊ߬ ߛߌߦߊߡߊ߲߫ : ߜߙߍ߬ߛߍ ߣߌ߫ ߡߊߣߐ (ߘߎ߰ߙߋ߲) ߸ ߞߐ߬ߣߌ߬ߢߞߊ߬ ߞߊ߲߬ ߝߐߟߊ ߟߎ߬ ߟߋ߬ ߛߌߦߊߡߊ߲߫ ߢߊ ߓߍ߯ ߘߏ߫ ߡߊ߬߸ ߡߍ߲ ߘߐ߫ ߣߌ߫ ߞߐ߬ߣߌ߬ߢߊ߬ߞߊ߬ ߞߊ߲ ߠߋ߬ ߦߋ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߖߊ߬ߥߏ߬ߞߊ߲ ߘߌ߫߸ ߝߌߟߊ ߟߎ߬ ߝߣߊ߫ ߦߋ߫ ߦߋ߲߲߬ (ߞߏ߬߬ߣߵߏ߬ ߟߎ߫ ߝߊ߬߬ߙߊ߲߲߬ߝߊ߬ߙߊ߬ߣߊ ߟߋ߬ ߦߋ߫) ߊ߬ ߣߌ߫ ߕߐߡߊ ߸ ߞߌ߬ߛߌ ߸ ߊ߬ ߣߌ߫ ߛߏ߬ߛߏ. ߖߡߊ߬ߣߊ߬ ߜߘߍ߫ ߡߐ߱ ߟߎ߬ ߝߣߊ߫ ߦߋ߫ ߦߋ߲߬ ߦߏ߫ : ߡߊ߬ߟߌ ، ߛߣߍ߬ߜ߭ߊ߬ߟߌ߫ ، ߓߙߎߞߌߣߊ߫ ، ߜߋ߲ߞߐ߰ߖߌ߬ߘߊ..... ߒ߬ߞߊ߬ ߓߘߍ߬ߓߘߍ߬ߟߌ ߢߊߣߌ߲ߡߊߓߏߙߌߟߊ ߝߊ߲߬ߓߊ ߦߋ߫ ߟߊߓߙߌߦߊ ߣߌ߫ ߛߙߊ߬ߟߏ߲߬ߞߊ ߟߋ߬ ߘߌ߫. ߡߌ߬ߙߌ߲߬ߘߺߌ ߝߊ߲߬ߓߊ ߦߋ߫ ߞߎߡߊ߫ ߟߊ߫ ߢߐ߲߮ ߢߍ߫ ߜߙߍ߬ߛߍ߬ ߞߊ߲ ߣߌ߫ ߞߏ߬ߣߌ߬ߦߊ߲߬ ߞߊ߲ ߠߋ߬ ߘߐ߫ ߸ ߊ߬ ߣߌ߫ ߡߊߣߐ߫ ߞߊ߲.ߒ߬ߞߊ߬ ߞߊ߲ ߡߍ߲ ߝߐ߫ ߟߊ߫ ߞߊ߲ ߓߍ߯ ߘߌ߫ ߸ ߏ߬ ߟߋ ߞߐ߬ߣߌ߬ߢߞߊ߬ ߞߊ߲ ߘߌ߫ ߸ ߊ߬ ߣߺߴߊ߬ߟߋ ߟߋ߬ ߘߊ߲ߞߎ߲ߣߍ߲߫ ߖߌ߬ߣߍ߬ ߕߎߞߘߐߟߊ ߞߊ߲ ߘߌ߫.
ߣߊߡߎ߲ ߥߟߊ߫ ߘߌ߯ߣߊ
ߖߘߍ߬ߞߟߏ߬ߓߊ߮ ߟߎ߫ ߟߋ߬ ߞߊߛߌߦߊ߫ ߒߛߙߍߜߘߍ߬ ߢߊ ߓߍ߯ ߡߊ߬߸ ߞߊ߬ߕߎ߲߰ ߖߡߊ߬ߣߊ ߕߌ߲߬ߞߎߘߎ߲ ߕߐ߭ ߟߎ߬ ߡߐ߱ ߟߎ߬ ߟߋ߬ ߦߋ߫ ߛߏ ߞߣߐߡߐ߮ ߝߊ߲߲߬ߓߊ ߘߌ߫߸ ߏ߬ ߟߎ߫ ߘߏ߲߬ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫. ߛߏ ߜߍ߲߭ ߕߍ߰ߓߊ߮ ߟߎ߬ ߦߋ߫ ߣߊߡߎ߲߫ ߝߌ߬ߟߊ߫ ߟߋ߬ ߘߐ߫߸ ߕߎ߬ߓߊ߬ߓߎ߬ ߡߏ߬ߙߌ߬ߦߊ ߛߏߡߦߊ. ߕߎ߬ߡߏ߬ߙߌ߬ߦߊ߬ ߣߊߡߎ߲߫ ߠߋ߬ ߡߊߗߍߣߍ߲߫ ߒߛߙߍߜߘߺߍ߬ ߸ ߏ߬ ߡߍ߲ ߛߌ߲ߘߌ߫ ߘߊ߫ ߞߊ߬ߦߌ߯ ߁߉߃߉ ߟߊ߫.
ߛߓߍߘߦߊߟߺߌ
ߒߛߙߍߜߘߺߍ߬ ߦߋ߫ ߞߊ߬ߝߏ߬ߙߋ߲ ߛߎ߮ ߘߏ߫ ߟߋ߬ ߘߌ߫ ، ߊ߬ ߛߏ߯ߙߏߣߍ߲߫ ߞߌ߲߬ߘߊ߬ ߃߀ ߟߋ߬ ߟߊ߫ ߸ߊ߬ ߣߌ߫ ߛߏ߯ߘߋ߲߫ ߁߀߀.
ߡߌ߬ߙߌ߲߬ߘߺߌ
ߒߛߙߍߜߍ߬ߘߍ߫ ߛߌ߰ߓߊ߮ ߓߙߍ߬ߦߊ ߕߘߍ߬ ߦߋ߫ ߡߐ߰ ߂߄߄ ߇߉߁ ߂߀߁߈ ߠߊ߫ ߞߊߕߙߍ߬ ߁߀߇ ߃߂߉ (߁߉߉߆)ߟߊ߫. ߊ߬ ߡߊߦߟߍ߬ ߘߊ߫ ߏ߬ ߘߐ߫ ߞߊ߬ ߛߋ߫ ߆.߃߅% ߛߊ߲߭ ߞߘߐ߫. ߛߏ ߜߏ߲ߘߏ߫ ߘߊ߫ ߢߊߣߌ߲ߡߊߓߏߙߌߟߊ ߟߎ߬ ߟߊ߫ ߝߏ߫ ߞߺߵߊ߬ ߛߌ߰ߓߊ߯ ߖߊ߬ߕߋ ߛߋ߫ ߡߐ߰ ߃߀߀ ߀߀߀ ߘߐ߫ ߂߀߁߆ ߟߊ߫.
ߛߌߟߺߊ
ߒߛߙߍߜߘߺߍ߬ ߛߏ߫ ߞߣߐߟߊ ߛߌߟߊ߫ ߖߊ߬ߕߋ ߦߋ߫ ߞߎߘߍ߫ ߈߅ ߟߋ߬ ߘߌ߫ ߸ ߞߎߘߍ߫ ߂߅ ߦߋ߫ ߡߣߊߓߐ߯ߡߊ ߘߌ߫ ߸ ߊ߬ ߕߐ߬ ߇߀ ߡߣߊߓߐ߯ߒߕߊ߲ ߘߌ߫.
ߞߊ߬ߙߊ߲߬ߕߊ ߗߏ߯ߦߺߊ
ߝߘߏ߬ߓߊ߬ ߓߊߖߎߟߞߊ :ߓߏ߲߫ ߉߄ ߘߐߕߟߊߣߍ߲߫ ߞߊ߬ߙߊ߲߬ߕߊ߫ ߂߃ ߕߍ߫ ߸ߊ߬ ߣߌ߫ ߞߊ߬ߙߊ߲߬ߓߏ߲߬ ߁߉߉ ߞߊ߬ߙߊ߲߬ߘߋ߲߬ ߁߅ ߉߁߆ ߞߊߡߊ߬ ߸߆ ߇߇߃ ߦߋ߫ ߘߋ߲ߡߛߏ ߘߌ߫. ߞߊ߬ߙߊ߲߬ߝߊ߫ ߂߇߃ ߡߛߏ߬ߡߊ߲߫ ߁߅߃ ߦߺߴߏ߬ ߘߐ߫. ߘߎ߲߬ߘߎ߬ߡߊ߬ ߓߊߖߎߟߞߊ : ߓߏ߲߫ ߁߉ ߘߐߕߟߊߣߍ߲߫ ߞߊ߬ߙߊ߲߬ߕߊ߫ ߉ ߕߍ߫ ߸ ߊ߬ ߣߌ߫ ߞߊ߬ߙߊ߲߬ߓߏ߲߬ ߆߀ ߞߊ߬ߙߊ߲߬ߘߋ߲߬ ߂ ߁߀߇ ߞߊߡߊ߬. ߃߁߅ ߦߋ߫ ߘߋ߲ߡߛߏ ߘߌ߫. ߟߞߊ߬ߙߊ߲߬ߕߍߡߕߊ : ߓߏ߲߫ ߁߄ ߘߎ߲߬ߘߎ߬ߡߊ߬ ߞߊ߬ߙߊ߲߬ߕߊ߬ ߆ ߣߌ߫ ߓߊ߯ߙߞߊߙߊ߲߫ ߞߊߙߊ߲ߕߊ߫ ߃ ߦߺߴߏ߬ ߘߐ߫. ߊ߬ ߞߊ߬ߙߊ߲߬ߓߏ߲ ߖߊ߬ߕߋ ߦߋ߫ ߁߃߄ ߞߊ߬ߙߊ߲߬ߘߋ߲߬ ߈ ߈߈߃ ߞߊߡߊ߬. ߊ߬ ߟߞߊ߬ߙߊ߲߬ߠߌ߬ߠߊ ߦߋ߫ ߡߐ߰ ߈߃ ߘߌ߫ ߸ ߒ߬ߞߊ߬ ߡߛߏ߬ ߆ ߦߺߴߊ߬ߟߎ߬ ߘߐ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߛߍ߬ߣߍ : ߛߍ߬ߣߍ ߛߎ߯ߦߊ߫ ߟߎ߬ ߓߐߣߍ߲߫ ߢߐ߲߮ ߡߊ߬ :ߓߊߟߏߝߋ߲ ߠߎ߫ ߛߍ߬ߣߍ: ߡߊ߬ߟߏ ߣߌ߫ ߢߐ߭ ߥߟߊ߫ ߞߊ߬ߓߊ. ߞߎߟߡߊ ߟߎ߫ ߛߍ߬ߣߍ : ߓߊ߬ߣߊ߲߬ߞߎ ߣߌ߫ ߥߎߛߋ߲ ߣߌ߫ ߖߊߓߙߍ. ߟߊ߬ߝߏ߬ߦߟߌ߬ߕߊ ߟߎ߫ ߛߍ߬ߣߍ : ߕߌ߲߬ ߕߟߎ ߣߌ߫ ߜߋ߬ߞߋ (ߞߊߝߋ) ߊ߬ ߣߌ߫ ߜߞߋ߬ߓߊ ߥߟߊ߫ ߞߊ߬ߞߊ߬ߏ. ߣߊߞߐ߫ ߞߣߐ߫ ߝߋ߲ ߠߎ߬ : ߛߊ߬ߦߌ߬ߙߊ (ߕߡߊ߬ߕߋ) ߣߌ߫ ߓߎ߬ߛߎ߲ ߣߌ߫ ߜߊ߲ ߣߌ߫ ߖߊ߰ߘߏ ߣߌ߫ ߖߊ߬ߓߊ ߣߌ߫ ߞߐ߰ߡߊ߬ߟߋ߲ ...
ߞߟߏߝߋ߲ߦߊ
ߣߌ߫ ߛߊ߭ ߣߌ߫ ߓߊ߭ ߣߌ߫ ߛߌ߬ߛߍ ߣߌ߫ ߞߐ߬ߛߍ ߦߋ߫ ߟߊߡߙߊ߬ ߟߊ߫ ߛߏ ߞߣߐ߫ ߸ ߒ߬ߓߊ߬ ߡߌ߬ߛߌ߫ ߟߎ߬ ߦߋ߫ ߟߊߕߊ߯ ߟߊ߫ ߛߌ߰ߢߐ߲߰ ߛߏ ߟߎ߫ ߟߋ߬ ߟߊ߫ ߸ ߊ߬ߟߎ߫ ߝߊ߰ ߞߊ߲ߡߊ߬.
ߛߎ߲ߞߊߙߏ ߛߊߟߌ
thumb ߛߎ߲ߞߊߙߏ ߥߎ߬ߘߎ ߟߋ߬ ߖߘߍ߬ߞߟߏ߬ߓߊ߮ ߟߎ߬ ߟߊ߫ ߥߘߎ߬ ߝߟߐߝߟߐ ߘߌ߫ ߖߘߍ߬ߞߟߏ߬ߦߊ ߘߐ߫، ߖߘߍ߬ߞߟߏ߬ߓߊ߮ ߟߎ߬ ߦߋ߫ ߡߍ߲ ߢߊ߰ߢߊ߮ ߞߍ߫ ߟߊ߫ ߡߌ߲߬ߞߊߙߏ ߕߟߋ߬ ߝߟߐ ߓߍ߯ ߟߊ߫، ߘߐ߲߬ߞߌ߲߬ ߢߊ߯ߺߢߊ߮ ߟߋ߫ ߕߎ߲߰ߣߴߊ߬ߟߋ߬ ߟߊ߫، ߛߎ߲ߞߊߙߏ ߢߊ߯ߢߊ߮ ߦߋ߫ ߞߍ߫ ߟߊ߫ ߛߎ߲ߞߊߙߏ ߛߎ߲߫ ߠߋ߬ ߞߐߝߍ߬، ߊ߬ ߦߋ߫ ߞߍ߫ ߟߊ߫ ߡߌ߲߬ߞߊߙߏ ߕߟߋ߬ ߝߟߐ ߟߋ߬ ߟߊ߫ ߖߘߍ߬ߞߟߏ߬ߓߊ߮ ߓߊ߲߫ ߞߐ ߞߊߙߏ߫ ߞߋߟߋ߲ ߖߌ߬ߖߊ߬ߣߍ߲߫ ߞߍ߫ ߟߊ߫ ߞߙߊߟߊߕߎ߲߮ ߘߐ߫، ߏ߬ ߟߋ ߞߏߛߐ߲߬ ߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ ߡߌ߲߭ ߢߊ߯ߢߊ߮. ߡߌ߲߬ߞߊ߬ߙߏ߬ ߕߌ߲ߞߌ ߢߊ߰ߢߊ߯ ߝߟߐ ߡߍ߲ ߞߍ߫ ߘߊ߫ ߖߘߍ߬ߞߟߏ߬ߓߊ߮ ߟߎ߬ ߓߟߏ߫ ߖߘߍ߬ߞߟߏ߬ߓߊ߰ߦߊ ߘߐ߫ ߸ ߏ߬ ߞߍ߫ ߘߊ߫ ߝߎ߲ߘߌ߫ ߛߊ߲߬ ߝߌ߬ߟߊ ߟߋ߬ ߟߊ߫، ߓߊߏ߬ ߸ ߞߙߊߟߊߕߎ߲߯ ߝߟߐ ߡߍ߲ ߘߏ߲߬ ߘߊ߫ ߖߘߍ߬ߞߟߏ߬ߓߊ߮ ߟߎ߬ ߓߟߏ߫ ߸ ߏ߬ ߞߍ߫ ߘߊ߫ ߝߎ߲ߘߌ߫ ߛߊ߲߬ ߝߌ߬ߟߊ ߟߋ߬ ߟߊ߫. ߛߎ߲ߘߏ߲ ߠߊߕߐ߲ߣߍ߲ ߠߋ߬ ߡߌ߲߬ߞߊ߬ߙߏ߬ ߕߌ߲ߞߌ ߟߏ߲߫ ߠߎ߬ ߟߊ߫.
ߡߌ߲߬ߞߊ߬ߙߏ߬ ߕߌ߲߬ߞߌ߬ ߟߏ߲߫ ߦߋ߫ ߛߍߥߊ߫ ߟߏ߲߫ ߣߌ߫ ߣߌߛߐߘߌߦߊ߫ ߟߏ߲ ߠߋ߬ ߘߌ߫ ، ߘߍ߲߬ߞߣߍ߬ߦߊ߬ߓߊ߮ ߟߎ߬ ߛߍߥߊ߫ ߟߏ߲߫ ߠߋ߬ ߘߎߢߊ߫ ߣߌ߫ ߛߎ߬ߟߊ ߓߍ߯ ߘߐ߫ ، ߓߊߏ߬ ߸ ߊ߬ߟߎ߬ ߟߊ߫ ߞߏߕߌ߮ ߟߊ߫ ߢߊ߬ߒߡߊ߭ ߘߏ߫ ߟߋ߬ ، ߦߏ߫ ߡߊ߰ߙߌ ߞߴߊ߬ ߝߐ߫ ߢߊ ߡߍ߲:﴿ ߊ߬ ߟߊߛߋ߫ ߞߴߏ߫ ߟߎ߬ ߦߋ߫ ߡߊ߰ߙߌ ߟߊ߫ ߢߊ߬ߒߡߊ߭ ߣߴߊ߬ ߟߊ߫ ߤߌߣߊ ߟߋ߬ ߘߌ߫ ߸ ߒ߬ߓߊ߬ ߊߟߎ߬ ߦߋ߫ ߛߍߥߊ߫ ߏ߬ ߟߊ߫ ߘߋ߬ ߸ ߓߊ ߏ߬ ߟߎ߬ ߞߊ߫ ߝߌ߬ߛߊ߫ ߊߟߎ߬ ߟߊ߫ ߝߋ߲߫ ߠߊߘߍ߬ߕߊ ߓߍ߯ ߘߌ߫ ﴾.
ߊ߬ ߦߋ߫ ߓߐ߫ ߟߊ߫ ߟߏ߲ ߕߐ߭ ߟߎ߫ ߡߊ߬ ߸ߓߊߏ߬ ߊ߬ߟߋ ߟߋ߬ ߟߏ߲߫ ߠߊߓߊ߲ ߘߌ߫ ߡߌ߲߬ ߖߊ߮ ߦߋ߫ ߓߐ߫ ߟߊ߫ ߟߏ߲߫ ߡߍ߲ ߸ ߏ߬ ߦߋ߫ ߖߘߍ߬ߞߟߏ߬ߓߊ߮ ߡߊ߬ ߛߋ߲ߛߋߘߋ߲߫ ߠߋ߬ ߘߌ߫ ، ߖߘߍ߬ߞߟߏ߬ߓߊ߮ ߟߎ߬ ߦߴߊ߬ ߓߐ߫ ߟߊ߫ ߛߊߟߌߟߏ߲ ߛߐ߰ߡߊ߬ߘߊ ߟߋ߬ ߟߊ߫ ߞߊ߬ ߞߐ߲߰ ߕߋ߬ߟߋ ߓߐ ߢߍ߫ ، ߛߊߟߌ߫ ߕߎߡߊ ߛߓߊ߬ߢߐ߲߮ ߟߊ߫ ، ߖߘߍ߬ߞߟߏ߬ߓߊ߮ ߟߎ߬ ߦߋ߫ ߢߐ߲߮ ߓߍ߲߬ ߠߊ߫ ߛߊߟߌߟߏ߲ ، ߊ߬ߟߎ߬ ߘߴߌ ߢߐ߲߮ ߞߎߟߎ߲ߖߋ߫ ، ߊ߬ߟߎ߬ ߘߌ߫ ߥߴߊ߬ߟߎ߬ ߞߐߙߍ ߟߎ߫ ߝߏ߬ ߸ ߊ߬ ߣߴߊ߬ߟߎ߫ ߛߌ߰ߢߐ߲߮ ߟߎ߬ ، ߏ߬ ߡߍ߲ ߟߐ߲ߣߍ߲߫ ߛߌ߲ߖߌ ߕߎ߲߯ ߘߌ߫ ، ߌߞߏ߫ ߊ߬ߟߎ߬ ߦߋ߫ ߕߊ߯ ߟߴߊ߬ߟߎ߫ ߘߍ߬ߢߐ߲߮ ߟߎ߫ ߝߏ߬ ߟߊ߫ ߢߊ ߡߍ߲ ߸ ߊ߬ ߣߌ߫ ߞߵߊ߬ߟߎ߬ ߟߊߛߣߍ߫ ߊ߬ ߣߴߊ߬ߟߎ߬ ߛߌ߰ߢߐ߲߮ ߟߎ߬ ، ߞߊ߬ ߤߌߣߊ߫ ߘߐ߰ߕߐ ߟߎ߬ ߟߊ߫ ، ߞߊ߬ ߘߊߥߎ߲ߠߌ߲ ߠߎ߬ ߞߍ߫ ߦߏ߫ : ߞߌߣߌ߲ ، ߛߏ߬ߓߏ ، ߓߌ߬ߛߑߞߌ߫ ، ߕߡߊߙߏ ، ߓߐ߬ߡߐ ، ߊ߬ ߣߴߏ߬ ߢߐ߲߰ߘߐ ߟߎ߬.
ߝߏ߬ߟߌ
ߖߎߓߊߦߌߙߎ߫ ߓߣߎ߬ ߣߎߝߊߦߙߌ߫ ߞߊ߲߫ ߞߏ߫ :
" ߊߟߊ߫ ߟߊ߫ ߞߋߟߊ ߘߍ߬ߢߐ߮ ߟߎ߬ ߞߍߣߍ߲߫ ߕߘߍ߬ ߣߌ߫ ߘߏ߫ ߓߍ߲߬ ߠߊ߫ ߘߏ߫ ߘߌ߫ ߸ ߊ߬ ߘߴߊ߬ ߝߴߊ߬ ߡߊ߬ ߞߴߊߟߊߡߵߊ߬ ߡߌ߲߬ߣߊ߬ ߘߴߊ߲ ߠߴߊߟߎ߬ ߓߍ߯ ߟߊ߫". ߝߊߕߌߤߎ߫ ߊߟߑߓߊ߯ߙߌߦߎ߫، ߂ - ߄߄߆.
ߊ߬ ߓߘߊ߫ ߞߍ߫ ߘߍ߬ߙߌ߬ߣߊ߲ ߘߌ߫ ߒ߬ ߠߊ߫ ߖߡߊ߬ߣߊ ߟߎ߬ ߞߣߐ߫ ߸ ߣߴߊ߲ ߞߍ߫ ߘߴߌ ߢߐ߲߯ ߞߎߟߎ߲ߖߋ߫ ߟߊ߫ ߛߊߟߌߟߏ߲ ߸ ߒ߬ ߘߴߊ߬ ߝߐ߫ ߞߏ߫:" ߊߟߎ߬ ߛߊ߲߬ߓߍ ߛߊ߲߬ߓߍ ߸ ߊߟߎ߫ ߛߊߟߌߡߊߝߏ߫ ".
ߊ߬ ߞߘߐ ߣߴߊ߬ ߞߎ߲߭ ߠߎ߬
ߖߘߍ߬ߞߟߏ߬ߓߊ߮ ߟߎ߬ ߟߊ߫ ߢߊ߰ߢߊ߮ ߦߋ߫ ߓߐ߫ ߟߴߊ߬ ߢߐ߲߰ ߜߘߍ߫ ߟߎ߬ ߕߊ ߡߊ߬ ، ߞߊ߬ߡߊߛߐ߬ߘߐ߲߬ ߸ ߊ߬ߟߎ߬ ߕߊ ߦߋ߫ ߡߊ߬ߛߎ߬ߘߎ߲߬ߧߊ߬ߟߌ ߣߴߊߟߊ߫ ߞߊ߲ ߡߌߘߊ߫ ߟߋ߬ ߘߌ߫ ߸ ߊ߬ ߣߴߊߟߊ߫ ߜߟߌߦߊ߫ ߣߴߊ߬ ߞߏߝߐ߫ ߦߏ߫ : ߊߟߊ߯ ߓߏ߲߬ ، ߏ߬ ߦߋ߫ ߝߐ߫ ߟߊ߫ ߢߊ ߡߍ߲ ߛߊߟߌ ߝߌ߬ߟߊ ߘߐ߫ ߸ ߊ߬ ߣߌ߫ ߛߣߍߡߊ߫ ߛߊߟߌ ߘߌߦߊ߫ ߖߊ߬ߡߊ ߘߐ߫ ߸ ߊ߬ ߣߌ߫ ߡߌ߲߬ ߖߞߊ ߟߊߕߙߊ߫ ߸ ߞߵߊ߬ ߟߊ߫ ߛߍߥߊ߫ ߣߌ߫ ߣߌߛߐߘߌߦߊ߫ ߞߊ߲߬ ߊߟߊ߫ ߟߊ߫ ߣߍߡߊ߫ ߟߊ߫ ߛߊߟߌ ߝߌ߬ߟߊ ߘߐ߫ ߸ ߊ߬ ߣߌ߫ ߛߎ߲ ߘߝߊ߫ ߣߍߡߊ߫ ، ߖߘߍ߬ߞߟߏ߬ߓߊ߮ ߟߎ߬ ߦߴߊ߬ߟߎ߬ ߖߘߍ߬ ߜߟߌߦߊ߫ ߟߊ߫ ߟߋ߬ ߛߊߟߌߟߏ߲ ߸ ߞߵߊ߬ߟߎ߫ ߖߍ߬ߘߍ ߓߏ߬ߢߊ߬ ، ߛߊߟߌ ߦߋ߫ ߞߍ߫ ߟߊ߫ ߝߘߏ߬ߓߊ߬ߡߊ ߟߋ߬ ߘߌ߫ ߓߍ߯ ߦߋ߫ ߕߘߍ߬ ߟߊ߫ ߡߍ߲ ߘߐ߫. ߛߊ߲߭ ߓߊ߯ ߕߊ߬ߡߌ߬ ߞߏߕߊ߲߫ ߛߊߟߌ ߘߌ߫ ߣߊ߬ ، ߊ߬ ߕߍ߫ ߡߙߌ߫ ߜߊ߲߯ߛߊ߲߫ ߘߌ߫ ߥߟߊ߫ ߛߌ߲߬ߓߏ߲߬ߛߌ.
ߛߊߟߌߟߏ߲ ߸ ߖߘߍ߬ߞߟߏ߬ߦߊ ߘߍ߭ ߣߴߊߘߡߊߦߊ ߦߋ߫ ߜߟߌߦߊ߫ ߟߊ߫ ߟߵߏ߬ ߟߏ߲، ߛߊߟߌߟߏ߲ ߛߣߐ߬ߡߍ ߟߎ߬ ߦߋ߫ ߡߊߘߏ߲߬ ߠߊ߫ ߟߋ߬ ߢߐ߲߮ ߠߊ߫ ߞߊ߬ߣߌ߲߬ߒ߬ߕߋ߬ߦߊ ߘߐ߫، ߡߐ߱ ߟߎ߬ ߘߴߌ ߟߊߞߊ߬ߝߏ߬ ߝߊߙߊ߲ߝߊߙߊ߲ߠߍ߲߫ ߞߐߝߍ߬، ߊ߬ߟߎ߬ ߘߌ߫ ߘߌ߬ߢߍ߬ ߢߐ߲߮ ߡߊ߬ ߜߐ߬ߛߐ߲߬ߞߐ ߞߐߝߍ߬، ߛߊߟߌߟߏ߲ ߦߋ߫ ߡߙߌ߫ ߟߏ߲ ߠߋ߬ ߘߌ߫ ߘߐ߰ߕߐ ߟߎ߬ ߤߊߞߍ ߡߊ߬ ߸ ߞߏߛߊ߫ ߓߏ߲ ߓߍ߯ ߘߌ߫ ߞߢߊ߫ ߛߍߥߊ߫ ߘߐ߫، ߊ߬ ߣߌ߫ ߛߊ߫ ߣߍߡߊ ߘߌ߫ ߞߐߙߍ߫ ߓߍ߯ ߟߊ߫ ߞߊ߬ߝߏ߬، ߏ߬ ߟߋ ߡߌ߲߬ ߖߞߊ ߓߐ߫ ߞߎ߲߫ ߘߌ߫ ߛߎ߲ߞߊߙߏ ߛߊߟߌ ߟߏ߲߫. ߒ߬ߓߊ߬ ߸ ߊߘߡߊߘߋ߲ߧߊ ߛߊ߫ ߸ ߏ߬ ߟߋ ߖߘߍ߬ߞߟߏ߬ߓߊ߮ ߛߌߦߊߡߊ߲߫ ߕߘߍ߬ ߘߌ߫ ߛߍߥߊ߫ ߣߌ߫ ߣߌߛߐߘߌߦߊ߫ ߘߐ߫ ߕߎ߬ߡߊ߬ ߞߋߟߋ߲ ߠߊ߫ ، ߏ߬ ߘߴߊ߬ߟߎ߬ ߟߊ߫ ߓߍ߲߭ ߦߌ߬ߘߊ߬ ، ߞߊ߬ ߡߐ߰ ߛߌߦߊߡߊ߲߫ ߠߊ ߟߐ߲ߠߌ߲ߧߴߊ߬ߟߎ߬ ߟߊ߫ ߓߍ߲߭ ߠߊ߫ ߸ ߞߏ߫ ߖߊ߰ ߡߌ߬ߙߌ߲߬ߘߌ ߟߎ߫ ߟߋ߬ ߸ ߡߍ߲ ߠߎ߬ ߦߋ߫ ߘߍ߬ ߟߊ߫ ߞߏ ߞߋߟߋ߲ߡߊ߬ ، ߏ߬ ߦߴߊ߬ߟߎ߬ ߡߙߌߦߊ ߣߴߊ߬ߟߎ߫ ߝߊ߲߬ߞߊ ߣߴߊ߬ߟߎ߬ ߟߊ߫ ߘߍ߭ ߟߋ߫ ߝߊ߲߬ߞߊߘߏ߲߬ ߠߊ߫.
ߊߟߊ߫ ߟߊ߫ ߞߋߟߊ ߡߊ߬ߡߊߘߌ߫ (ߕ. ߖ) ߞߊ߬ ߞߏߘߐߣߐ߯ߦߊ ߞߍ߫ ߟߋ߬ ߖߘߍ߬ߞߟߏ߬ߓߊ߮ ߟߎ߬ ߦߋ߫ ߛߊߟߌߟߏ߲ ߠߴߊ߬ߟߎ߬ ߟߊ߫ ߛߍߥߊ߫ ߟߎ߬ ߝߊ߲ߞߊߘߏ߲߬ ߠߊ߫، ߘߐ߲߬ߞߟߌ߬ߟߊ߬ߟߊ ߣߌ߫ ߞߐ߬ߣߌ߲߬ ߝߐ߫ ߣߌ߫ ߕߏߟߏ߲ ߣߌ߫ ߡߣߊ߬ߡߣߊ ߟߊߘߤߊ߬ߣߍ߲ ߠߎ߬ ߟߊ߫، ߒ߬ߞߊ߬ ߸ ߛߙߊ߬ߣߎ߲ ߦߋ߲߬ ߡߍ߲ ߦߴߊ߬ ߦߌ߬ߘߊ߬ ߟߊ߫ ߞߏ߫ ߛߍߥߊ߫ ߟߊ߲ߞߣߍߡߊ߫ ߛߊߟߌߟߏ߲ ߠߎ߬ ߘߐ߫ ߸ ߏ߬ ߦߋ߫ ߣߊߡߎ߲ߞߏ ߟߋ߬ ߘߌ߫، ߊ߬ ߟߊߞߊ߬ߟߌ߬ ߟߊ߫ ߌߦߊ߯ߘ߭ߌ߫ ߊߛ߭ߑߊ߳ߊߙߌߞߊ ߡߊ߬، ߊ߬ ߞߊ߬ ߛߊߟߌ ߘߏ߫ ߞߍ߫ ߊ߲ߓߊ߯ߙߌ߫ ߸ ߊ߬ ߞߊ߲߫ ߞߏ߫: " ߡߎ߲߬ ߘߐ߫ ߊߟߎ߫ ߕߍ߫ ߕߏߟߏ߲ ߞߍ߫ ߟߊ߫؟ ߊ߬ߟߎ߫ ߕߍ߬ߘߴߊ߬ ߞߍ߫ ߟߊ߫ ߞߋߟߊ ߕߋ߬ߟߋ ߘߐ߫". ߕߏߟߏ߲ ߡߍ߲ ߞߏ : ߏ߬ ߟߋ ߞߐ߬ߣߌ߬ ߝߐ ߣߌ߫ ߘߐ߲߬ߞߙߌ ߘߌ߫.
ߊ߬ ߟߊߞߊ߬ߟߌ߬ ߘߴ ߊߦߌߛߊߕߊ߬ ߡߴߊ߬ ߞߊ߲ ߞߏ߫: ߊ߬ߓߎ߬ ߓߞߊߙߌ߫ ߘߏ߲߬ ߠߊ߫ ߒ ߞߊ߲߬ ߞߊ߬ ߕߘߍ߬ ߞߋߟߊ ߦߋ߫ ߒ ߓߘߊ ߛߎ߲ߞߊߙߏ ߛߊߟߌߟߏ߲ ߥߟߊ߫ ߘߐ߲߬ߞߌ߲߬ ߛߊߟߌߟߏ߲، ߏ߬ ߕߎ߬ߡߊ ߖߐ߲߬ߡߛߏ ߝߌ߬ߟߊ߬ ߦߴߊ߬ ߓߘߊ ߏ߬ ߟߎ߫ ߦߋ߫ ߘߐ߲߬ߞߙߌ߬ ߟߊ߫ ߟߊ߫ ߸ ߊ߲ߛ߳ߊ߯ߙߎ߫ ߟߎ߬ ߞߊ߬ ߡߍ߲ ߝߐ߫ ߓߎߊ߳ߊ߯ߛߎ߫ ߞߟߍ߬ ߟߏ߲، ߏ߬ ߞߍ߫ ߸ ߊ߬ߓߎ߬ ߓߞߊߙߌ߫ ߞߊ߲߫ ߞߏ߫: " ߜߘߍ߬ ߝߎߟߋ ߞߋߟߊ ߟߊ߫ ߓߏ߲ ߠߊ߫ ߹ ߏ߬ ߞߍ߫ ߊߟߊ߫ ߟߊ߫ ߞߋߟߊ ߞߊ߲ ߞߏ߫ :" ߊ߬ߟߎ߫ ߝߌ߬ߟߊ ߕߏ߫ ߦߋ߲߬ ߊ߬ߓߊ߬ ߓߊߞߙߌ߫ ، ߓߊߏ߬ ߸ ߡߌ߬ߙߌ߲߬ߘߌ ߓߍ߯ ߣߴߊ߬ ߕߊ ߢߊ߰ߢߊ߮ ߟߋ߬ ، ߒ߬ ߕߊ ߢߊ߰ߢߊ߮ ߏ߬ ߟߋ ߓߌ߬ ߘߌ߫ ".
ߊ߬ ߟߊߞߊ߬ߟߌ߬ ߟߴ ߊߣߊߛߌ߫ ߡߵߊ߬ ߞߊ߲߫ ߞߏ߫ : ߞߋߟߊ ߣߊ߬ ߘߊ߫ ߡߊ߬ߘߌ߬ߣߊ߬ ߞߊ߬ ߕߘߍ߬ ߟߏ߲ ߝߌ߬ߟߊ ߟߋ߬ ߦߋ߲߬ߞߊ ߟߎ߬ ߓߟߏ߫ ߊ߬ߟߎ߬ ߦߴߊ߬ߟߎ߬ ߕߏߟߏ߲߫ ߠߊ߫ ߟߏ߲߫ ߝߌ߬ߟߊ ߏ߬ ߟߋ ߞߘߐ ، ߊ߬ ߞߊ߲߫ ߞߏ߫ :" ߊߟߊ߫ ߘߊ߫ ߟߏ߲߫ ߝߌ߬ߟߊ ߏ߬ ߦߟߍ߬ߡߊ߲߫ ߊߟߎ߫ ߦߋ߫ ߟߏ߲߫ ߠߊ߫ ߡߍ߲ ߞߊ߬ ߝߌ߬ߛߊ߫ ߏ߬ ߝߌ߬ߟߊ ߘߌ߫ ، ߛߎ߲ߞߊߙߏ ߛߊߟߌߟߏ߲ ߣߌ߫ ߘߐ߲߬ߞߌ߲߬ ߛߊߟߌߟߏ߲".
ߢߊ߰ߢߊ߮ ߖߏ߮ ߟߎ߬ ߣߴߊ߬ ߘߌߦߊߘߌߦߊ ߟߎ߬
ߊߟߊ߫ ߓߏ߬ߢߊ
ߞߏ߬ߟߌ
ߞߴߌ ߞߏ߬ ߛߊߟߌߟߏ߲ ߸ ߏ߬ ߦߋ߫ ߛߎߣߊ ߘߐߜߟߍ߬ߦߊ߬ߣߍ߲߫ ߠߋ߬ ߘߌ߫ ߓߍ߯ ߞߊ߲߬ ߸ ߘߋ߲ߣߍ߲ ߣߌ߫ ߡߐ߰ߓߊ ، ߗߍ߭ ߣߌ߫ ߡߏ߬ߛߏ ، ߊ߬ ߘߌ߫ ߓߍ߲߬ ߌ ߦߴߌ ߞߏ߫ ߞߊ߬ ߞߐ߲߰ ߖߍ߲ߓߎߙߍ߲ (ߝߊߖߙߌ) ߦߋ߫ ، ߏ߬ ߞߏ߬ߣߌ߲߫ ߕߍ߫ ߓߍ߲߬ ߛߌ߬ߣߌ߲߬ߟߏ߲ (ߖߌߡߊߟߏ߲)...
ߛߎ߲ ߕߍ߰ ߞߊ߬ ߞߐ߲߰ ߛߊߟߌ ߢߍ߫
ߛߎߣߊ ߦߋ߫ ߡߍ߲ ߘߌ߫ ߸ ߏ߬ ߟߋ ߖߘߍ߬ߞߟߏ߬ߓߊ߮ ߦߴߌ ߟߞߊߟߌߦߊ߫ ߞߊ߬ ߛߎ߲ ߕߍ߰ ߞߊ߬ ߞߐ߲߰ ߓߐߟߌ ߢߍ߫ ߞߊ߬ ߕߊ߯ ߛߊߟߌ ߘߌߦߊ߫، ߕߡߊߙߏ ߟߊ߫ ߸ ߊ߬ ߦߴߏ߬ ߘߊߥߎ߲߫ ߦߟߋߞߋ، ߞߵߊ߬ ߡߌ߬ߘߴ ߊߣߊߛߌ߫ ߡߊ߬ ߸ ߊ߬ ߞߊ߲߫ ߞߏ߫: " ߞߋߟߊ ߕߎ߲߬ ߕߍ߫ ߛߏ߬ߟߌ߬ ߟߊ߫ ߞߊ߬ ߕߊ߯ ߛߊߟߌ ߘߌߦߊ߫ ߣߴߊ߬ ߡߊ߫ ߕߡߊߙߏ ߘߊߥߎ߲߫ ߸ ߊ߬ ߕߍ߬ߘߵߊ߬ ߘߊߥߎ߲߫ ߠߊ߫ ߦߙߋߞߋ ߟߋ߬ ߘߌ߫" ߓߎ߬ߞߊ߰ߙߌ ߣߌ߫ ߊߤߘߊߘߎ߫ ߞߵߏ߬ ߟߊߞߊ߬ߟߌ߬.
ߛߊߟߌߝߎߥߊ߫ ߟߊ߫ ߕߊ߯
ߛߎߣߊ ߦߋ߫ ߡߍ߲ ߘߌ߫ ߛߊߟߌߟߏ߲ ߸ ߏ߬ ߟߋ ߕߊ߯ߟߌ ߘߌ߫ ߛߊߟߌߝߎߥߊ߫ ߘߐ߫، ߤߊߟߌ߬ ߸ ߣߴߌ ߡߊ߬ ߛߊߟߌ߫ ߞߵߊ߬ ߞߎ߲߭ ߞߍ߫ ߟߐ߲߬ߦߙߐ ߘߏ߫ ߘߌ߫.
ߛߎ߲ߞߊߙߏ ߛߊߟߌ ߦߋ߫ ߛߎߣߊ ߘߐߜߟߍ߬ߦߊ߬ߣߍ߲߫ ߠߋ߬ ߘߌ߫ ، ߟߐ߭ ߝߌ߬ߟߊ ߟߋ߬ ، ߊ߬ ߕߎ߬ߡߊ ߟߋ߬ ߞߊ߬ ߓߐ߫ ߕߋ߬ߟߋ ߓߐ ߡߊ߬ ߸ ߞߊ߬ ߛߌ߰ ߊ߬ ߖߍ߲߬ߞߍ ߟߊ߫ ، ߞߏ߬ߣߌ߲߫ ߸ ߊ߬ ߕߎ߬ߡߊ ߖߍ߬ߘߍߖߍ߬ߘߍ ߦߋ߫ ߕߋ߬ߟߋ ߞߘߐߕߊ߬ ߟߋ߬ ߘߌ߫ ߓߌ߬ߢߍ߬ ߞߟߊ ߢߐ߲߰ ߠߊ߫ ، ߢߊ ߟߊ߫ ߝߟߍߟߌ ߘߐ߫...
ߖߌ߬ߦߊ߬ߓߍ ߟߎ߬
ߦߌߟߡߊ:ߒߞߏ ߦߌߟߡߊ:ߣߊߡߎ߲
ߗ߭ߍߙߑߡߊߣߌ߫ ߡߌ߬ߙߌ߲߬ߘߌ
ߗ߭ߍߙߑߡߊߣߌ߫ ߡߌ߬ߙߌ߲߬ߘߌ ߦߋ߫ ߞߟߌ߫ ߟߊ߫ ߞߏ߫ (ߖߡߊߣߌ߫߸ ߛߎߍߓߌߦߊ߲߫߸ ߥߟߊ߫ ߞߊ߬ߞߘߐ ߡߟߋߞߎߦߊ ߘߐ߫ ߞߏ߫ ߜ߭ߏߕߌߞ) ߏ߬ ߟߎ߫ ߕߘߍ߬ ߦߋ߫ ߟߊ߲߬ߔߊ߰ߛߌ߬ ߛߌߦߊ ߘߏ߫ ߟߋ߬ ߘߌ߫ ߡߍ߲ ߠߎ߬ ߓߐߖߎ ߦߴߋߙߐߔߎ߬ ߞߐ߬ߘߎ߮ ߘߌ߫߸ ߡߍ߲ ߠߎ߬ ߓߐߖߎ ߡߊߟߐ߲߫ ߘߊ߫ ߙߐ߬ߡߎ߲߬ ߕߟߋ ߛߓߍߦߟߊ ߟߎ߬ ߓߟߏ߫߸ ߞߏ߫ ߊ߬ߟߎ߬ ߣߌ߫ ߛߌ߰ߢߐ߲߰ ߖߡߊߣߊ ߟߎ߬ ߕߍ߫ ߞߋߟߋ߲߫ ߘߌ߫߸ ߛߍߟߑߕߌߞ ߡߌ߬ߙߌ߲߬ߘߌ ߟߎ߬ ߡߊߟߐ߲߫ ߘߊ߫ ߞߊ߬ߞߎߘߊ ߕߌߙߌ߲ߠߌ߲ ߠߎ߬ ߟߋ߬ ߛߋ߲߭ߝߍ߬߸ ߗ߭ߍߙߑߡߊߣߌ߫ ߞߊ߲ ߞߎ߲߬ߝߟߐ ߟߎ߬ ߝߊ߲߬ߓߊ ߟߊ߫ ߞߏ߫ ߘߐ߫. ߢߍߟߊ߫-ߗ߭ߍߙߑߡߊߣߌ߫ ߡߌ߬ߙߌ߲߬ߘߌ ߘߏ߫ ߟߎ߫ ߥߟߌ߬ ߘߊ߫ ߞߐ߬ߘߎ߰ߞߊ ߟߎ߬ ߟߊ߫ ߛߎ߬ߟߊ ߥߎ߬ߛߎ ߘߐ߫߸ ߛߑߞߊ߲ߘߌߣߊߝ߭ ߥߙߏ߬ߘߎ߮ ߞߟߍ߬ߞߍ߬ ߖߋ߲ߘߋ ߟߐ߲ߣߌ߲ߦߊ ߟߎ߬ ߘߌ߫. ߣߍ߰ߝߌ߲ ߥߎ߬ߛߎ ߛߋߣߍ߲߸ ߗ߭ߍߙߑߡߊߣߌ߫ ߛߌߦߊ߫ ߓߐߣߍ߲ߢߐ߲߰ߡߊ ߟߎ߬ ߞߊ߬ ߝߎ߲ߘߟߌ ߘߊߡߌ߬ߣߊ߬ ߞߊ߬ ߥߊ߫ ߥߙߏ߬ߘߎ߮ ߝߊ߲߭ߝߍ߬ ߛߍߟߕ ߡߌ߬ߙߌ߲߬ߘߌ ߟߎ߬ ߛߘߊ߫ ߘߐ߫߸ ߏ߬ ߟߋ ߥߊ߫ ߘߊ߫ ߞߍ߫ ߝߐߢߐ߲߯ߞߐ߫ ߘߊ߲߬ߠߊߕߊ߬ߡߌ߲߬ߣߍ߲ ߣߴߊ߬ ߗߎ߲ߗߎ߲ߣߍ߲ ߠߎ߬ ߘߴߊ߬ߟߎ߬ ߣߌ߫ ߙߐ߭ߡߎ߲߬ ߞߘߐ߬ߡߊ߲ ߠߎ߬ ߕߍ߫. ߙߐ߬ߡߎ߲߬ߞߊ߬ ߛߓߍߦߟߊ ߟߎ߬ ߟߋ߬ ߞߊ߬ ߗ߭ߍߙߑߡߊߣߌߞߊ ߟߎ߬ ߟߊߞߏߝߐ߫ ߊ߬ ߣߴߊ߬ߟߎ߬ ߓߐߖߎ. ߊߙߑߡߌߣߎߛ ߟߎ߬ ߟߊ߫ ߛߎߘߊ߲ߠߌ߲߫ ߞߏߟߌߞߏߟߌ ߕߏߕߑߓߍߙ ߕߎ ߞߟߊߓߍ߲ ߛߋ߲߭ߝߍ߬ ߛߊ߲߭ ߞߐ߬ߣߐ߲߬ߘߐ ߟߴߊ߲ ߕߋ߬ߟߋ ߢߍ߫߸ ߏ߬ ߟߋ ߞߊ߬ ߘߊ߲߭ߛߌ߰ ߗ߭ߍߙߑߡߊߣߌ߫ ߡߌ߬ߙߌ߲߬ߘߌ ߟߎ߬ ߟߊ߫ ߙߐ߬ߡߎ߲߬ߞߊ߬ߦߊ ߟߊ߫߸ ߏ߬ ߟߋ ߓߛߌ߬ߞߌ߬ ߟߊ߫ ߢߊߣߌ߲߫ ߓߟߋߓߟߋ ߘߏ߫ ߟߋ߬ ߘߌ߫ ߘߎߢߊ߫ ߘߐ߬ߝߐ ߟߊ߫ ߘߐ߬ߝߐ ߘߐ߫. ߗ߭ߍߙߑߡߊߣߌ߫ (ߖߡߊߣߌ߫) ߡߌ߬ߙߌ߲߬ߘߌ ߟߎ߬ ߞߵߊ߬ߟߎ߫ ߛߌ߰ ߙߐ߭ߡߎ߲߬ ߓߐߕߏ߲ ߠߎ߬ ߝߍ߬ ߝߙߍߕߍߕߍ߫߹ ߙߍ߲ߣ ߓߊ ߣߌ߫ ߘߊߣߎߓ ߟߎ߫ ߝߍ߬߸ ߕߍߓߊ߯ߦߊ߫ ߘߐߥߛߊ߬ߣߍ߲ ߘߏ߲߬ ߘߴߊ߬ ߘߏ߫ ߟߎ߫ ߣߌ߫ ߙߐ߬ߡߎ߲߬ߞߊ ߟߎ߬ ߕߍ߫߸ ߞߵߊ߬ ߘߏ߫ ߟߎ߫ ߞߍ߫ ߛߓߍߘߊ ߡߙߊ߬ߓߊ߮ ߟߎ߬ ߘߌ߫߸ ߊ߬ ߣߌ߫ ߛߙߊ߬ߟߊ߬ߞߟߍ߬ߟߊ ߟߎ߬, ߊ߬ ߣߌ߫ ߤߊߟߌ߬ ߘߏ߫ ߟߎ߫ ߞߊ߬ ߙߐ߭ߡߎ߲߬ ߣߊ߲߬ߕߌ߮ ߟߎ߬ ߘߐ߫ ߗߋߘߊߕߌ߯ ߞߎ߲ߕߌ߮ߦߊ ߛߐ߬ߘߐ߲߬ ߥߊ߯ߕߌ ߏ߬ ߟߊ߫߸ ߗ߭ߍߙߑߡߊߣߌ߫ ߡߌ߬ߙߌ߲߬ߘߌ ߟߎ߬ ߞߵߊ߬ߟߎ߬ ߝߍ߲߬ߛߍ߲߬ ߋߙߐߔߎ߬ ߕߟߋ߬ߓߐ ߘߎ߰ߞߟߏ ߟߎ߬ ߞߊ߲߬߸ ߥߟߊ߫ ߜ߭ߏߕ ߟߎ߫ ߞߊ߬ ߌߙߊ߲ߞߊ ߟߎ߬ ߟߊ߫ ߥߙߏ߬ߘߎ߮ ߡߙߊ߬ ߊ߬ ߣߴߊ߬ߟߎ߬ ߛߋ߫ ߘߊ߫ ߞߊ߬ ߣߌ߬ߣߌ߬ ߛߑߕߍߔ-ߔߐ߲ߕߌߞ ߕߌ߲߬ߞߎߘߎ߲ ߡߊ߬߸ ߞߊ߬ ߕߴߊ߬ߟߎ߬ ߟߊ߫ ߖߡߊ߬ߣߊ ߘߐߥߙߊ߬ ߟߊ߫ ߞߐ߰ߖߌ ߞߊ߲߬ ߓߊߟߑߞߊ߲ ߕߌ߲߬ߞߎߘߎ߲ ߣߌ߫ ߊߣߊߕߏߟߌ߫ ߟߎ߫ ߘߐ߫ ߤߊ߲߯ ߞߊ߬ ߥߴߊ߬ ߛߌ߰ ߛ߭ߌߔߙߎ߬ ߟߊ߫. ߊ߬ߟߎ߫ ߛߌ߰ߝߏ߲ ߘߐߥߙߊ߬ߟߌ ߋߙߐߔߎ߬ ߤߎ߲ߛ ߝߊ߲߭ߝߍ߬ ߝߊ߯ߘߐߞߍ߫ ߄߲ ߓߊ߲߫ ߕߎߡߊ ߟߊ߫߸ ߏ߬ ߞߊ߬ ߖߡߊߣߌ߫ ߡߌ߬ߙߌ߲߬ߘߌ ߛߌߦߊߡߊ߲߫ ߠߎ߫ ߟߐ߬ ߝߎ߲ߘߌ߫ ߟߊ߫ ߞߊ߬ ߥߊ߫ ߙߐ߭ߡߎ߲߬ ߡߊ߲߬ߛߊ߬ߟߊ߫ ߕߟߋ߬ߓߋ ߘߐ߫. ߛߑߟߊߝ߭ ߟߎ߫ ߣߊ߬ ߘߴߊ߬ߟߎ߬ ߡߊߞߍ߫ ߊ߬ߟߎ߬ ߟߊ߫ ߘߎ߰ߞߟߏ߬ ߘߐߞߏߟߏ߲ ߠߎ߬ ߘߐ߫. ߘߎ߰ߞߟߏ ߏ߬ ߝߊ߲߬ߓߊ ߡߌ߬ߘߊ߬ ߘߴߊ߬ߟߎ߬ ߓߟߴߏ߬ ߟߎ߬ ߟߊ߫ ߝߊ߯ߘߐߞߍ ߏ߬ ߕߊߕߎ߲߰ߒߠߊ ߟߊ߫. ߊ߬ ߛߌߦߊ ߘߏ߫ ߟߎ߫ ߥߊ߫ ߘߴߊ߬ߟߎ߬ ߡߊߞߍ߫ ߓߙߌߕߊ߲ߓߊ߫߸ ߏ߬ ߟߎ߬ ߡߊߟߐ߲ߕߐ߮ ߞߍ߫ ߘߴߊ߲߬ߜ߭ߑߟߋ-ߛߊߞߑߛߐ߲ ߠߎ߬ ߘߌ߫. ߙߐ߭ߡߎ߲߬ ߡߊ߲߬ߛߊ߬ߟߊ߫ ߕߟߋ߬ߓߋ ߥߦߊ߬ߣߍ߲߸ ߗ߭ߍߙߑߡߊߣߌ߫ ߡߊ߲߬ߛߊ߬ߟߊ ߛߌ߲߬ߝߏ߲ ߘߏ߫ ߟߎ߫ ߥߊ߫ ߘߴߊ߬ߟߎ߬ ߡߊߞߍ߫ ߦߋ߲߬ ߠߎ߬ ߘߐ߫߸ ߝߑߙߊ߲ߞ (ߝߑߙߊ߲ߛߏߥߊ) ߟߎ߫ ߟߋ߬ ߣߌ߬ߣߌ߬ߣߍ߲߫ ߕߘߍ߬ ߦߴߏ߬ ߟߎ߬ ߘߐ߫. ߡߊ߲߬ߛߊ߬ߟߊ ߏ߬ ߟߎ߫ ߞߊ߬ ߙߐ߭ߡߎ߲߬ ߣߌ߫ ߗ߭ߍߙߑߡߊߣߌ߫ ߡߊ߲߬ߛߟߊ߬ ߓߛߍ ߛߏ߯ߙߏ߫ ߛ߭ߊߙߑߟߌߡߊ߲ߢ ߟߊ߫ ߖߡߊ߬ߙߌ߬ߟߌ ߟߊ߫߸ ߏ߬ ߡߊߟߐ߲߫ ߘߊ߫ ߝߊ߬ߓߊ (ߔߊߔ) ߟߋߏ߲ ߃߲ ߓߟߏ߫ ߈߀߀ ߠߴߊ߲ ߕߋ߬ߟߋ ߢߍ߫. ߥߊ߯ߕߌ߫ ߞߋߟߋ߲ ߏ߬ ߟߊ߫ ߝߣߊ߫߸ ߊߟߏߡߊ߲ߘߎ߯ ߞߐ߬ߘߎ߮ ߖߌߞߊ߲߫ ߞߟߍߟߊ ߟߎ߬ ߝߣߊ߫ ߞߵߊ߬ߟߎ߬ ߝߘߌ߫ ߛߌ߰ߦߙߐ߬ ߘߐ߬ߦߙߌߥߊ ߘߐ߫ ߔߌ߫߹ ߝ߭ߌߞߌ߲ߜ߭ (ߝ߭ߊߌߞߌ߲ߜ߭) ߕߐ߮ ߘߌ߫߸ ߏ߬ ߟߎ߫ ߟߋ߬ ߞߊ߬ ߣߐߙߑߡߊ߲ߘߌ߫ ߡߊ߲߬ߛߟߊ߬ߣߍ߲ ߛߏ߯ߙߏ߫߸ ߞߌߍߝ߭ߊ߲ ߙߎߛ ߊ߬ ߣߴߊ߬ߟߎ߬ ߟߊ߫ ߓߙߌߕߊ߲ߓߊ߫ ߕߌ߲ ߞߐ߲ߛߐ߲ߧߊߟߌ ߣߌ߫ ߟߌ߲ߓߊ߲߫ ߡߊ߲ߞߊ߲ ߞߐ߬ߘߎ߮ ߤߊ߲߯ ߞߊ߬ ߥߴߊ߬ ߛߌ߰ ߊߡߋߙߌߞߌ߬ ߞߐ߬ߘߎ߮ ߟߊ߫. ߊ߬ߟߎ߬ ߟߊ߫ ߞߊ߬ߞߘߐ ߣߊߡߎ߲ ߡߊߓߌ߬ߟߴߊ߬ߟߎ߬ ߓߟߏ߫ ߊߟߏߡߊ߲ߘߎ߯ ߞߐ߬ߘߎ߮ ߘߐ߫ ߝߊ߯ߘߐߞߍ߫ ߁߁߭ ߠߊ߫߸ ߝߊߦߌߘߊ߫ ߖߡߊߣߌ߫ ߡߌ߬ߙߌ߲߬ߘߌ ߡߎ߰ߡߍ ߞߍ߫ ߘߊ߫ ߌߛߟߊߞߊ ߘߌ߫.
ߗ߭ߍߙߑߡߊߣߌ߫ ߟߎ߫ ߟߊ߫ ߞߊ߬ߙߊ߲ ߡߍ߲ ߠߎ߬ ߞߍߣߍ߲߫ ߞߐߛߊ߲߮ ߣߌ߲߬ ߠߊ߫߸ ߊ߬ ߣߴߊ߬ߟߎ߬ ߟߊ߫ ߣߌ߬ߣߌ߬ߟߌ
ߦߌߟߡߊ:ߛߌߦߊ ߦߌߟߡߊ:ߋߙߐߔߎ߬ ߦߌߟߡߊ:ߘߐ߬ߝߐ ߦߌߟߡߊ:ߘߎ߰ߡߊ߬ߛߓߍ
ߛߊ߭ߡߏ߬ߙߌ߬ ߣߌ߫ ߣߐ߯ߣߐ߯ ߕߍ ߕߍߓߊ߯ߦߊ
ߥߎߟߘߊ
ߞߣߐ߫ ߛߌ߱ ߘߐ߫ ߸ߏ߬ ߞߘߐ ߟߋ߬ ߛߏ ߣߊ߯ߣߌ߲߫ ߠߋ߬ ߦߴߊ߬ ߞߘߐ߬ ߣߐ߯ߣߐ߯ ߘߌ߬ ߸ߊ߬ ߕߐ߯ ߟߋ߬ ߕߘߍ߬ ߞߏ߫ ߒ ߘߌߣߊ߬ ߥߊ߫،ߣߐ߯ߣߐ߯ ߜߍ߲߭ ߕߍ߰ ߘߊ߫ ߁߆߀߀ ߝߊ߲߭ ߝߍ߬ ߞߊ߬ ߖߌ߲߭ ߘߏ߲߬ ߊ߬ ߡߊ߬ ߁߇߅߀.ߕߌ߲ߓߌߘߌ߲ߘߊ ߣߌ߲߬ ߟߐ߬ ߘߊ߫ ߡߊ߲߬ߛߊ ߡߍ߲ ߕߋ߬ߟߋ ߘߐ߫߸ߏ߬ ߕߐ߯ ߟߋ߬ ߞߏ߫ ߡߌߣߊߥߛߎ߫ ߸ߊ߬ ߕߋ߬ߟߋ߫ ߘߏ߫ ߓߍ߲߬ ߘߊ߫
ߊ߬ߟߌ߬ߡߊ߯ߡߌ߲߫ ߛߊ߭ߡߏ߬ߙߌ߬ ߟߊ߫ ߝߊ߲߬ߞߊ߬ߕߌ߰ߦߊ ߡߊ߬ ، ߏ߬ ߞߊ߬ ߡߐ߰ ߃߀߀߀ ߟߊߕߊ߯ ߡߌߣߊߥߛߎ߫ ߡߊ߬ ߣߐ߯ߣߐ߯ ߞߵߊ߬ ߘߍ߬ߡߍ߲߬ ߕߌ߲ߓߌߘߌ߲ߘߊ ߓߊ߯ߙߊ ߟߊ߫. thumb|ߣߐ߯ߣߐ߫ ߕߌ߲ߓߌߘߌ߲ߘߊ ߦߌߟߡߊ:ߘߐ߬ߝߐ ߦߌߟߡߊ:ߣߐ߯ߣߐ߯
ߖߌ߬ߣߍ߬ ߖߊ߯ߓߘߊ߫ ߞߏ߬ߝߌ߫ ߊ߲ߣߊߣ
ߝߐߓߏߟߏ߲ߟߐ߲ߘߐߦߊ
ߖߊ߯ߓߘߊ ߞߏ߬ߝߌ ߊ߬ߣߊߣ ߓߊ߲ߣߍ߲ ߟߐ߬ ߟߊ߫߸ ߎߛߎߡߊߣߌ߲߬ ߞߊ߬ߓߊ ߥߊ߫ ߘߴߊ߬ ߓߎ߬ߧߊ ߟߊ߫ ߘߙߌߛߊ߬ ߞߊ߬ߓߊ ߞߘߐ߫. ߏ߬ ߘߌߦߊ߫ ߘߴߊ߬ ߢߍ߫ ߝߎߚߎ߫ ߞߊ߬ ߘߎߓߊ߫ ߖߊ߯ߓߘߊ ߥߙߎߞߌ ߟߊ߫. ߏ߬ ߓߊ߲ ߘߊ߫ ߞߵߊ߬ ߦߌ߬ߘߵߊ߬ ߟߊ߫ ߞߏ߫ ߒ ߓߊ߬ߟߌ߬ߣߍ߲߫ ߦߴߊ߬ ߕߐ߯ ߞߏ ߟߋ߬ ߘߐ߫ ߣߍ߲߯ߞߍ߫߸ ߝߏ߫ ߣߴߌ ߞߊ߬ ߒ ߓߌ߬ߟߊ߬ ߛߌߟߊ ߞߊ߲߬ ߊ߬ ߞߏߢߊ ߘߐ߫ ߞߍ߬.
ߘߙߌߛߊ߬ ߞߊ߬ߓߊ ߝߣߊ߫ ߞߵߊ߬ ߦߌ߬ߘߊ߬ ߞߏ߫: ߌ ߦߴߊ߬ ߟߐ߲߫ ߊ߬ ߥߊ߯ߕߌߖߊ߲߫ ߠߋ߬ ߦߋ߫ ߣߌ߲߬ ߘߌ߫ ߝߘߊ߬ߝߌ߲ ߘߊ߲ߞߎ߲ߣߍ߲߫ ߕߍ߫ ߘߎߢߊ߫ ߡߏ߲߬ߕߏ߲߬ ߛߌ߫ ߓߟߏ߫߸ ߞߏ߫ ߊߡߍߙߞߌߞߊ ߟߎ߬ ߟߋ߬ ߝߟߐߝߟߐ߫ ߞߊ߬ ߝߋ߲߫ ߦߋ߫ ߝߘߊ߬ߝߌ߲ ߘߐ߫ ߞߵߊ߬ ߟߊߛߌ߰ ߘߎߢߊ߫ «ߡߊ߲߬ߕߏ߲߫ ߘߍ߬ߣߍ߲» ߞߎ߲߬ߠߊ߫߸ ߝߘߊ߬ߝߌ߲߬ߗߍ (ߞߏ߬ߝߌ߫ ߊ߬ߣߊߣ) ߏ߬ ߓߴߊ߬ ߝߐ߫ ߞߏ߫ ߞߊ߬ ߘߎߢߊ߫ ߟߊߕߊ߯ߡߊ߫ ߢߊ ߡߍ߲ ߡߊ߬ ߓߌ߬߸ ߊ߬ ߦߋ߫ ߟߊߕߊ߯ߡߊ߫ ߟߊ߫ ߕߋ߲߬ ߠߋ߫: ߊ߬ ߝߐ߫ ߡߐ߰ ߓߴߌ ߟߊ߫ ߞߏ ߡߍ߲ ߕߐ߯ߟߊ߫ ߏ߬ ߟߴߏ߬ ߘߐ߫߸ ߊ߬ ߝߐ߫ ߏ߬ ߕߍ߫ ߛߓߊ߬ߕߌ߬ ߟߊ߫ ߟߋ߬؟
ߒ߬ߓߊ߬ ߞߏ߲߬ߓߏ߫ ߎߛߑߡߊߣ ߞߊ߬ߓߊ ߞߊ߬ ߝߋ߲߫ ߦߋ߫ ߞߎߡߊ ߏ߬ ߟߋ ߘߐ߫ ߞߵߊ߬ ߟߊ߫ ߖߊ߯ߓߘߊ ߕߐ߯ߟߊ߫ «ߞߏ߬ߝߌ߫ ߊ߬ߣߊߣ» ߠߊ߫. ߓߍ߯ ߘߏ߲߬ ߢߊ߫ ߦߴߊ߬ ߟߊ߫ ߛߓߊ߬ߕߌ ߘߊߞߘߐ߫.
ߘߐ߬ߝߐ ߣߌ߫ ߗߋߦߊߟߌ
ߖߌ߬ߣߍ߬ ߖߊ߯ߓߘߊ߫ ߞߏ߬ߝߌ߫ ߊ߲ߣߊߣ ߦߋ߫ ߖߘߍ߬ߞߎ߬ߙߎ߲߬ߘߎ߬ߕߌ߮ ߟߋ߬ ߘߌ߫. ߊ߬ ߜߙߋ߬ߡߊߕߍ߰ ߘߊ߫ ߁߉߉߉ ߘߓߊ߬ߕߊ߫ ߂߈ ߠߋ߬ ߟߊ߫ (ߕߐ߲ ߝߙߍߕߍ ߂߈߁߄/ߟ.ߞ. ߕ/ߞߎߓ). ߊ߬ ߟߊ߫ ߗߋߦߊߟߌ ߟߎ߬ ߝߟߍ߫:
•	ߞߊ߬ ߟߊ߬ߓߌ߬ߟߊ߬ߟߌ ߛߊ߲ߘߐߕߊ ߥߟߊ߫ ߝߘߏ߬ߓߊ߬ ߟߊߞߐ߯ߟߌ ߛߊ߲ߘߐߕߊ ߥߟߊ߬ߘߊ ߟߎ߬ ߘߌ߫ ߘߞߋ߬ߟߊ߬ߘߋ߲ ߠߎ߫ ߡߊ߬؛
•	ߞߊ߬ ߟߐ߲ߞߏ߫ ߕߌߙߌ߲ߠߌ߲ ߛߘߊߟߊ߫؛
•	ߞߊ߬ ߞߎ߲߬ߠߊ߬ߝߏ߬ߣߌ߲ ߣߌ߫ ߓߌ߬ߟߊ߬ߢߐ߲߰ߡߊ ߛߋߒߞߏߟߦߊ߫ ߞߎߘߊ ߟߎ߬ ߛߘߊߟߊ߫.
ߞߊ߲ߕߌ߮
•	ߞߏ߲ߓߏ ߎߛߑߡߊߣ ߞߊ߬ߓߊ߫ ߡߍ߲ ߦߋ߫ ߖߌ߬ߣߍ߬ ߖߊ߯ߓߘߊ߫ ߞߏ߬ߝߌ߫ ߊ߲ߣߊߣ ߜߙߋ߬ߡߊ߬ߕߍ߰ߓߊ߮ ߘߌ߫ ߸ ߊ߬ ߡߏߦߌ߫ ߘߊ߫ ߁߉߅߅ ߟߋ߬ ߟߊ߫ ߓߡߊ߬ߞߐ߫. ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߵߊ߬ ߘߌ߫.
ߟߍߙߊߓߏ߲ ߣߌ߫ ߟߐ߲ߣߌ߲ߧߊ
ߟߍߙߊߓߏ߲ ߧߋ߫ ߡߊ߬ߡߙߊ߬ߟߌ ߛߊ߲ߓߏ߲ ߓߟߌߕߍ ߃߲ ߠߋ߬ ߟߊ߫. ߊ߬ ߢߎߡߍߙߋ߲߫ ߟߍߙߊ ߣߌ߫ ߟߍߙߊ߫ ߛߓߍߣߍ߲ ߞߊ߫ ߛߌߦߊ߫ ߅߀.߀߀߀ ߘߌ߫؛ ߕߟߋ߬ߓߊ߰ ߄߀ ߜߊ߲߬ߞߎ߲߬ߣߍ߲߫ ߓߟߐߟߐ ߟߊ߫ ߸ ߘߞߋ߬ߟߊ߬ߘߋ߲ ߠߎ߬ ߣߌ߫ ߘߞߋ߬ߝߊ ߟߎ߬ ߦߋ߫ ߛߏ߲߯ߓߊߟߌ ߞߍ߫ ߟߴߏ߬ ߟߎ߬ ߟߊ߫ ߸ ߞߊ߬ ߕߌߙߌ߲ߠߌ߲ ߠߎ߬ ߞߍ߫. ߟߐ߲ߣߌ߲ߧߊ ߞߣߍ ߝߏ߯ߓߊ ߘߏ߫ ߦߋ߫ ߖߊ߯ߓߘߊ߫ ߞߏ߬ߝߌ ߊ߲ߣߊߣ ߞߣߐ߫ ߸ ߟߊ߬ߘߍ ߣߌ߫ ߛߌ߰ߥߟߊ߬ ߕߌ߲ߕߊ߲ߣߍ߲ ߠߎ߬ ߣߌ߫ ߘߍ߰ߡߎ߲ ߣߌ߫ ߘߛߊߓߐߟߌ ߟߎ߬ ߦߋ߫ ߞߍ߫ ߟߊ߫ ߡߍ߲ ߞߣߐ߫. thumb|495x495px|ߞߏ߬ߝߌ߫ ߊ߲ߣߊߣ ߝߙߎߕߎ
ߟߊ߬ߛߐ߬ߘߐ߲߬ߠߌ߲
ߘߞߋ߬ߟߊ߬ߘߋ߲߬ ߆ ߀߀߀ ߖߊ߬ߕߋ߬ ߟߋ߬ ߘߞߋ߬ ߟߴߊ߬ ߞߣߐ߫ ߕߋ߲߭ߕߋ߲߭.
ߘߞߋ߬ߘߋ߲߬ ߞߘߐ ߟߎ߬
ߤߊ߬ߓߌߓߎ߬ ߓߊߟߑߘߋ߬ ߸ ߖߌ߬ߣߍ߬ ߞߊ߲ߓߍ߲ ߝߊ߬ߛߏ߬ ߜߙߊ ߥߛߊ߬ߘߋ߲.
ߛߌ߲߬ߝߏ߲߬ߧߊ߬ߟߌ
ߖߌ߬ߣߍ߬ ߖߊ߯ߓߘߊ߫ ߞߏ߬ߝߌ߫ ߊ߲ߣߊߣ ߛߏ߯ߙߏߣߍ߲߫ ߟߐ߲ߘߊ ߟߏ߯ߟߎ߫ ߣߌ߫ ߘߋ߬ߙߌ߬ߘߊ߬ ߞߋߟߋ߲߫ ߣߌ߫ ߗߋ߬ߥߎ߬ߣߍ߲߬ߗߋߥߎ ߟߎ߬ ߟߊ߫ ߛߋߒߞߏߟߦߊߥߙߍ ߘߞߋߘߊ ߣߌ߫ ߞߊ߲ ߠߎ߬ ߓߏ߲ߞߣߐ ߞߋߟߋ߲߫ ߠߋ߬ ߟߊ߫:
•	ߘߊ߲ߘߊߟߌ ߣߌ߫ ߓߊߛߌߦߊ ߣߌ߫ ߢߌ߲ߘߞߋ ߣߌ߫ ߞߎ߲߭ ߘߊ߲ߘߊ ߟߐ߲ߘߊ
•	ߡߟߋߞߎߦߊ ߣߌ߫ ߡߐ߰ߦߊ ߟߐ߲ߞߏ ߟߎ߬ ߟߐ߲ߘߊ
•	ߞߎ߬ߙߎ߲߬ߘߎ ߣߌ߫ ߓߘߍ߬ߓߘߍ߬ߟߌ ߟߐ߲ߞߏ ߟߎ߬ ߟߐ߲ߘߊ
•	ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߟߘߊ߬ߙߏ߬ߟߌ ߟߐ߲ߞߏ ߟߎ߬ ߟߐ߲ߘߊ
•	ߟߐ߲ߘߊ ߡߍ߲ ߢߎ߲ߣߍ߲߫ ߕߟߋ߬ߓߊ߰ߦߊ߬ߟߌ ߞߍߞߌߦߊ ߟߎ߬ ߓߟߏߦߊߟߌ ߟߊ߫ ߥߊߟߌߘߊ߫ ߟߘߊߙߏ ߟߊ߫
•	ߊ߲߬ߜ߭ߌ߬ߟߋ߬ߞߊ߲ ߟߐ߲ߘߊ
•	ߗߋ߬ߥߎ߬ߣߍ߲߬ߗߋߥߎ ߟߎ߬ ߟߊ߫ ߛߋߒߞߏߟߦߊߥߙߍ߫ ߘߞߋߘߊ thumb|455x455px|ߟߐ߲ߣߌ߲ߦߊ ߟߏ߲ߓߊ •	ߖߌ߬ߣߍ߫ ߘߋ߬ߙߌ߬ߘߊ߫ ߞߏ߬ߝߌ߫ ߊ߲ߣߊߣ
•	ߞߊ߲ ߠߎ߬ ߓߏ߲ߞߣߐ ( ߒߞߏ ߓߏߟߏ߲ߝߘߊ ߦߴߏ߬ ߡߍ߲ ߞߣߐ߫).
ߦߌߟߡߊ:ߟߐ߲ߞߏ
ߖߌ߬ߣߍ߫
thumb thumb ߖߌ߬ߣߍ߬ ߦߋ߫ ߝߘߊ߬ߝߌ߲߬ ߖߡߊߣߊ ߘߏ߫ ߟߋ߬ ߘߌ߫ ߟߌ߲ߓߊ߲߫ ߡߊ߲ߞߊ߲ ߕߟߋ߬ߓߐ߬ߜߍ ߘߐ߫ ߸ ߊ߬ ߞߎߓߋߘߊ ߟߋ߬ ߞߐߣߊߞߙߌ߫ ߘߌ߫ ߸ ߊ߬ ߘߊ߲߬ߓߐߣߍ߲߫ ߛߌ߰ߢߐ߲߰ ߖߡߊߣߊ ߢߌ߲߬ ߠߎ߫ ߟߋ߬ ߟߊ߫߸ ߜߋ߲ߞߐ߰ߖߌ߬ߘߊ ߣߌ߫ ߡߊ߬ߟߌ߫ ߝߊ߲߭ ߘߏ߫ ߦߴߊ߬ ߕߟߋ߬ߓߐ ߘߐ߫߸ ߡߊ߬ߟߌ߫ ߣߌ߫ ߛߣߍ߬ߜ߭ߊ߯ߟߌ߫ ߦߴߊ߬ ߞߐ߰ߘߎ߮ ߘߐ߫߸ ߖߌ߬ߣߍ߫ ߓߌ߬ߛߊ߬ߏ߫ ߦߴߊ߬ ߕߟߋ߬ߓߋ ߞߐ߰ߘߎ߮ ߘߐ߫߸ ߛߙߊ߬ߟߏ߲߫ ߣߌ߫ ߟߊߓߙߌߦߊ߫ ߦߴߊ߬ ߥߙߏ߬ߘߎ߯ ߊ߬ ߕߘߍ߬ ߝߐ߫ ߟߴߊ߬ ߡߊ߬ ߞߐ߲ߛߐ߲ߧߊ߫ ߕߟߋ ߞߏ߫ ߝߊ߬ߙߊ߲߬ߛߌ߫ ߖߌ߬ߣߍ߫߸ ߊ߬ ߞߵߊ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ ߞߐ߲ߓߌߕߌ߮ ߕߟߋ߬ ߂ ߟߋ߬ ߟߊ߫ ߁߉߅߈ ߠߊ߫߸ ߞߵߊ߬ ߕߐ߮ ߕߏ߫ ߖߌ߬ߣߍ߬ ߞߊ߲ߓߍ߲ ߘߐߙߐ߲߫ ߡߊ߬ ߏ߬ ߘߐ߫ ߡߎ߬ߕߎ߲߬ .ߞߎߓߋ ߕߐ߮ ߦߋ߫ ߟߊ߫ ߟߴߊ߬ ߞߊ߲߬ ߕߎ߬ߡߊ ߘߏ߫ ߟߊ߫ ߥߟߊ߫ ߞߊ߲ߕߌ߯ ߝߟߐ ߕߐ߮߸ ߞߏ߫ ߞߐߣߊߞߙߌ߫ ߖߌ߬ߣߍ߫ ߥߟߊ߫ ߛߋߞߎ߬ ߕߎ߬ߙߋ ߟߊ߫ ߖߌ߬ߣߍ߫߸ ߏ߬ ߞߎ߲߭ ߠߋ߬ ߊ߬ ߣߴߊ߬ ߕߐ߯ߡߊ߲ߢߐ߲߮ ߠߎ߬ ߓߐ ߘߌ߫ ߢߐ߲߮ ߡߊ߬߸ ߦߏ߫ ߓߌߛߊߏ߫ ߖߌ߬ߣߍ߬߸ ߕߍߡߊߓߊ߲߯ ߖߌ߬ߣߍ߫߸ ߊ߬ ߣߌ߫..
ߘߎ߰ߞߟߏ
thumb|Alpha Conde - World Economic Forum Annual Meeting 2012 ߖߌ߬ߣߍ߫ ߘߎ߰ߞߟߏ ߛߏ߯ߙߏߣߍ߲߫ ߕߌ߲߬ߞߎߘߎ߲߫ ߓߐߣߍ߲߫ ߢߐ߲߰ߡߊ ߟߋ߬ ߟߊ߫ ߛߎ߲ߞߎ߲ ߕߊ߫ ߓߟߏ ߡߊ߬߸ ߡߊ߲߬ߘߋ߲߫ ߖߌ߬ߣߍ߬ ߥߟߊ߫ ߖߌ߬ߣߍ߬ ߛߊ߲ߘߐߟߊ ߤߊߡߊ߲߫ ߜߍߞߊ߲ߠߊ߸ ߖߌ߬ߣߍ߬ ߕߎ߫ ߥߟߊ߫ ߕߎߞߘߐߟߊ ߸ ߖߌ߬ߣߍ߬ ߛߊ߲ߘߐ߫ ߥߟߊ߫ ߖߌ߬ߣߍ߫ ߖߊ߬ߟߏ߲߫ ߸ ߖߌ߬ߣߍ߫ ߞߐ߰ߖߌ߬ߘߊ ߥߟߊ߫ ߖߌ߬ߣߍ߫ ߘߎ߰ߟߊ߫ ߸ ߊ߬ ߝߊ߲߬ߝߘߊ ߦߋ߫ ߞߎߘߍ߫ ߝߘߎ߬ߓߍ߲߫ ߂߄߅߈߅߇ ߟߋ߬ ߘߌ߫.
ߓߊ߲ߘߊߖߌߦߊ
ߖߌߣߍ߫ ߝߘߏ߬ߓߊ߬ ߓߊ߲ߘߊ ߦߋ߫ ߡߍ߲ ߘߌ߬߸ ߏ߬ ߟߋ ߛߊ߲ߖߌ ߟߊ߫ ߓߐߙߐ߲ߘߐ ߛߊߛߌߦߊߦߊ ߘߌ߫ ߕߎߞߘߐߟߊ ߣߌ߫ ߞߐ߰ߖߌ߬ߘߊ ߝߊ߲߭ ߠߎ߬ ߘߐ߫ ߛߊ߬ߡߊ ߘߐ߫߸ ߞߏ߬ߣߌ߲߬ ߏ߬ ߣߴߊ߬ ߕߊ߫ ߊ߬ ߓߍ߯ ߣߴߊ߬ ߕߊ߫ ߘߎ߲߬ߘߎ߬ߡߊ߬ ߓߊ߲ߘߊ߫ ߟߋ߬߸ ߓߊߏ߬ ߕߍߡߊߓߊ߲߮ ߟߌ߬ߤߟߊ ߟߋ߬ ߞߐ߰ߖߌ߬ߘߊ ߟߊ߫߸ ߕߍߡߊߓߊ߲߮ ߟߌ߬ߤߟߊ߬ ߓߛߌߞߌ߫ ߟߋ߬ ߕߎߞߘߐߟߊ ߘߐ߫߸ ߜߍߞߊ߲߫ ߟߌߤߟߊ ߟߋ߬ ߡߊ߲߬ߘߋ߲߫ ߖߌ߬ߣߍ߫߸ ߊ߬ ߣߌ߫ ߞߙߎ߬ ߞߊ߲߬ ߟߌߤߟߊ ߝߎߕߊ߫ ߖߊ߬ߟߏ߲߫.
ߛߌߦߊ
ߛߌߦߊ߫ ߞߎ߲ߓߊ߫ ߝߌ߬ߟߊ߫ ߟߋ߬ ߖߌ߬ߣߍ߫ ߣߴߊ߬ ߡߊ߫ ߢߊ߬ ߡߐ߱ ߟߎ߬ ߡߊߘߏ߲߬ ߢߐ߲߰ߠߊ ߡߙߌߘߐ ߞߐ߫߸ߡߊ߲߬ߘߋ߲߬ ߛߌߦߊ ߣߌ߫ ߝߎߟߊ߫ ߛߌߦߊ߸ ߞߏ߬ߣߌ߲߬ ߓߊߏ߬ ߛߌߦߊ߫ ߞߏ ߦߋ߫ ߞߊ߲߫ ߞߏ ߟߋ߫ ߝߍ߬ ߝߘߊ߬ߝߌ߲߬ ߖߡߊߣߊ ߝߊ߲߬ߓߊ ߘߐ߫߸ ߏ߬ ߞߏߛߐ߲߬ ߝߌߟߊ ߝߊ߲߬ߞߋߟߋ߲ ߡߊ߬ߣߋ߲߬ߞߊ߬ߟߊ߬ߡߊ ߦߋ߫ ߥߊߛߏߟߏ߲߫߸ ߛߊ߬ߝߙߎߟߊߦߌ߫ ߏ߬ ߟߎ߬ ߦߋ߫ ߡߊ߬ߣߋ߲߬ߞߊ ߔߌߦߐߔߌߦߐ ߟߋ߬ ߘߌ߫. ߡߊ߲߬ߘߋ߲߬ ߛߌߦߊ ߏ߬ ߟߎ߬ ߦߋ߫ ߝߌ߬ߟߊ߫ ߟߋ߬ ߘߌ߫߸ ߡߊ߲߬ߘߋ߲߬ ߒߞߏ߫ ߝߐߟߊ ߣߌ߫ ߡߊ߲߬ߘߋ߲߬ ߒߞߏ ߝߐߓߊߟߌ:    ߡߊ߲߬ߘߋ߲߬ ߒߞߏ ߝߐߟߊ ߟߎ߫ ߟߋ߬ ߣߌ߲߬: ߡߊ߬ߣߌ߲߬ߞߊ ߥߟߊ߫ ߡߊ߬ߣߋ߲߬ߞߊ߸ ߥߊߛߏߟߏ߲߸ ߞߐ߬ߣߌ߲߬ߧߊ߸ ߖߊ߬ߞߊ߲߬ߞߊ߸ ߞߎ߬ߙߊ߲߬ߞߐ߸ ߡߊ߬ߣߌ߲߬ߧߊ߸ ߊ߬ ߣߌ߫ ߕߐ߬ߡߊ ߡߍ߲ ߠߎ߬ ߓߍ߯ ߦߋ߫ ߢߐ߲߮ ߢߊߦߋ߫ ߟߊ߫ ߞߎߡߊ ߘߐ߫ ߣߌ߫ ߘߟߊߡߌߘߟߊ߫ ߕߍ߫
ߡߊ߲߬ߘߋ߲߬ ߒߞߏ ߝߐߓߊߟߌ߸ ߏ߬ ߟߎ߫ ߟߋ߬ߣߌ߲߬߸ ߛߏ߬ߛߏ߸ ߖߊ߬ߟߏ߲߬ߞߊ߸ ߞߌ߬ߛߌ߸ ߜߙߍ߬ߛߍ߸ ߕߐ߯ߡߊ߸ ߘߟߊߡߌߘߊ ߦߴߏ߬ ߟߎ߬ ߡߍ߲ ߠߎ߬ ߣߌ߫ ߒߞߏ ߝߐߓߊ߮ ߟߎ߬ ߕߍ߫. ߢߌ߲߬ ߠߎ߫ ߕߐ߬ߝߍ߬ߦߊ߬ ߓߟߏ ߡߊ߬߸ ߡߊ߬ߣߌ߲߬ߞߊ ߦߋ߫ %߄߈ ߘߌ߫߸ ߛߏ߬ߛߏ ߦߋ߫ %߁߀ ߘߌ߫߸ ߊ߬ ߕߐ߬ %߂߃ ߦߋ߫ ߛߌߦߊ߫ ߓߏߟߏ߲ ߕߐ߬ߡߊ ߟߎ߬ ߘߌ. ߓߎ߮ ߓߙߍ߬ߦߊ ߦߋ߫ %߂.߅ ߟߋ߬ ߘߌ߫߸ ߛߌ߭ ߕߍߡߞߊߒߞߋ ߦߋ߫ ߅߇ ߘߌ߫߸ ߅߅ ߗߍ߬ ߞߎ߲ߠߊ߫߸ ߅߇ ߡߛߏ߬ ߞߎ߲ߠߊ߫.
ߣߊߡߎ߲
ߖߌ߬ߣߍ߫ ߛߌ߰ߓߊ߮ %߈߅ ߦߋ߫ ߖߘߍ߬ߞߟߏ߬ߦߊ ߟߋ߬ ߘߐ߫߸ % ߁߀ ߦߋ߫ ߌߛߊߟߞߊ ߘߌ߫߸ ߊ߬ ߕߐ߬ %߅ ߦߋ߫ ߛߏߡߦߊ ߘߐ߫
ߞߊ߲ ߠߎ߬
ߞߊ߲߫ ߦߙߌߞߊ߫ ߟߋ߬ ߖߌ߬ߣߍ߫ ߞߊ߬ ߓߍ߲߬ ߊ߬ ߛߌߦߊ ߣߴߊ߬ ߛߌߦߊߓߏߟߏ߲ ߦߙߌߞߊ ߡߊ߬߸ ߏ߬ ߘߐ߫ ߞߎ߲߬ߓߊ ߟߋ߬ ߣߌ߲߬: ߡߊ߬ߣߌ߲߬ߞߊ߬ߞߊ߲ ߒߞߏ߸ ߝߌߟߊߞߊ߲߸ ߜߙߍ߬ߛߍ߬ߞߊ߲߸ ߕߐ߯ߡߊߞߊ߲߸ ߞߛߌ߬ߞߊ߲߸ ߛߏ߬ߛߏߞߊ߲߸ ߊ߬ ߣߌ߫ ߟߊ߲ߘߎߡߊ.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߖߌ߬ߣߍ߫ ߛߐ߬ߘߐ߲ ߛߌ߰ߣߍ߲߫ ߛߍ߬ߣߍ ߟߋ߫ ߡߊ߬߸ ߏ߬ ߟߎ߬ ߘߐ߫ ߢߣߊߡߊ ߟߋ߬ ߜߋ߬ߞߋ ߣߌ߫ ߜߍ߬ߙߍߘߍ߭ ߘߌ߫߸ ߏ߬ ߟߎ߬ ߣߌ߫ ߕߌ߲߬ߕߟߎ ߦߋ߫ ߓߐ߫ ߟߊ߫ ߕߎ ߞߘߐ߫߸ ߊ߬ ߣߌ߫ ߣߘߍ߬ߞߟߏ߬ ߓߊ߯ߙߊ ߣߌ߫ ߛߋ߭ ߣߌ߫ ߞߎ߫ ߛߣߍ ߜߍߞߊ߲ߠߊ ߘߐ߫߸ ߊ߬ ߣߌ߫ ߘߎ߰ߞߎ ߣߌ߫ ߝߋ߲߫ ߜߘߍ߫ ߟߎ߫ ߖߊ߬ߟߏ߲߫߸ ߞߵߏ߬ ߟߊ߫ ߡߐ߲ߠߌ߲ ߞߊ߲߬ ߖߌ߬ߣߍ߫ ߘߎ߰ߟߊ߫.
ߘߊ߬ߡߊ߲
ߘߊ߬ߡߊ߲߬ ߞߣߐ߬ ߝߋ߲ ߠߎ߬ ߡߊߝߊ߲߭ ߘߐ߫߸ ߏ߬ ߛߌߓߟߏߡߊ ߞߊ߫ ߛߌߦߓߊ ߟߋ߬ ߖߌ߬ߣߍ߫ ߘߎ߱ ߢߊߝߍ߬߸ ߞߵߏ߬ ߟߴߊ߬ ߟߊ߫ ߓߘߍ߬ߦߊ ߞߊ߲߬߸ ߝߊߦߌߘߊ߫ ߘߊ߬ߡߊ߲߬ ߝߋ߲ ߠߎ߫ ߛߏ߰ ߦߙߐ ߟߋ߬ ߊ߬ ߛߌߦߊߡߊ߲ ߘߐߞߊ߬ߣߍ߲߬ ߦߙߐ ߡߍ߲߸ ߓߊߏ߬ ߖߌ߬ߣߍ߫ ߟߋ߬ ߖߡߊ߬ߣߊ ߟߎ߬ ߝߟߐ ߘߌ߫ ߝߎߥߊ߲߫ ߢߊߘߊ߲߫ ߞߏ ߘߐ߫߸ ߓߊߏ߬ ߖߊ߯ߓߊ ߓߟߏߡߊߛߌ߮ ߛߓߊߢߐ߮ ߦߋ߫ ߖߌ߬ߣߍ߫ ߟߋ߬߸ ߊ߬ ߦߋ߫ ߖߡߊ߬ߣߊ ߝߌߟߊߣߊ߲ ߘߌ߫ ߝߎߥߊ߲ߓߐ ߘߐ߫ ߏߛߌߕߙߊߟߌ߫ ߞߐ߫߸ ߛߊߣߌ߲ ߣߌ߫ ߣߍ߰ߝߌ߲ ߣߌ߫ ߣߐ߬ߓߊߟߌ ߟߎ߬ ߓߍ߯ ߦߋ߫ ߊ߬ ߞߣߐ߫߸ ߊ߬ ߣߌ߫ ߡߐ߯ߖߎ߮ ߞߛߌ߬ߘߎ߰ ߡߙߊ ߘߐ߫.
ߘߐ߬ߝߐ
ߞߎߡߘߊ߫ ߢߣߊߡߊ:
ߞߐ߲ߛߐ߲ߧߊ߫ ߢߍߟߊ
ߖߌߣߍ߫ ߛߊ߲ߘߐߟߊ ߣߴߊ߬ ߕߍߡߟߊ ߕߟߋ߬ߓߐ ߣߴߊ߬ ߥߙߏ߬ߘߎ߮ ߓߍ߯ ߕߎ߲߬ ߦߋ߫ ߡߊ߲߬ߘߋ߲߫ ߠߋ߬ ߘߌ߫߸ ߤߊߟߌ߫ ߓߌ߬ ߡߊ߲߬ߘߋ߲߬ ߞߘߐ߬ߓߊ ߞߎߓߋ߫ ߢߊ߬ߣߌ߲߬ ߛߏߣߍ߲ߠߡߊ ߦߋ߫ ߖߌ߬ߣߍ߫ ߡߊ߲߬ߘߋ߲߬ ߣߌ߫ ߡߊߟߌ߫ ߘߊ߲߬ ߠߊ߬ߝߊ߲ߝߍ߬ ߡߎߣߎ߲߬߸ ߝߣߊ߫ ߞߙߎ߬ߞߊ߲߬ߠߊ߫ ߖߊ߬ߟߏ߲߬ ߓߍ߯ ߦߴߊ߬ ߝߣߊ߬ߝߣߊ ߟߋ߬ ߘߌ߫ ߖߊ߬ߟߏ߲߬ߞߊ ߟߎ߬ ߓߘߊ. ߛߏ߲߬ߖߘߊ߬ ߕߋ߬ߟߋ ߘߐ߫߸ ߊ߬ ߞߘߐ߬ߞߍ߫ ߟߋ߬ ߦߌ߬ߙߌ߲߬ߘߌ߬ ߘߊ߫ ߕߎߞߘߐߟߊ ߘߐ߫߸ ߡߊ߲߬ߘߋ߲߬ ߛߌߦߊ ߣߴߊ߬ ߝߘߏ߬ߓߊ߬ߞߊ߲ ߣߴߊ߬ ߣߊߡߎ߲ ߠߎ߫ ߘߐ߬ߣߍ߲߬ߘߐ߬ߣߍ߲߬ ߦߌߙߌ߲ߘߌ߫ ߘߊ߫ ߕߎߝߌ߲ ߞߘߐ߫ ߏ߬ ߢߊ ߟߋ߬߸ ߝߏ߫ ߞߊ߬ ߣߊ߬ ߡߊ߲߬ߘߋ߲߬ߧߊ ߣߌ߬ߣߌ߫ ߞߛߌ߬ ߣߌ߫ ߕߐ߯ߡߊ߫ ߣߌ߫ ߜߙߍ߬ߛߍ߬ߘߎ߯ ߟߎ߫ ߘߐ߫ ߞߐ ߟߊ߫ ߡߊ߲߬ߘߋ߲߬ ߕߟߋ ߞߎ߲߬ߕߊ߮ ߞߘߐ߫. ߞߐ ߟߊ߫߸ ߛߏ߬ߛߏ߬ߞߊ ߟߎ߬ ߓߐ߫ ߘߊ߫ ߡߊ߲߬ߘߋ߲߫ ߓߙߍ߬ߘߎ߯ ߡߊ߬ߙߊ ߘߐ߫ ߞߊ߬ ߦߌ߬ߙߌ߲߬ߘߌ߫ ߊ߬ߟߎ߬ ߓߊߙߌ߲߫ ߖߊ߬ߟߏ߲߬ߞߊ ߟߎ߫ ߝߍ߬ ߖߊ߬ߟߏ߲߫ ߝߊ߯ߘߐߞߍ ߁߃߲ ߟߊߓߊ߲ ߠߊ߫߸ ߝߏ߫ ߝߊ߯ߘߐߞߍ ߁߆߲ ߣߌ߫ ߁߇߲ ߠߋ߬ ߟߊ߫ ߣߌ߫ ߝߌߟߊ ߟߎ߬ ߟߊ߫ ߝߎ߲ߘߌ ߞߎ߲߬ߟߐ߬ ߘߊ߫ ߞߙߎ߬ߞߊ߲߬ ߖߡߊߣߊ ߏ߬ ߟߊ߫ ߓߌߦߊ߲ ߠߎ߬ ߘߌ߫߸ ߞߵߏ ߞߎ߲߭ ߞߍ߫ ߕߌ߬ߢߍ߬ߞߏ߲ߞߏ ߟߊ߫ ߡߊ߬ߕߍ߬ߙߍ߲߬ߕߍ߬ߙߍ߲߬ߠߌ߲ ߘߌ߫ ߞߊ߬ ߖߊ߭ ߟߊߘߏ߲߬ ߖߍߥߎߟߍ ߟߎ߬ ߘߐ߫ ߊ߬ߟߎ߫ ߕߘߍ߬ ߓߌߦߊ߲ ߠߎ߬ ߘߡߊߢߌߣߌ߲߫ ߠߊ߫ ߡߍ߲ ߠߎ߬ ߘߐ߫ ߸ ߞߣߊ߬ ߥߎ߬ߦߊ߬ ߛߏ߬ߛߏ ߟߎ߬ ߣߴߊ߬ߟߎ߫ ߖߋ߬ߕߌ߮ ߟߎ߬ ߡߝߊߣߍ߲ ߞߊ߲߬. ߝߣߊ߫߸ ߛߏ߬ߛߏ ߟߎ߫ ߝߘߏ߬ߓߊ߬ ߦߌߙߌ߲ߘߌ ߘߊߡߌ߬ߘߊ߫ ߓߌߦߊ߲ߓߕߌ߮ ߟߎ߬ ߟߊ߫ ߛߣߍ߬ߝߋ߲߬ ߕߌߢߍ ߡߊ߲߬ߕߊߣߌ߲ ߠߋ߬ ߞߘߐ߫ ߞߊ߬ ߦߌ߬ߙߌ߲߬ߘߌ߫ ߞߐ߰ߖߌ߬ߘߊ ߟߊ߫ ߡߊ߲߬ߘߋ߲߬ ߓߞߊ ߟߎ߫ ߣߴߊ߬ߟߎ߫ ߛߌ߰ߢߐ߲߯ ߟߊ߲ߘߎߡߊ ߣߌ߫ ߡߞߌ߬ߝߐߙߍ ߟߎ߫ ߝߍ߬ ߞߵߊ߬ߟߎ߬ ߡߝߊ߫ ߦߋ߲߬. ߛߌߦߊ ߢߌ߲߬ ߠߎ߫ ߟߋ߫ ߕߘߍ߬ ߦߋ߲߬ ߞߊ߬ ߞߐ߰߱ ߞߐ߲ߛߐ߲ߧߊ ߢߍ߫߸ ߞߏ߬ߣߌ߲߬ ߢߊ߬ ߣߌ߫ ߏ߬ ߦߋ߫ ߞߍ߫߸ ߞߣߍ ߕߎ߲߬ ߓߘߊ߫ ߞߍ߫ ߖߡߊ߬ߣߊ߬ ߡߌ߬ߛߍ߲߬ ߥߙߍ ߘߌ߫߸ ߦߏ߫ ߓߊߕߍ߫߸ ߛߌ߬ߛߋ߬ߟߊ߸ ߞߎ߬ߙߊ߲߬ߞߐ߫߸ ߤߊߡߊ߯ߣߊ߫߸ ߞߐ߬ߣߌ߲߬ߧߊ߫߸ ߝߎߕߊ߫ ߡߊ߲߬ߘߋ߲߫ ߖߊ߬ߟߏ߲߫߸ ߊ߬ ߣߌ߫.. thumb|[[ߛߊ߬ߡߘߎ߬ߜߍ߫ ߕߎ߬ߙߋ߫| ߛߊ߬ߡߘߎ߬ߜߍ߫ ߕߎ߬ߙߋ߫ |alt=|left|364x364px]]
ߞߏ߬ߣߌ߲߬ ߡߊ߲߬ߘߋ߲߬ ߡߏߙߌ߫ ߝߎߣߎ߲ߞߋ ߘߏ߫ ߟߋ߬ ߡߏߦߌ߫ ߘߊ߫ ߁߈߀߀ ߝߊ߲߭ ߝߍ߬߸ ߡߣߌߢߊ߲ߓߊߟߊ߲ߘߎ߯ ߓߊߕߍ߫ ߕߟߋ߬ߓߐ ߘߐ߫ ߕߐ߬ߙߐ߲߫߸ ߊ߬ ߕߐ߯ ߞߏ߫ ߛߊ߬ߡߘߎ߬ߜߍ߫ ߕߎ߬ߙߋ߫߸ ߏ߬ ߣߊ߫ ߞߎ߲߬ߞߊ߬ ߓߊ߯ߙߊ ߟߋ߫ ߞߵߊ߬ ߟߊߞߊ߬ߙߊ߲߫ ߞߍ߬ߟߍ ߟߊ߫߸ ߊ߬ ߣߌ߫ ߞߵߊ߬ ߖߛߎ߬ߟߊߕߍ߰ ߊ߬ ߡߊ߬ ߊ߬ ߟߊ߫ ߘߎ߱ ߡߊߞߊ߲ߞߊ߲ ߘߐ߫ ߛߊߣߊ߲ߞߘߐ߫ ߞߊ߬ ߓߐ߫ ߛߏߞߎߘߊ ߛߌ߬ߛߋ߬ ߡߊ߲ߛߊ ߟߎ߬ ߟߊ߫ ߞߍ߬ߟߍ ߣߴߊ߬ߟߎ߬ ߟߊ߫ ߖߐ߬ߡߊ߬ߦߊ ߓߋ߬ߒ߬ߞߊ߲߬ߠߌ߲ ߠߎ߫ ߡߊ߬. ߛߊ߬ߡߘߎ߬ߜߍ߫ ߟߊ߫ ߞߟߍ߬ߦߊ߬ ߟߐ߲ ߟߊߓߊ߯ߙߊ ߏ߬ ߟߋ ߞߵߊ߬ ߞߍ߫ ߊ߬ ߞߊ߬ ߖߐߡߌ߲ ߞߌ߫ ߕߌ߲߬ߞߎߘߎ߲ ߝߊ߲߬ߞߊ߬ߡߊ߬ ߜߐߞߎ ߟߎ߫ ߝߍ߬ ߓߊߕߍ߫ ߡߎߣߎ߲߬߸ ߞߵߊ߬ ߝߙߍ߫ ߡߊ߬ߣߌ߲߬ߞߊ߬ ߛߏߡߊ ߟߎ߬ ߣߌ߫ ߘߌ߯ߣߊ߫ ߝߌߟߊ߲ߞߊߝߏ ߟߎ߫ ߡߊ߬߸ ߏ߬ ߟߎ߬ ߡߍ߲ ߠߎ߬ ߞߵߊ߬ߟߎ߬ ߣߌ ߟߴߊ߬ ߥߟߌ߬ߕߐ߬ߟߊ ߞߊ߲߬ ߞߏ߫ ߡߏߙߌ߫ ߝߊ߲ߞߊ ߞߣߊ߫ ߣߌ߬ߣߌ߫ ߒ߬ ߟߊߡߌߣߌ߲ ߘߐ߫ ߞߊ߬ ߟߊ߲߬ߘߊ ߟߎ߬ ߡߊߝߊ߬ߟߋ߲߬߸ ߊ߬ ߞߵߏ߬ ߟߎ߫ ߘߐ߬ߣߍ߲߬ߘߐ߬ߣߍ߲߬ ߞߟߍ ߘߊߡߌ߬ߣߊ߫ ߏ߬ ߟߋ ߘߐ߫ ߞߐ߬ߣߌ߲߬ߧߊ߬ ߣߌ߫ ߕߐ߬ߙߐ߲߬ ߣߌ߫ ߥߊߛߏߟߏ߲߫ ߠߎ߫ ߘߐ߫߸ ߞߊ߬ ߣߵߊ߬ ߓߌ߬ߟߊ߬ ߥߎߟߘߊ ߟߎ߬ ߟߊ߫ ߞߊ߬ ߣߊ߬ ߘߍ߬ߡߍ߲ ߢߌߣߌ߲߫ ߊ߬ ߖߐߡߌ߲ߢߐ߲߯ ߓߊߕߍߞߊ ߟߎ߬ ߟߊ߫ ߛߏߞߎߘߊ ߛߌ߬ߛߋ߬ ߡߊ߲ߛߊ ߟߎ߬ ߞߊߡߊ߬߸ ߏ߬ ߟߎ߬ ߡߍ߲ ߞߵߊ߬ ߣߊ߫ ߣߴߊ߬ ߝߊ߬ ߟߊ߫ ߓߌߦߊ߲ ߠߎ߬ ߝߏ߫ ߞߘߐ߬ߡߊ߲߫߸ ߊ߬ ߣߌ߫ ߞߵߊ߬ ߟߊ߫ ߞߎ߲߬ߠߊ߬ߛߌ߮ ߟߎ߫ ߝߌ߬ߙߌ߲߬ߕߊߥߏ߫ ߥߎߟߘߊ ߟߎ߬ ߟߊ߫. ߒ߬ߓߊ߬ ߖߐߡߌ߲ߢߐ߲߯ ߓߊߕߍߞߊ ߟߎ߬ ߡߊ߫ ߛߐ߲߭ ߡߍ߲ ߞߍ߫ ߘߍ߬ߡߍ߲߬ߠߌ߲ ߡߊ߬߸ ߓߊߏ߬ ߞߏ߫ ߊ߬ߟߎ ߓߊߙߌ߲ߣߍ߲ ߠߎ߫ ߟߴߏ߬ ߟߎ߬ ߘߌ߫߸ ߞߵߊ߬ ߕߘߍ߬ ߏ߬ ߟߎ߬ ߡߴߏ߬ ߝߐ߫ ߊ߬ߟߎ߬ ߟߊ߫ ߖߐߡߌ߲߫ ߕߎߡߊ߸ ߏ߬ ߟߋ ߞߵߊ߬ ߕߎ߬ߡߊ߬ ߘߌߡߊ߲ ߛߎߡߊ߲߫ ߠߊ߫ ߞߊ߬ ߣߵߏ߬ ߘߟߊߛߌ߰ ߕߡߍߢߍ߬ ߸ ߞߊ߬ ߣߊ߬ ߖߐߡߌ߲߫ ߢߐ߯ߦߊ ߟߊߓߊ߲߫ ߘߍ߬ߡߌ߲ ߡߊ߬ ߕߋ߲߬ ߘߏߦߌ߲߫. ߛߊ߬ߡߘߎ߬ߜߍ߫ ߟߊ߫ ߞߟߍ߬ߦߊ ߥߊ߬ߙߊ ߣߴߊ߬ ߝߊ߲߬ߓߊ ߘߌߦߴߊ߬ ߟߊ߫߸ ߏ߬ ߟߊߒߖߘߍߟߊ ߟߋ߬ ߞߵߊ߬ ߖߎ߬ߛߎ ߟߐ߬ ߡߊ߲߬ߘߋ߲߬ ߞߘߐ߬ߓߊ ߟߊߞߎߣߎ߲߫ ߠߴߊ߬ ߕߊ߫ ߜߋ߲߬ ߘߐ߫߸ ߦߏ߫ ߕߏ߲ߕߌ߯ ߛߌߦߓߊ ߝߊ߲߬ߓߊ ߞߵߊ߬ ߢߌߣߌ߲߫ ߊ߬ ߖߘߍ߬ ߕߊ߫ ߜߋ߲߬ ߘߐ߫ ߞߋߕߊ߫ ߝߊ߲ߞߊ ߞߐ߫ ߢߊ ߡߍ߲߸ ߊ߬ ߡߏߙߌ߫ ߞߎ߲ߠߊ߫ ߟߋ߬ ߕߘߍ߬ ߡߊ߫ ߞߍ߫ ߝߟߐ߫. ߛߊ߬ߡߘߎ߬ߜߍ߫ ߘߏ߲߬ ߛߋ߫ ߘߊ߫ ߏ߬ ߘߐ߫ ߞߵߊ߬ ߕߍ߮ ߟߊ߫ ߕߌ߲߬ߞߎߘߎ߲ ߡߊ߲߬ߛߊ߬ ߡߌߛߍ߲ ߓߍ߯ ߘߐ߫ ߞߐߘߍ߫ ߝߊߦߌߘߊ߫߸ ߝߏ߫ ߞߊ߬ ߣߊ߬ ߛߋ߫ ߕߎߞߘߐߟߊ ߟߎ߬ ߘߐ߫ ߡߛߏ߬ߘߎ߯߸ ߞߵߏ߬ ߟߊ߫ ߒߞߏ ߝߐߓߊ߮ ߡߎ߰ߡߍ ߞߊ߲߬ ߞߐߘߍ߫. ߞߏ߬ߣߌ߲߬ ߥߊߦߌߞߊ߫߸ ߖߊ߰ ߕߟߏߥߎߟߋ߲ ߞߎ߲߬ߝߟߐ ߟߎ߬ ߕߎ߲߬ ߓߘߊ߫ ߓߊ߲߫ ߘߏ߲߬ ߠߊ߫ ߡߊ߲߬ߘߋ߲߬ ߖߡߊߣߊ ߝߊ߲߭ ߘߏ߫ ߟߎ߫ ߘߐ߫ ߊ߬ ߢߊߞߕߐߡߊ߫. ߏ߬ ߟߋ ߞߊ߬ ߛߌߦߊߡߊ߲߫ ߝߙߊ߬ ߕߎ߬ߙߋ ߗߋ ߞߊ߲߬ ߊ߬ ߟߊ߫ ߡߙߊ߬ ߖߡߊߣߊ ߟߎ߬ ߘߐ߫߸ ߞߊ߬ ߞߍ߬ߟߍ ߡߊ߬ߞߊ߲߬ߞߊ߲߬ߠߌ߲ ߘߊߦߟߍ߬ ߕߎ߬ߓߊ߬ߓߎ ߟߎ߬ ߞߊߡߊ߬߸ ߛߴߊ߬ ߘߴߊ߬ߟߎ߬ ߡߊߓߐ߫ ߊ߬ߟߎ߬ ߘߟߊ߫߸ ߞߊ߬ ߡߐ߰ ߝߣߊ߫ ߞߟߍ߬ ߡߍ߲ ߓߊ߯ ߊ߬ߟߎ߬ ߡߊߘߍ߬ߡߍ߲߬߸ ߏ߬ ߜߏ߬ߙߏ߲߬ߜߊߙߊ߲ ߕߎ߬ߜߍ߬ߕߎ߬ߜߍ߬ ߘߊ߫ ߛߊ߲ߖߌ߫ ߕߊ߲߫ ߣߌ߫ ߞߐ߫ ߟߋ߬ ߞߣߐ߫ ߝߊ߯ߘߐߞߍ ߁߈߲ ߟߊߓߊ߲ ߣߌ߫ ߁߉߲ ߘߊߡߌߣߊ ߟߊ߫. ߞߵߊ߬ ߕߘߍ߬ ߖߌ߬ߣߍ߬ ߕߎ߫ ߣߌ߫ ߖߌ߬ߣߍ߫ ߡߊ߲߬ߘߋ߲߫ ߣߌ߫ ߖߌ߬ߣߍ߬ ߛߊ߲ߘߐ߫ ߝߊ߲߬ߞߋߟߋ߲ ߓߘߊ߫ ߓߊ߲߫ ߛߋ߫ ߟߊ߫ ߕߎ߬ߙߋ ߓߟߏ߫߸ ߝߏ߫ ߕߎ߬ߓߊ߬ߓߎ߬ ߝߊ߲ߞߊ ߣߊ߬ ߘߊ߫ ߓߙߵߊ߬ ߘߐ߫ ߊ߬ ߟߊ߫ ߞߎߓߋ ߟߊ߫߸ ߊ߬ ߝߣߊ߫ ߞߵߊ߬ ߦߌ߬ߘߴߊ߬ ߟߊ߫ ߞߟߍ߬ߘߋ߲ ߠߎ߬ ߟߊ߫ ߞߏ߫ ߡߍ߲ ߓߘߊ߫ ߞߍ߫ ߞߏ߫ ߏ߬ ߞߊ߬ ߥߛߊ߬ ߞߍ߫߸ ߓߊ ߏ߬ ߟߋ ߕߘߍ߬ ߞߍߕߐ߫ ߢߐ߲߯ߠߊߓߊ߲߫ ߞߟߍ ߘߌ߫ ߟߊ߲ߝߊ߲ߠߌ߲߫ ߞߐ߲ߞߐ߲ ߘߐ߫. ߞߏ߬ߣߌ߲߬ ߊ߬ ߟߊ߫ ߞߟߍ߬ߦߊ ߤߊߞߟߌ ߞߵߊ߬ ߟߐ߬ ߞߟߍ߬ߓߊ߬ߟߌ߬ߦߊ߬ ߞߊ߲ ߏ߬ ߝߐ߫ ߟߊ߫ ߟߋ߬ ߞߵߊ߬ ߡߌ߬ߙߌ߲߬ߘߌ ߡߊߕߊ߯ ߥߊ߬ߥߎߟߋ ߟ ߊ߫ ߏ߬ ߟߏ߲ ߞߊ߲ߠߊ߫߸ ߏ߬ ߟߋ ߝߣߊ߫ ߞߍ߫ ߘߴߊ߬ ߕߍߕߊ߬ߣߍ߲ ߘߌ߫ ߞߵߊ߬ ߟߊߕߊ߯ ߢߊߣߌ߲ߡߊߓߏߙߌ ߟߊ߫ ߜ߭ߊߓߐ߲߫߸ ߊ߬ ߛߊ߬ߦߊ ߣߊ߬ ߘߊ߫ ߛߴߊ߬ ߡߊ߬ ߦߋ߲߬ ߠߋ߬߸ ߝߏ߫ ߖߌ߬ߣߍ߬ ߞߊ߲ߕߌ߯ ߝߟߐ ߟߋ߬ ߣߊ߬ ߘߴߊ߬ ߕߐ߬ߞߘߐ ߘߌ߫ ߖߡߊ߬ߣߊ ߟߊ߫ ߘߍ߲ߖߘߍߟߦߊ ߞߐ߫ ߛߊ߲ߖߌ߫ ߆߀ ߖߐ߲߬ߦߊ߫ ߞߐ߫߸ ߞߊ߬ ߣߵߊ߬ ߓߙߌ߬ ߖߡߊ߬ߣߊ ߞߎߓߋ ߟߊ߫ ߞߐߣߊߞߙߌ߫.
ߦߌߟߡߊ:ߖߌ߬ߣߍ߫ ߖߌ߬ߦߊ߬ߝߍ
ߛߊ߬ߦߊ
ߦߌߟߡߊ:ߋߙߐߔߎ߬ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߘߏ߲߬ߘߊ
ߥߎߙߋ߲ߓߦߊ߫
ߥߎߙߋ߲ߓߦߊ߫ ߦߋ߫ ߖߌ߬߬ߣߍ߫ ߛߏ ߘߏ߫ ߟߋ߬ ߘߌ߫ ߞߊ߲ߞߊ߲߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߊ߬ ߦߋ߫ ߞߊ߲ߞߊ߲߫ ߥߙߏ߬ߘߎ߮ ߘߐ߫ ߞߎߘߍ߫ ߁߅ ߟߊ߫ ߡߌߟߏ ߝߍ߬. ߘߊߓߏߟߊ߫ ߦߴߊ߬ ߞߐ߬ߘߎ߮ ߘߐ߫߸ ߡߊߞߐߣߐ߲߫ ߦߴߊ߬ ߕߟߋ߬ߓߋ ߘߐ߫ ߡߌߟߏ ߞߐ߫. ( En français Ourembaya).
ߘߐ߬ߝߐ
ߥߎߙߋ߲ߓߦߊ߫ ߦߋ߫ ߛߏ߫ ߞߘߐߓߊ߫ ߟߋ߬ ߘߌ߫.ߕߎ߬ߓߊ߬ߓߎ ߟߎ߬ ߟߊ߫ ߛߓߍߟߌ ߞߵߊ߬ ߦߌ߬ߘߊ߬ ߞߏ߫ ߁߈߉߀ ߥߊߕߌ ߞߏ߫ ߥߎߙߋ߲ߓߦߊ߫ ߕߎ߲߬ ߦߋ߫ ߊ߬ߟߌ߬ߡߊ߯ߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߬ ߟߊ߫ ߛߏ߬ߝߊ ߟߎ߬ ߟߊ߫ ߛߏ ߘߏ߫ ߟߋ߬ ߘߌ߫ .ߞߏ߫ ߛߏ߬ߝߊ߬ ߞߙߎ ߏ߬ ߟߎ߫ ߕߎ߲߬ ߘߌ߫ ߛߋ߫ ߛߏ߬ߝߊ ߂߀߀ ߖߊ߬ߕߋ ߘߐ߫.
ߟߊߡߌߣߌ߲ ߜߍ߫ ߓߊ߬ߦߐ ߣߌ ߙߊ߫ߡߊ߬ߕߊ ߖߊ߫ߞߌߕߋ߫ ߟߎ ߝߊߣߊ߲߫ ߟߊ߫ ߘߐ߲ ߞߌߟߌ߬ ߡߍ߲ ߦߋ߬ ߥߎߙߋ߲ߓߦߊ߫ ߓߊ߬ߟߊ ߡߊ߬ ߕߐߟߊ߫ ߏ߬ ߝߊߣߊ ߦߋ߫ ߡߌ߬ߛߊߟߌ ߘߏ߫ ߟߋ߫ ߘߌ߫ ߡߍ߲ ߘߌ ߥߎߙߋ߲ߓߦߊ߫ ߟߊ ߞߏ߫ ߟߎ߫ ߘߐ߫.
ߛߌ߰ߢߊ
ߥߎߙߋ߲ߓߦߊ߫ ߛߌ߰ߣߍ߲߬ ߦߋ߫ ߕߊ߲߬ ߠߋ߬:
ߡߊߛߐ߬ߘߐ߲߬ ߢߊ
ߥߎߙߋ߲ߓߦߊ߫ ߦߋ ߡߊ߬ߛߘߐ ߟߊ߫ :
ߞߊ߬ߙߊ߲߬ߛߏ ߏ߬
ߥߎߙߋ߲ߓߦߊ߫ ߞߊ߬ߙߊ߲߬ߛߏ߬ ߝߟߐ ߘߊ ߟߊߞߊ߬ߟߊ߫ ߁߉߅߉. ߞߊ߬ߙߊ߲߬ߛߏ߬ ߝߌߟߊߣߊ߲ ߘߊ߫ ߟߊ߫ ߞߊ߬ߟߊ߫ ߂߀߁߇.
ߓߊ߯ߙߊ
ߥߎߙߋ߲ߓߦߊ߫ ߛߌ߰ߣߍ߲߬ ߦߋ߫ ߛߍ߬ߣߍ ߟߋ߬ ߡߊ߫ ߊ߬ ߣߌ߫ ߓߌߦߊ߲߫ ߡߙߊ߸ ߥߎߙߋ߲ߓߦߞߊ ߟߎ߫ ߟߊ ߛߍ߬ߣߍ ߘߏ߫ ߟߋ߬ ߦߋ߫ ߓߊ߬ߣߊ߲߬ߞߎ߸ ߣߌ߫ ߝߏߣߌ߸ ߣߌ߫ ߞߎ߸ ߢߐ߭ ߣߌ߫ ߌ ߞߋ߲߬ߘߋ ߟߎ߬.
ߥߎߙߋ߲ߓߦߊ߫ ߛߌ߰ߘߐ߬ߘߌ߬ߦߊ߬ ߞߏ ߟߎ߬
ߥߎߙߋ߲ߓߦߊ߫ ߦߋ ߡߊ߬ߣߌߞߊ߫ ߛߏ ߟߋ߬ ߘߌ߫߸ ߊ߬ ߛߌ߰ߘߐ߬ߘߌ߬ߦߊ߬ ߞߏ߫ ߘߏ߫ ߟߋ߬ ߦߋ߫ ߘߎ߲ߘߎߓߊ߫ ߘߌ߫. ߘߟߊ߬ߡߐ߲߬ ߥߊ߯ߕߌ ߝߊߣߊ߲߫ ߦߋ߫ ߛߍߥߊ߫ ߥߊ߯ߕߌ ߓߊ߬ ߟߋ߬ ߘߌ߫ ߥߎߙߋ߲ߓߦߞߊ ߟߎ߬ ߣߌ߫ ߊ߬ߟߎ߫ ߘߍ߲߬ߞߏ߬ߡߊ߬ߢߐ߲߮ ߠߎ߬ ߓߏߟߏ߸
ߛߋ߲ ߞߏߟߊ߫ ߟߎ
ߥߎߙߋ߲ߓߦߊ߫ ߓߊ߬ߟߊ߫ (ߊ߫.ߘ)
ߊߟߌߡߊ߫ ߡߎߛߊ߫ ߞߙߎ߬ߡߊ߫ (ߊ߫.ߘ)
ߖߊ߬ߡߊ ߟߊ߫ ߟߐ߲ߞߏ߫ ߕߌ ߟߎ
ߟߊ߭ߦߌ߬ ߘߊ߲ߞߐ ߞߙߎ߬ߡߊ߫ (ߊ߫.ߘ)
ߝߊߘߌߡߊ߬ߛߐ ߡߏߦߌߓߊ߮ ߞߙߎ߬ߡߊ߫ (ߊ߫.ߘ)
ߖߊ߬ߡߊߣߊߕߌ ߎ߬ߟߊߓߊ߬ ߞߙߎ߬ߡߊ߫(ߊ߫ ߘ)
ߡߎ߲ߘߎ ߞߙߎ߬ߡߊ߫ (ߊ߫.ߘ)
ߡߊ߬ߡߘߎ ߞߙߎ߬ߡߊ߫ ߡߍ߲ ߛߌߣߍ߲߬ ߕߙߍ߬ ߡߊ߬ߛߊ߲߬ߕߊ߲߫ ߣߌ߫ ߊ߫ ߞߊ߫ ߞߊ߬ߡߊ߲ߘߎ ߞߎߙߊ߫ ߟߊ߫ ߝߟߐ߫.(ߊ߫.ߘ ߁߉߄߆ ߥߎߙߋ߲ߓߦߊ - ߂߀߀߀ ߞߊ߲ߞߊ߲߫ )
ߊ߬ߛߊߣߌ ߞߙߎ߬ߡߊ߫ (ߊ .ߘ)ߓߊ߬ߕߏ
ߥߎߙߋ߲ߓߦߊ߫ ߦߋ߫ ߟߋ߬ ߦߏ߫ ߡߊ߲߬ߘߋ߲߫ ߛߏ ߛߌߦߊߡߊ߲߫ ߠߎ߫ ߦߋ߫ ߢߊ ߡߍ߲.
ߖߘߍ߬ߞߟߏ߬ߦߊ ߦߋ߫ ߓߟߏߦߊ߫ ߟߊ߫ ߞߣߍߞߊ߲߬ ߓߍ߯ ߓߟߏ߫߸ ߒ߬ߞߊ߬ ߊߝߙߌߞߌ߬ ߣߊߡߎ߲߫ ߞߘߐ ߦߋ߫ ߓߟߏߦߊ߫ ߟߊ߫ ߡߐ߰ ߛߌߦߊߡߊ߲߫ ߠߎ߫ ߝߣߊ߫ ߓߟߏ߫ ߘߏ߲߰ߘߐ߬ߓߟߏߡߊ߬߸ ߣߊߟߌ߬ߡߎ߲߬ ߛߏߡߦߊ ߘߌ߫.
ߊ߬ ߦߋ߫ ߡߊ߲߬ߘߋ߲߫ ߗߍ߬ ߖߡߊߣߊ ߘߏ߫ ߟߋ߬ ߘߐ߫, ߞߏ߬ߙߊ߬ ߣߌ߫ ߥߟߋߕߋ߫.
ߡߌ߬ߛߙߌ ߃ ߟߋ ߎߙߋ߲ߓߊ߬ߦߊ߫ ߛߏ߬ ߞߐ ߣߐ߬.
ߖߊߟߏ ߕߋߟߌ߬
ߓߎߓߞߊߙ ߖߊߟߏ ߕߋߟߌ (߁߉߂߅ - ߞߏ߲ߞߏߜߍ ߁߉߇߇) ߕߘߍ߬ ߦߋ߫ ߖߌ߬ߣߍ߬ ߕߍߓߊ߯ߦߟߊ ߣߴߊ߬ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫. ߊ߬ ߕߘߍ߬ ߘߴߝߙߌߞߌ߬ ߞߋ߬ߟߋ߲߬ߧߊ ߘߍ߭ ߛߌ߲ߘߌ ߘߐ߫߸ ߊ߬ ߣߴߊ߬ߟߋ ߟߋ߬ ߞߍ߫ ߘߊ߫ ߊ.ߞ.ߘ ߝߘߏ߬ߓߊ߬ ߞߟߊ߬ߕߌ߰ ߝߟߐ ߘߌ߫߸ ߁߉߆߄ ߣߌ߫ ߁߉߇߂ ߕߍ߫. ߊ߬ ߞߍ߫ ߘߊ߫ ߖߌ߬ߣߍ߬ ߞߕߌ ߞߏߕߌ߮ ߘߌ߫ ߛߊ߲߬ ߣߊ߯ߣߌ߲߫ ߞߘߐ߫߸ ߊ߬ ߛߊ߬ ߘߊ߫ ߓߎߥߊߙߏ߫ ߘߊ߮ ߥߛߎߓߏ߲ ߠߊ߫ ߁߉߇߇ ߟߊ߫߸ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫ ߡߙߊ߬ߞߊ߲ ߕߎ߬ߡߊ ߟߊ߫.
ߞߊ߲ ߡߍ߲ ߧߋ߫ ߕߌ߲ߞߌ ߟߊ߫
ߞߊ߲ ߡߍ߲ ߧߋ߫ ߕߌ߲ߞߌ ߟߊ߫ :
ߏ߬ ߦߋ߫ ߞߐ߬ߣߐ߲߬ߘߐ߫ ߟߋ߬ ߘߌ߫ : ߁-ߖߘߍ߬ߞߟߏ߬ߓߊ߰ߦߊ ߂-ߤߊ߲ߞߟߌ ߃-ߢߣߊߓߐߟߌ، ߏ߬ ߟߋ ߞߎ߬ߡߊ߬ߞߘߎ߬ߦߊ ߘߌ߫. ߄-ߞߛߐ ߟߊߥߌ߬ߟߌ. ߅-ߛߐߝߍ ߟߊߥߌ߬ߟߌ ߆-ߢߋ߰ߺߺߺߓߎ ߡߊߕߎ߲߮. ߇-ߕߎ߬ߡߊ ߘߏ߲߬ߠߌ߲. ߈-ߢߍߕߟߌߡߌ߲ ߞߐߘߐ߲ ߠߊ߫. ߉-ߥߏ߬ߣߌ߲߬ߞߋ.
ߖߊߟߏ ߕߋߟߌ߬
ߊ߬ ߟߊ߫ ߞߏ ߟߎ߬ ߘߊߡߌߣߊ
ߊ߬ ߕߐ߯ߦߊ߫ ߘߊ߫ ߛߊ߲߬ ߞߋߟߋ߲ ߏ߬ ߟߊ߫ ߞߵߊ߬ ߞߍ߫ ߗߍߛ ߞߕߌߞߊ߲ߘߊ ߣߐ߬ߞߊ߲߬ߛߌ߮ ߘߌ߫߸ ߛߣߍ߬ߜ߭ߊ߯ߟߌ߫. ߊ߬ ߕߐ߯ߦߊ߫ ߘߴߏ߬ ߞߐ߫ ߞߕߏߣߎ߫ ߞߕߌߖߌ߲ ߠߊ߫߸ ߘߊ߬ߤߏ߬ߡߍ߬ (ߓߋߣߍ߫). ߊ߬ ߕߐ߯ߦߊ߫ ߘߊ߫ ߁߉߅߅ ߟߊ߫߸ ߕߟߋ߬ߓߋ߬ ߊߝߙߌߞߌ߬ ߡߊ߲߬ߕߏ߲ ߘߍ߬ߣߍ߲ ߕߐ߲ߓߟߏߡߟߊ߫ ߞߎ߲߬ߠߊ߬ (ߕߟߋ߬ߓߋ߬ ߊߝߙߌߞߌ߬ ߝߊ߬ߙߊ߲߬ߛߌ߫)߸ ߘߊ߬ߞߊ߯ߙߎ߫, ߏ߬ ߟߋ ߞߍ߫ ߘߊ߫ ߕߎ߬ߓߊ߬ߓߎ߬ ߕߟߋ ߟߐ߬ߘߎ߮ ߓߍ߯ ߘߐ߫ ߓߏ߲߬ߓߊ ߘߌ߫߸ ߡߍ߲ ߘߌ߫ ߘߊ߫ ߝߘߊ߬ߝߌ߲ ߘߏ߫ ߡߊ߬ (ߝߊ߬ߙߊ߲߬ߛߌ߬ ߟߊ߫ ߥߙߎߣߍߦߊ ߕߎ߬ߡߊ ߟߊ߫).
ߊ߬ ߕߐ߯ߦߊ߫ ߘߴߏ߬ ߞߐ߫ ߞߵߊ߬ ߞߍ߫ ߕߟߋ߬ߓߋ߬ ߊߝߙߌߞߌ߬ ߝߊ߬ߙߊ߲߬ߛߌ߫ (ߕ.ߊ.ߝ) ߝߘߏ߬ߓߊ߬ ߞߟߊߕߌ߮ ߘߌ߫߸ ߞߏ߲ߞߏߘߌ߬ߓߌ ߟߊ߫ ߁߉߅߇ ߟߊ߫߸ ߊ߬ ߞߊ߬ ߞߊߙߏ߫ ߁߈ ߞߍ߫ ߗߋߘߊ ߏ߬ ߟߊ߫ ߦߋ߲߬.
ߊ߬ ߟߊ߫ ߕߍߓߊ߯ߦߊ ߡߊ߬ߘߎ߮ ߟߎ߬
ߕߎߟߊߝߌ߲ ߂߈ ߞߊ߲ߘߟߌ ߓߊ߲ߣߍ߲߸ ߖߌ߬ߣߍ߬ ߞߊ߲ߓߍ߲ ߞߊ߬ ߕߟߋ߬ߓߋ߬ ߊߝߙߌߞߌ߬ ߝߊ߬ߙߊ߲߬ߛߌ߫ ߟߊ߫ ߘߍ߲ߒߖߘߍߟߦߊ ߛߎߥߊ߲ߘߌ߫߸ ߛߋߞߎ߬ ߕߎ߬ߙߋ ߞߵߊ߬ ߟߊߕߊ߯ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫߸ ߞߵߊ߬ ߞߍ߫ ߖߌ߬ߣߍ߬ ߞߐߦߌߘߊߓߊ߯ ߓߟߏߕߍ߰ߓߊߟߌ ߘߌ߫ ߡߊ߲߬ߕߏ߲߫ ߘߍ߬ߣߍ߲ ߠߊ߫. ߊ߬ ߕߏ߫ ߘߊ߫ ߗߋߘߊ ߏ߬ ߟߊ߫ ߦߋ߲߬ ߤߊ߲߯ ߁߉߆߄ ߠߊ߫߸ ߊ߬߫ ߞߵߊ߬ ߘߐߝߢߐ߫ ߁߉߆߀ ߥߊ߬ߛߌ߬ߥߙߊ ߣߌ߫ ߁߉߆߁ ߕߙߊߓߊ ߕߍ߫.
ߊ߬ ߞߍ߫ ߘߊ߫ ߖߌ߬ߣߍ߫ ߟߊ߬ߛߌ߰ߘߋ߲ ߘߌ߫ ߊߡߋߙߌߞߌ߬ ߞߊ߬ߝߏ ߘߍ߬ߣߍ߲ ߠߊ߫߸ ߁߉߅߉ ߞߏ߲ߞߏߘߌ߬ߓߌ ߣߌ߫ ߁߉߆߁ ߥߊ߬ߛߌ߬ߥߙߊ ߕߍ߫. ߞߏ߬ߣߌ߲߬ ߞߊ߬ ߓߍ߲߬ ߖߌ߬ߣߍ߬ ߟߊ߫ ߘߐ߬ߖߊ ߣߴߊ߬ ߟߊ߫ ߥߊ߬ߞߊߟߌ ߣߴߊ߬ ߟߊ߫ ߖߌߖߊ ߡߊ߬ ߊ.ߞ.ߘ ߛߌ߲ߘߌ ߘߐ߫߸ ߏ߬ ߟߋ ߞߵߏ߬ ߟߎ߫ ߟߐ߬ ߝߘߏ߬ߓߊ߬ ߞߟߊ߬ߕߌ߰ߦߊ ߟߐ߬ߘߎ߮ ߘߌ߫ ߟߊ߫ ߖߌ߬ߣߍ߫ ߡߊ߬.
ߛߋߞߎ߬ ߕߎ߬ߙߋ ߕߎ߲߬ ߦߴߊ߬ ߝߍ߬ ߞߊ߬ ߟߊ߬ߡߌߣߌ߲ ߖߊ߰ߣߍ ߟߋ߬ ߞߴߊ߬ ߘߌ߫߸ ߞߊ߬ ߓߍ߲߬ ߏ߬ ߟߊ߫ ߝߘߏ߬ߓߊ߬ߞߊ߲߬ߞߋ߬ߦߊ ߡߙߌߦߊ ߘߝߊ ߡߊ߬߸ ߓߊ ߡߙߌ߫ ߛߎ߯ ߞߋߟߋ߲߫ ߕߴߊ߬ ߣߌ߫ ߕߋߟߌ߬ ߟߊ߫, ߞߏ߬ߣߌ߲߬ ߖߌ߬ߣߍ߬ ߞߘߊߡߊ߫ ߘߊ߫ ߟߋ߬ ߕߋߟߌ߬ ߟߊ߫ ߞߏ ߟߊ߫. ߊ߬ ߞߊ߬ ߟߐ߲߬ߞߋ߬ߟߊ߫ ߝߌ߬ߟߊ߬ ߞߴߊ߬ ߞߎ߲߬ߠߊ߬߸ ߁߉߆߄ ߞߊ߬ߙߌ߬ߝߐ ߣߌ߫ ߁߉߇߂ ߥߊ߬ߛߌ߬ߥߙߊ ߕߍ߫.
ߏ߬ ߞߵߊ߬ ߕߘߍ߬ ߊߝߙߌߞߌ߬ ߕߟߊߣߍ߲߫ ߛߌ߰ ߓߟߋߓߟߋ ߝߌ߬ߟߊ߬ ߘߌ߫߸ ߊ߲߬ߜ߭ߌ߬ߟߋ߬ߞߊ߲߬ ߝߐ߬ߟߊ ߟߎ߫ ߣߌ߫ ߝߊ߬ߙߊ߲߬ߛߌ߬ߞߊ߲߬ ߝߐ߬ߟߊ ߟߎ߬߸ ߝߊ߬ߙߊ߲߬ߛߌ߬ߞߊ߲߬ ߝߐ߬ߟߊ ߟߎ߬ ߘߏ߲߬ ߕߎ߲߬ ߕߴߊ߬ ߝߍ߬ ߞߊ߬ ߝߐ߫ ߟߐ߬ߘߎ߮ ߟߊ߫. ߏ߬ ߟߋ ߞߵߊ߬ ߞߍ߫ ߊ߬ ߓߊ߲ߣߍ߲ ߊ߬ ߟߊ߫ ߟߐ߲߬ߞߋ߬ߟߊ ߝߌߟߊߣߊ߲ ߠߊ߫߸ ߝߊ߬ߙߊ߲߬ߛߌ߬ߞߊ߲߬ߝߐ߬ ߖߡߊߣߊ ߟߎ߬ ߞߵߊ߬ ߦߌ߬ߘߊ߬ ߕߋߟߌ߬ ߟߊ߫߸ ߞߴߊ߬ ߞߊߣߊ߬ ߞߍ߫ ߡߊ߬ߡߌ߬ߘߊ߬ߟߌ߬ߟߊ߬ ߘߌ߫ ߛߎߥߊ߲ߘߟߌ ߣߊ߬ ߕߊ ߘߐ߫ ߘߋ߬: ߛߋߞߎ߬ ߕߎ߬ߙߋ ߞߵߊ߬ ߦߌ߬ߘߵߊ߬ ߟߊ߫ ߞߏ߫ ߣߌ߫ ߓߍ߲߬ ߓߘߊ߫ ߞߴߏ߬ ߡߊ߬߸ ߞߏ߫ ߌ ߦߋ߫ ߕߏ߫ ߓߐߓߊߟߌߦߊ ߘߐ߫߸ ߞߏ߬ߣߵߊ߬ ߞߵߊ߬ ߝߐ߫ ߞߴߊ߬ ߘߌ߫ ߓߐ߫ ߞߏ߫ ߓߊߏ߬ ߊ߬ ߖߍ߬ߘߍ ߣߘߐ߬ߓߌ߬ߟߊ߬ߞߏ ߟߋ߬ ߦߋ߫; ߏ߬ ߞߵߊ߬ ߟߊ߫ ߞߎߡߊ ߏ߬ ߖߋ߬ߓߌ߬ ߞߏ߫ ߤߊ߯ߟߌ߫߸ ߞߏ߬ߣߌ߲߫ ߝߴߌ ߦߋ߫ ߛߋ߫ ߤߊߟߌ߬ ߖߡߊ߬ߣߊ߬ ߞߋߟߋ߲߫ ߛߐ߬ߘߐ߲߫ ߠߊ߫ ߞߵߏ߬ ߟߊ߫ ߖߌ߬ߣߍ߬ ߕߊ ߞߊ߲߫, ߊ߬ ߘߏ߲߬ ߡߊ߫ ߘߏ߫ ߜߘߍ߫ ߛߐ߬ߘߐ߲߫ ߛߌ߰ߝߋ߲߫ ߝߌ߬ߟߊ߬ ߞߐ߫ ߞߵߏ߬ ߟߊ߫ ߖߌ߬ߣߍ߬ ߕߊ ߞߊ߲߬. ߒߖ߭ߏ߯ ߋߞߊ߲߫ ߜ߭ߊߞߌ߫ ߟߋ߬ ߛߎߘߊ߲߫ ߘߴߊ߬ ߣߐ߭ ߘߐ߫.
ߊ߬ ߞߊ߬ ߟߐ߲߬ߞߋ߬ߟߊ߫ ߝߌ߬ߟߊ߬ ߞߴߊ߬ ߞߎ߲߬ߠߊ߬߸ ߁߉߆߄ ߞߊ߬ߙߌ߬ߝߐ ߣߌ߫ ߁߉߇߂ ߥߊ߬ߛߌ߬ߥߙߊ ߕߍ߫. ߊ߬ ߞߵߊ߬ ߝߐ߫ ߞߏ߫ ߞߎ߲߬ߠߊ߬ߛߌ߰ߟߌ ߜߟߍ߬ߦߊ߬ߓߊ ߟߋ߬ ߞߍ߫ ߘߴߊ߬ ߡߊ߬߸ ߞߏ߫ ߓߊߏ߬ ߞߏ߫ ߝߴߊ߬ ߦߋ߫ ߊߝߙߌߞߌ߬ ߞߎ߲߬ߕߌ߮ ߟߎ߬ ߓߍ߯ ߞߏߟߊߒߞߘߐߢߐ߲߯ߦߊ߫ ߟߋ߬߸ ߞߎ߲߬ߕߌ߮ ߏ߬ ߟߎ߬ ߓߍ߯ ߣߴߊ߬ ߕߊ߫ ߟߊ߬ߢߌߣߌ߲ ߠߋ߬ ߕߘߍ߬ ߦߋ߫. ߕߋߟߌ߬ ߞߊ߬ ߘߊ߲߬ߕߍ߰ߟߌ ߡߍ߲ ߠߊߥߊ߲߬ߞߊ߫ ߁߉߆߅ ߝߏߓߐ ߟߊ߫߸ ߊ߬ ߞߊ߬ ߜߟߍ߬ߦߊ ߣߌ߫ ߓߐߢߐ߲߯ߡߊ ߟߎ߬ ߓߍ߯ ߟߊߟߐ߬߸ ߞߏ߫ ߞߏ߬ߣߌ߲߬ ߝߙߍ߬ ߣߐ߲߮ ߘߏ߫ ߟߎ߫ ߕߘߍ߬ ߦߋ߫ ߛߌ߲߬ߝߏ߲߬ߘߊ ߓߟߏ߫ ߞߊ߬ ߝߙߋߞߋ ߏ߬ ߟߎ߬ ߝߎߟߋ߲߫߸ ߊ߬ ߣߴߊ߬ߟߎ߫ ߞߵߊ߬ ߟߐ߲߫ ߡߍ߲ ߞߍߕߐ߫ ߕߘߍ߬ ߦߋ߫ ߣߌ߫ ߊ.ߞ.ߘ ߕߎ߲߬ ߕߴߦߋ߲߬.
ߕߋߟߌ߬ ߦߙߊ߬ߞߌ߬ߣߍ߲߫ ߕߘߍ߬ ߦߋ߫ ߞߊ߬ ߓߍ߲߬ ߊ߬ ߟߊ߫ ߜߍߘߐ߫ ߞߎߡߊ ߟߎ߬ ߡߊ߬. ߘߏ߫ ߟߎ߫ ߝߣߊ߫ ߞߵߊ߬ ߦߙߊ߬ߞߌ߬ ߞߴߊ߬ ߓߘߴߊ߬ ߓߌ߲ߓߌ߲߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߞߊ߲ߕߌ߯ ߛߋߞߎ߬ ߕߎ߬ߙߋ ߡߙߌߣߊ߲ ߞߋߟߋ߲߫ ߞߊ߲߬ ߞߏߖߎ߰. ߊ߬ ߦߌ߬ߘߊ߬ ߘߊ߫ ߁߉߆߈ ߞߊ߬ߙߌ߬ߝߐ ߟߊ߫߸ ߞߏ߫ ߞߵߊ߬ ߕߐ߯ߦߊ߫ ߟߐ߲߬ߞߋ߬ߟߊ߬ ߝߌߟߊߣߊ߲ ߘߐ߫߸ ߓߴߊ߬ ߡߴߊ߬ ߟߊߓߋ߭ ߘߊ߬ߟߎ߬ ߛߌ߫ ߞߍ߫. ߊ.ߞ.ߘ ߟߊ߫ ߁߉߆߈ ߊߟߌߖ߭ߋ߫ ߟߊ߬ߘߍ ߘߊ߲߬ߕߍ߰ߟߌ ߞߊ߬ ߖߊߟߏ ߕߋߟߌ߬ ߞߎ߲߬ߕߋߟߋ߲ ߝߐ߫ ߖߋ߬ߟߌ߬ߓߊ߬ߦߊ߫ (ߣߌߖ߭ߋߙߌߦߊ߫) ߣߊ߲߬ߕߊ߲߬ ߞߟߍ ߘߐ߫.
ߛߌ߲߬ߝߏ߲ ߠߎ߬ ߛߘߍߡߊ߲߫ ߕߘߍ߬ ߦߋ߫ ߣߌߗ߭ߋߙߌߦߊ߫ ߞߙߎߝߊ ߟߋ߬ ߘߍ߬ߡߍ߲߬ ߠߊ߫ ߕߋ߲߬ ߝߛߊߦߌ߫߹ ߞߏ߬ߣߌ߲߬ ߞߊ߬ߝߏ ߘߏ߫ ߟߎ߫ ߦߏ߫ ߜߋ߲ߞߐ߰ߖߌ߬ߘߊ ߞߊ߲ߓߍ߲߸ ߕߊ߲ߖ߭ߊߣߌ߫߸ ߖ߭ߊ߲ߓߌ߫߸ ߊ߬ ߣߌ߫ ߜ߭ߊߓߐ߲߫߸ ߏ߬ ߟߎ߫ ߞߊ߬ ߓߌߦߊߝߙߊ߫ ߡߊߟߐ߲߫. ߕߋߟߌ߬ ߕߘߍ߬ ߦߋ߫ ߓߋߟߋ߲ߠߊ߫ ߡߊߓߏ߲߬ߧߊ߬ߣߍ߲߬ߓߊ ߟߋ߬ ߘߌ߫ ߊ.ߞ.ߘ ߘߐ߫.
ߕߋߟߋ߲ߓߊ߯ߦߊ ߞߏߕߌ߮
ߖߊߟߏ߫ ߕߋ߬ߟߌ߫ ߣߐ߬ߘߐߓߌ߬ߟߊ߬ ߘߊ߫ ߒߖ߭ߏ߯ ߋߞߊ߲ߜ߭ߊߞߌ߫ ߟߋ߬ ߟߊ߫߸ ߞߊ߬ ߓߐ߫ ߞߊߡߋߙߎ߲ߣ߸ ߥߊ߬ߛߌ߬ߥߙߊ ߟߊ߫ ߁߉߇߂ ߟߊ߫, ߞߵߏ߬ ߞߍ߫ ߊ.ߞ.ߘ ߝߘߏ߬ߓߊ߬ ߞߟߊߕߌ߮ ߘߌ߫. ߏ߬ ߞߍ߸ ߕߋߟߌ߬ ߞߵߊ߬ ߞߐߛߊ߬ߦߌ߬ ߖߌ߬ߣߍ߬߸ ߊ߬ ߕߐ߯ߦߊ߫ ߘߴߏ߬ ߞߐ߫ ߞߵߊ߬ ߞߍ߫ ߖߌ߬ߣߍ߬ ߕߋߟߋ߲ߓߊ߯ߦߊ ߞߏߕߌ߮ ߘߌ߫߸ ߘߓߊ߬ߕߊ ߂߁ ߁߉߇߂ ߟߊ߫. ߊ߬߫ ߟߊ߫ ߖߌ߬ߣߍ߬ ߞߐߛߊߦߌ߲ߠߌ߲ ߡߙߌߘߐ ߕߊ߭ ߕߘߍ߬ ߦߋ߫ ߞߣߐ߬ߘߐ߬ߝߟߌ߬ߞߏ ߟߋ߬ ߘߌ߫. ߊߝߙߌߞߌ߬ ߞߊ߲ߕߌ߮ ߟߎ߬ ߣߌ߫ ߡߊ߲߬ߕߏ߲߬ߕߍ ߟߎ߬ ߟߊ߫ ߓߊ߯ߙߊߢߐ߲߯ߦߊ ߖߌ߰ߦߊ߬ ߛߌߦߊߡߊ߲߫ ߕߘߍ߬ ߊ߬ ߘߐ߫. ߕߋߟߌ߬ ߞߋߟߋ߲߫ ߠߋ߬ ߕߘߍ߬ ߦߋ߫ ߡߐ߰ ߘߌ߫ ߖߌ߬ߣߍ߬ ߥߊ߯ߕߌ ߏ߬ ߟߊ߫߸ ߡߍ߲ ߕߘߍ߬ ߘߌ߫ ߛߴߊ߬ ߥߞߊ߬ߟߌ߬ ߟߊ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫߸ ߟߐ߲ߓߊ߯ߦߊ ߛߘߊ߫ ߘߐ߫.
ߝߊ߬ߙߊ߲߬ߛߌ߫ ߟߊ߬ߛߌ߰ߘߋ߲߫ ߊ߲ߘߙߋ߫ ߟߋߥߍ߲߫ ߞߴߊ߬ ߦߌ߬ߘߊ߬߸ ߞߏ߫ ߖߊߟߏ ߕߋ߬ߟߌ߫ ߞߋߟߋ߲߫ ߠߋ߬ ߕߘߍ߬ ߦߋ߫ ߡߐ߰ ߘߌ߫߸ ߡߍ߲ ߕߘߍ߬ ߘߌ߫ ߛߋ߫ ߛߋߞߎ߬ ߕߎ߬ߙߋ ߟߊߜߎ߬ߝߎ߲߬ ߠߴߊ߬ ߟߊ߫ ߞߊ߲ߕߌ߯ߦߊ ߘߐ߫. ߊ߬ ߞߵߊ߬ ߕߏ߫ ߕߋߟߋ߲ߓߊ߯ߦߊ ߞߏߕߌ߯ߦߊ ߟߊ߫߸ ߞߵߊ߬ ߦߌ߬ߘߊ߬ ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߞߐߣߊߞߙߌ߫ ߖߊ߯ߓߘߊ ߜ߭ߡߊߟ ߊߓߑߘߍߟ ߣߊߛߍߙ߸ ߞߏ߫ ߕߋߟߋ߲ߓߊ߯ߦߊ ߟߋ߬ ߦߋ߫ ߞߏߢߌ߲߫ ߘߌ߫߸ ߡߍ߲ ߦߋ߫ ߞߏ߲ ߓߍ߯ ߘߊߦߟߍ߬ ߟߊ߫߸ ߏ߬ ߞߊ߬ ߞߊ߬ߙߊ߲߬ߠߊ߬ߘߋ߲ ߏ߬ ߟߎ߬ ߛߌߦߊߡߊ߲߫ ߟߐ߬ ߞߕߌ ߞߊ߬ߙߊ߲߬ ߘߊߡߌ߬ߣߊ߬ ߟߊ߫.
ߝߊ߬ߙߊ߲߬ߛߌ߬ ߣߌ߫ ߖߌ߬ߣߍ߬ ߟߊ߫ ߕߍߘߐߓߍ߲ ߞߐ ߘߐ߫߸ ߞߊ߬ߙߌ߬ߝߐ ߟߊ߫ ߁߉߇߅ ߟߊ߫߸ ߛߋߞߎ߬ ߕߎ߬ߙߋ ߞߵߊ߬ ߞߐ߯ߙߍߦߊ߫ ߕߍ߯ߘߐߓߍ߲ ߏ߬ ߢߊ߰ߢߊ߰ ߘߊߥߎ߲ߠߌ߲ ߞߣߍ ߞߊ߲߬߸ ߞߏ߫ ߖߊߟߏ ߕߋߟߌ߬ ߘߌ߫ ߣߊ߬ ߞߍ߫ ߡߊ߬ߡߌ߬ߘߊ߬ߟߌ߬ߟߊ ߘߐߥߛߊ߬ߣߍ߲ ߘߌ߫߸ ߞߊ߬ ߞߍ߫ ߡߊ߲߬ߕߏ߲߫ ߘߍ߬ߣߍ߲ ߝߘߏ߬ߓߊ߬ ߞߟߊߕߌ߮ ߘߌ߫.
ߛߊ߬ߦߊ
ߖߊߟߏ ߕߋ߬ߟߌ߫ ߡߌ߬ߘߊ߬ ߘߴߊ߬ ߟߊ߫ ߟߎ ߟߋ߬ ߡߊ߬ ߞߊ߬ߙߌ߬ߝߐ ߁߈ / ߁߉߇߆ ߟߊ߫߸ ߞߊ߬ ߓߊ߲߫ ߞߵߊ߬ ߟߊߘߏ߲߬ ߓߎߥߊߙߏ߫ ߘߊ߮ ߥߛߎߓߏ߲ ߠߊ߫. ߛߋߞߎ߬ ߕߎ߬ߙߋ ߓߌߘߊ߲ߞߍ߫ ߡߊ߬ߡߊ߬ߘߌ߬ ߞߋߕߊ߬ ߟߋ߬ ߕߘߍ߬ ߦߋ߫ ߕߋߟߎ߬ ߘߐߝߛߍ߬ߝߛߍ߬ߓߊ߮ ߘߌ߫߸ ߏ߬ ߟߋ ߞߊ߬ ߕߋߟߌ߬ ߓߌ߬ߟߊ߬ ߥߛߎ ߟߊ߫. ߕߋߟߌ߬ ߡߊߝߌ߲߬ ߘߊ߫ ߞߴߊ߬ ߓߘߊ߫ ߝߌߟߊ ߟߎ߬ ߟߐ߬ ߓߍ߲߬ߓߍ߲߬ߓߍ߲ ߘߐߓߍ߲߬ ߠߊ߫ ߖߌ߬ߣߍ߫ ߞߊ߬ߝߏ ߞߊ߲ߡߊ߬. ߊ߬ ߞߊ߬ ߢߌ߬ߣߌ߲߬ߞߊ߬ߟߌ߬ ߛߌߦߊߡߊ߲߫ ߓߍ߲߬ߢߐ߲߰ߦߊ߫ ߝߙߍ߬ߞߘߐ߬ߖߎ߰ߦߊ ߞߘߐ߫߸ ߊ߬ ߣߌ߫ ߓߊߟߏ߫ ߓߍ߲߬ߒ߬ߡߊ߬ߓߊߟߌ ߞߘߐ߫. ߝߙߍ߬ߞߘߐ߬ߖߎ߰ߦߊ ߛߋ߲߬ߧߊ߬ ߝߌߟߊߣߊ߲ ߓߊ߲ߣߍ߲߸ ߕߋߟߌ߬ ߘߌ߬ߢߍ߬ ߘߊ߫ ߞߵߊ߬ ߟߊ߫ ߖߊ߲߬ߝߊ ߟߊߛߙߋߦߊ ߞߟߊ߬ߣߐ߬ߦߊ߬. ߏ߬ ߕߘߍ߬ ߦߋ߫ ߘߐ߬ߛߙߋ߬ ߘߝߊߓߊߟߌ ߟߋ߬ ߘߌ߫߸ ߤߊߟߵߊ߬ ߘߐߞߊ߬ߙߊ߲ ߞߐ߫ ߞߕߌߖߌ߲ ߓߟߏ߫. ߥߛߎߘߋ߲߫ ߅ ߛߊ߬ ߘߊ߫ ߣߊߡߎ߲߫ ߝߌ߲ (ߖߌ ߣߌ߫ ߛߎ߬ߡߊ߲ ߞߎ߬ߡߊ߲߬ߘߌ) ߞߏߛߐ߲߬߸ ߞߏ߲ߞߏߜߍ ߟߊ߫ ߁߉߇߇ ߟߊ߫: ߖߊߟߏ ߕߋߟߌ߬߸ ߞߏߕߌ߯ ߞߘߐ߫ ߊߟߑߝߊ߫ ߎߡߊߙߎ߫ ߓߊߙߌ߫߸ ߊߟߌߎߣ ߘߙߊ߬ߡߍ߫߸ ߣߊ߲߬ߕߌ߰ ߞߎ߲ߕߌ߯ ߊߟߑߤߛߊߣ ߖߊߟߏ߫߸ ߊ߬ ߣߌ߫ ߟߊ߬ߡߌߣߌ߲ ߞߎߦߊߕߍ߫. ߊ.ߞ.ߘ ߡߴߊ߬ ߣߌߟߊߝߌ߲߫ ߦߙߐ߫ ߛߌ߫ ߦߌ߬ߘߵߊ߬ ߟߊ߫ ߝߘߏ߬ߓߊ߬ ߞߟߊ߬ߕߌ߰ ߞߘߐ ߟߊ߫ ߛߊ߬ߦߊ ߘߐ߫. ߏ߬ ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߕߋߟߌ߬ ߡߍ߲ ߕߘߍ߬ ߦߋ߫ ߡߊ߲߬ߕߏ߲߬ߕߍ ߕߍߓߊ߯ߦߟߊ߫ ߡߊߓߏ߲߬ߧߊ߬ߣߍ߲ ߣߴߊ߬ ߡߊߟߐ߲ߣߍ߲ ߘߴߊ߬ ߟߊ߫ ߝߓߊ߬ߘߋ߲߬ߧߊ ߞߏߛߐ߲߬߸ ߊ߬ ߣߴߊ߬ ߖߏ߯ ߓߘߍ߸ ߏ߬ ߟߊ߫ ߛߊ߬ߦߊ ߞߊ߬ ߡߊ߲߬ߕߏ߲߬ߕߍ ߘߍ߬ߘߊ ߤߊߞߟߌߡߊߖߌ߰ߓߊ ߟߋ߬ ߞߍ߫߸ ߛߋߞߎ߬ ߕߎ߬ߙߋ ߟߊ߫ ߡߙߊ߬ߞߊ߲ ߠߊ߫ ߘߊ߲߬ߠߊ߬ߕߊߡߌ߲ ߡߊ߬.
ߖߌ߬ߣߍ߬ ߟߐ߲ߕߊ ߕߋߟߌ߬ ߟߊ߫ ߞߏ ߞߊ߲߬
ߡߊ߬ߘߌ߬ߝߌ߲ ߖߊ߰ߣߍ ߡߍ߲ ߕߘߍ߬ ߦߋ߫ ߖߌ߬ߣߍ ߟߊ߬ߞߊ߲߬ߘߊ߬ߟߌ ߞߏߕߌ߮ ߘߌ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߟߋ߬ ߞߊ߬ ߖߊߟߏ ߕߋߟߌ߬ ߡߊߞߟߌ߫ ߖߌ߬ߣߍ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲ ߞߐ߫߸ ߞߴߊ߬ ߞߍ߫ ߖߌ߬ߣߍ߬ ߟߊ߫ ߟߊ߬ߛߌ߰ߘߋ߲߬ ߓߟߏߕߍ߰ߓߊߟߌ ߘߌ߫ ߡߊ߲߬ߕߏ߲߫ ߘߍ߬ߣߍ߲ ߠߊ߫. ߞߏ߬ߣߌ߲߬ ߞߊ߬ ߓߍ߲߬ ߖߌ߬ߣߍ߬ ߟߊ߫ ߘߐ߬ߖߊ ߣߴߊ߬ ߟߊ߫ ߥߊ߬ߞߊߟߌ ߣߴߊ߬ ߟߊ߫ ߖߌߖߊ ߡߊ߬߸ ߊ.ߞ.ߘ ߛߌ߲ߘߌ ߘߐ߫߸ ߏ߬ ߟߋ ߞߵߏ߬ ߟߎ߫ ߟߐ߬ ߝߘߏ߬ߓߊ߬ ߞߟߊ߬ߕߌ߰ߦߊ ߟߐ߬ߘߎ߮ ߘߌ߫ ߟߊ߫ ߖߌ߬ߣߍ߫ ߡߊ߬. ߞߏ߫ ߛߋߞߎ߬ ߕߎ߬ߙߋ ߕߎ߲߬ ߦߴߊ߬ ߝߍ߬ ߞߊ߬ ߟߊ߬ߡߌߣߌ߲ ߖߊ߰ߣߍ ߟߋ߬ ߞߴߊ߬ ߘߌ߫߸ ߞߊ߬ ߓߍ߲߬ ߏ߬ ߟߊ߫ ߝߘߏ߬ߓߊ߬ߞߊ߲߬ߞߋ߬ߦߊ ߡߙߌߦߊ ߘߝߊ ߡߊ߬߸ ߓߊ ߡߙߌ߫ ߛߎ߯ ߞߋߟߋ߲߫ ߕߴߊ߬ ߣߌ߫ ߕߋߟߌ߬ ߟߊ߫, ߞߏ߬ߣߌ߲߬ ߖߌ߬ߣߍ߬ ߞߘߊߡߊ߫ ߘߊ߫ ߟߋ߬ ߕߋߟߌ߬ ߟߊ߫ ߞߏ ߟߊ߫. ߏ߬ ߞߵߊ߬ ߕߘߍ߬ ߊߝߙߌߞߌ߬ ߕߟߊߣߍ߲߫ ߛߌ߰ ߓߟߋߓߟߋ ߝߌ߬ߟߊ߬ ߘߌ߫߸ ߊ߲߬ߜ߭ߌ߬ߟߋ߬ߞߊ߲߬ ߝߐ߬ߟߊ ߟߎ߫ ߣߌ߫ ߝߊ߬ߙߊ߲߬ߛߌ߬ߞߊ߲߬ ߝߐ߬ߟߊ ߟߎ߬߸ ߝߊ߬ߙߊ߲߬ߛߌ߬ߞߊ߲߬ ߝߐ߬ߟߊ ߟߎ߬ ߘߏ߲߬ ߕߎ߲߬ ߕߴߊ߬ ߝߍ߬ ߞߊ߬ ߝߐ߫ ߟߐ߬ߘߎ߮ ߟߊ߫. ߊ߬ ߓߊ߲ߣߍ߲ ߊ߬ ߟߊ߫ ߟߐ߲߬ߞߋ߬ߟߊ ߝߌߟߊߣߊ߲ ߠߊ߫߸ ߝߊ߬ߙߊ߲߬ߛߌ߬ߞߊ߲߬ߝߐ߬ ߖߡߊߣߊ ߟߎ߬ ߞߵߊ߬ ߦߌ߬ߘߊ߬ ߕߋߟߌ߬ ߟߊ߫߸ ߞߴߊ߬ ߞߊߣߊ߬ ߞߍ߫ ߡߊ߬ߡߌ߬ߘߊ߬ߟߌ߬ߟߊ߬ ߘߌ߫ ߛߎߥߊ߲ߘߟߌ ߣߊ߬ ߕߊ ߘߐ. ߕߋߟߌ߬ ߞߵߊ߬ ߦߌ߬ߘߊ߬ ߞߏ߫ ߊ߬ ߘߌ߫ ߓߐ߫ ߊ߬ ߖߍ߬ߘߍ ߣߘߐ߬ߓߌ߬ߟߊ߬ߦߊ ߞߐ߫߸ ߕߎ߬ߙߋ ߞߵߊ߬ ߝߐ߫ ߞߴߏ߬ ߕߍ߫ ߕߣߊ߬ ߘߌ߫߸ ߒߠߋ ߦߴߊ߬ ߝߐ߫ ߟߊ߫ ߟߋ߬ ߓߊ ߌ ߞߊߞߊ߲߫ ߞߊ߬ ߞߐߡߊߓߌ߲ߓߌ߲߫ ߡߐ߰ ߞߋߟߋ߲߫ ߓߟߏ߫߸ ߤߊߟߌ߬ ߣߴߏ߬ ߡߊ߫ ߞߍ߫ ߖߌ߬ߣߍ߬ ߘߌ߫. ߖߊߟߏ ߕߋߟߌ߬ ߞߊ߬ ߞߊ߲߫ ߝߌ߬ߟߊ߫ ߛߐ߬ߘߐ߲߬߸ ߊ߬ ߞߏߢߐ߲߯ ߒߖ߭ߏ߯ ߋߞߊ߲ߜ߭ߊߞߌ߫ ߛߎߘߊ߲߫ ߘߊ߫. ߏ߬ ߝߣߊ߫ ߓߐ߫ ߘߴߊ߬ ߟߐ߬ߘߎ߮ ߘߐ߫߸ ߞߏ߫ ߓߊߏ߬߸ ߊ߬ ߓߘߊ߫ ߙߘߏߖ߭ߌ߫ (ߖ߭ߌ߲ߓߊߓߎߥߋ߫) ߥߊߟߌߘߊ ߘߏ߫ ߡߊߘߍ߬ߡߍ߲߬߸ ߞߵߊ߬ ߕߘߍ߬ ߏ߬ ߟߎ߬ ߦߋ߫ ߘߍ߲ߒߖߘߍߟߦߊ߫ ߢߌߣߌ߲ ߞߊ߲߬߸ ߊߝߙߌߞߌ߬ ߓߍ߯ ߦߴߊ߬ߟߎ߬ ߘߍ߬ߡߍ߲ ߞߊ߲߫.
ߕߋߟߌ߬ ߡߌ߬ߘߊ߬ ߢߊ
ߡߊ߬ߘߌ߬ߝߌ߲ ߖߊ߰ߣߍ ߞߵߊ߬ ߦߌ߬ߘߊ߬ ߞߏ߫߸ ߕߋߟߌ߬ ߞߏߝߐ߫ ߘߴߊ߬ ߡߏ߬ߛߏ ߟߋ߬ ߓߟߏ߫߸ ߏ߬ ߦߋ߫ ߞߍ߫ ߟߊ߫ ߕߎ߬ߡߊ ߡߍ߲߸ ߞߵߊ߬ ߕߘߍ߬ ߊ߬ ߘߋ߲ߞߍ߫ ߛߌ߰ߣߍ߲߫. ߞߏ߫ ߕߋߟߌ߬ ߞߏߝߐ߫ ߘߴߊߡߊ߬ߘߎ߬ ߖߊߟߏ߫ ߕߐ߮ ߘߏ߫ ߝߣߊ߫ ߓߟߏ߫. ߊߡߊ߬ߘߎ߬ ߖߊߟߏ߫ ߏ߬ ߕߘߍ߬ ߦߋ߫ ߞߊ߬ߙߊ߲߬ߠߊ߬ߘߋ߲ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߘߏ߲߰ߘߐ߬ ߖߋߕߌ߯ߘߊ߮ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߓߊ߯ߙߊ߫ ߟߊ߫ ߖߌ߬ߣߍ߬ (ߥߊߟߌߘߊ؟) ߘߏ߫ ߟߊ߫. ߊߡߊ߬ߘߎ߬ ߖߊߟߏ߫ ߣߌ߫ ߞߊ߲ߕߌ߮ ߛߋߞߎ߬ ߕߎ߬ߙߋ ߟߊ߫ ߢߐ߲ߦߋ߫ ߝߟߐ ߛߎߘߊ߲߫ ߞߏߖߎ߮ ߡߊ߬߸ ߊ߲ ߞߊ߬ ߘߏ߫ ߜߘߍ߫ ߟߐ߯ߟߊ߫, ߏ߬ ߛߋ߫ ߓߊߟߌ ߟߋ߬ ߕߏߣߍ߲߫߸ ߊ߲ ߞߊ߬ ߊߡߊ߬ߘߎ߬ ߖߊߟߏ߫ ߡߌ߬ߘߊ߬߸ ߊ߲ ߞߵߊ߬ ߣߌ߫ ߞߊ߬ߟߊ (ߛߓߍߟߌ߫) ߘߏ߫ ߡߌ߬ߘߊ߬߸ ߡߊ߬ߙߌ߬ߝߊ ߕߘߍ߬ ߦߴߏ߬ ߟߊ߫, ߊ߬ ߞߵߊ߬ ߝߴߊ߲ ߧߋ߫߸ ߞߴߊ߬ ߞߍߕߐ߫ ߕߘߍ߬ ߦߋ߫ ߞߊ߲ߕߌ߮ ߝߊ߰ ߟߴߏ߬ ߟߋ ߟߊ߫ ߢߐ߲߯ߦߋ ߕߎ߬ߡߊ ߟߊ߫. ߒ߬ߓߊ߬ ߊߡߊ߬ߘߎ߬ ߖߊߟߏ߫ ߏ߬ ߟߋ ߞߊ߬ ߊߓߎߓߊߞߊߙ ߕߋߟߌ߬ ߖߊߟߏ߫ ߞߏߝߐ߫߸ ߊ߲ ߘߏ߲߬ ߥߘߴߊ߬ ߕߘߍ߬ ߢߊ߫ ߡߊ߬߸ ߊ߬ ߞߏߝߐ߫ ߘߴߊ߲ ߧߋ߫ ߢߊ ߡߍ߲. ߊ߬ ߓߊ߲߫ ߘߊ߫ ߞߵߊ߬ ߟߊߟߐ߬ ߞߕߌߘߊ ߘߐ߫߸ ߏ߬ ߟߋ ߞߵߊ߬ ߓߌ߬ߟߊ߬ ߥߛߎ ߟߊ߫. ߊ߬ ߞߊ߲߫ ߞߏ߫ ߖߌ߬ߣߍ߬ ߛߙߋ ߦߋ߫ ߊ.ߞ.ߘ ߣߌ߫ ߡߊ߲߬ߕߏ߲߫ ߘߍ߬ߣߍ߲ ߠߎ߬ ߟߋ߬ ߘߌ߫ ߖߊߟߏ ߕߋߟߌ߬ ߛߐ߲߭ ߞߍ߫ ߞߏ ߘߴߊ߬ ߘߐ߫, ߓߊ ߏ߬ ߟߎ߬ ߓߍ߯ ߟߊ߫ ߗߋߘߋ߲ ߠߎ߬ ߣߊ߬ ߘߊ߫߸ ߞߊ߬ ߛߙߋߦߴߊ߬ ߛߐ߲߭ ߡߊ߬. ߒ߬ߞߊ߬ ߤߊ߲߯ ߓߌ߬߸ ߝߊ߬ߙߊ߲߬ߛߌ߬ ߦߴߊ߬ ߢߊ߲߭ ߘߐߝߙߊ ߞߊ߲߬߸ ߞߏ߫ ߓߊ߰ ߞߍߣߍ߲߫ ߠߋ߬ ߕߋߟߌ߬ ߡߊ߬. ߊ߬ ߣߌ߫ ߖߌ߬ߣߍ߬ߞߊ ߘߏ߫ ߟߎ߫: ߦߏ߫ ߝߎߕߊ߫ ߖߊ߬ߟߏ߲߬ ߝߌߟߊ ߟߎ߬߸ ߏ߬ ߟߎ߬ ߦߋ߫ ߝߊ߬ߙߊ߲߬ߛߌ߬ ߣߌ߫ ߛߣߍ߬ߜ߭ߊ߯ߟߌ߫ ߟߎ߫ ߟߋ߬ ߝߍ߬߸ ߞߊ߬ ߖߌ߬ߣߍ߬ ߟߊߓߌ߬ߟߊ߬. ߦߌߟߡߊ:ߘߐ߬ߝߐ ߦߌߟߡߊ:ߓߘߍ߬ߓߘߍ߬ߟߌ ߦߌߟߡߊ:ߡߊ߲߬ߕߏ߲߫ ߘߍ߬ߣߍ߲ ߦߌߟߡߊ:ߊ ߞ ߘ ߦߌߟߡߊ:ߖߌ߬ߣߍ߫ ߦߌߟߡߊ:ߝߊ߬ߙߊ߲߬ߛߌ߫
ߒߞߏ ߞߊ߲ߡߊߛߙߋ
ߕߐ߰ߡߊ߬ߛߙߋ ߡߍ߲ ߠߎ߬ ߟߊߘߊ߲ߣߍ߲߫ ߒߞߏ ߛߓߍߟߌ ߘߐ߫ ߸ ߞߊ߲ ߞߎߡߊ ߞߍߢߊ ߟߎ߬ ߦߌ߬ߘߊ߬ ߞߊ߲߫ ߡߊ߬ ߸ ߊ߬ ߡߊߖߌ߱ ߣߴߊ߬ ߡߊߦߍ߬ߟߍ ߟߎ߬ ߘߐ߫ ߸ ߊ߬ ߣߴߊ߬ ߡߝߊ ߣߴߊ߬ ߟߊߓߊ߬ߙߊ ߟߎ߬ ߘߐ߫ ، ߏ߬ ߟߎ߫ ߟߋ߬ ߕߐ߯ ߞߏ߫ ߸ ߞߊ߲ߡߊߛߙߋ.
ߏ߬ ߞߘߐ ߟߋ߬ ߞߏ߫ ߸ ߞߊ߲ ߡߊ߬ߛߙߋ ، ߏ߬ ߦߋ߫ ߕߐ߰ߡߊ߬ߛߙߋ ߘߏ߫ ߟߎ߬ ߟߊ߫ ߟߋ߬ ߘߌ߫ ߟߊ߬ߞߎ߬ߡߊ߬ߟߊ߲ ߠߎ߬ ߣߌ߫ ߕߍߘߐ߫ ߞߋߟߋ߲߫ ߞߎ߲߬ߘߐ߫ ߞߵߊ߬ߟߎ߬ ߞߊ߲ߡߊߦߟߍߡߊ߲ ߠߎ߬ ߘߐ߫ ߦߏ߫ ߕߊ߲߬ :ߡߊ߬ߝߊ ߟߎ߬ ߊ ߊ߭.߸ߟߊ߬ߓߙߊ ߟߎ߬ ߊ߫ ߊ߬߸
ߡߊ߲߬ߘߋ߲߫
ߡߊ߲߬ߘߋ߲߫ ߞߎߡߊߘߋ߲ ߛߏ߯ߙߏߣߍ߲߫ ߜߋ߲߬ ߝߌ߬ߟߊ ߡߍ߲ ߠߊ߫ ߏ߬ ߓߍ߯ ߣߴߊ߬ ߕߊ߫ ߞߘߐ߫ ߟߋ߬߸ ߡߊ߲߬ ߣߌ߫ ߘߋ߲߸ ߡߊ߲߰ ߞߘߐ ߦߋ߫ ߡߊ߬ߜߵߊ߲߬ ߘߌ߫߸ ߡߊ߲߬ߛߊ ߞߊ߬ߣߌ߲߫߸ ߘߋ߲ ߞߘߐ ߦߋ߫ ߡߏߦߌߝߋ߲ ߘߌ߫߸ ߥߟߊ߫ ߡߙߊ߬ߡߐ߮ ߟߎ߬ ߞߘߐ߫ ߡߊߛߐߘߐ߲ߝߍ߫ ߓߟߏ ߡߊ߬.
ߞߊ߬ߓߌ߯ ߒ߬ ߓߐߛߎ߲ ߠߎ߬ ߟߊ߫ ߡߊ߬ߙߊ ߟߊߦߟߍ߬ߡߊ߲߬ ߕߎߡߊ ߞߋߕߊ ߟߎ߫ ߝߍ߬ ߞߵߊ߬ ߓߐ߫ ߞߊ߬ߡߙߊ ߟߎ߬ ߓߟߏ߫߸ ߡߊ߲߰ ߘߋ߲߬ ߞߏ ߟߊߦߍ߬ߟߍ ߘߊߡߌ߬ߘߊ߬ ߘߊ߫ ߡߙߊ߬ߡߐ߮ ߡߊߞߍ߫ ߦߙߐ ߡߊ߬ ߡߙߊ߬ߡߐ߮ ߖߍ߬ߘߍ ߝߍ߬ ߊ߰ ߝߐ߫ ߟߴߏ߬ ߡߍ߲ ߡߊ߬ ߞߏ߫ ߡߊ߲߰ߘߋ߲.
ߡߊ߲߬ߘߋ߲߬ ߞߏ߬ ߞߎߡߊ ߏ߬ ߟߋ ߣߊ߬ߣߍ߲߬ ߟߊߦߟߍ߬ ߟߊ߫ ߛߏ߲߬ߖߘߊ߬ ߞߋߕߊ߬ ߟߊ߫ ߡߊ߲߬ߛߊ߬ߟߊ ߡߊ߬߸ ߊ߬ ߣߴߏ߬ ߞߣߍ ߥߙߊ߬ ߕߎߡߊ ߡߊ߲߬ߘߋ߲߬ ߛߏߡߐ߯ߦߊ ߛߋ߫ ߕߎߡߊ ߊ߬ ߤߏߞߌ ߘߐ߫ ߊ߬ ߣߘߐ߬ߛߌ߮ ߟߎ߬ ߓߟߏ߫߸ ߞߏ߬ߣߌ߲߬ ߡߊ߬ߖߌ߮ ߕߎ߬ߡߊ ߣߊ߬ ߘߊ߬ ߖߡߊ߬ߣߊ ߞߣߍ ߡߊߥߦߍߥߦߍ߫ ߝߎߚߎ߫ ߝߏ߫ ߞߊ߬ ߣߵߊ߬ ߕߏ߫ ߊ߬ ߕߊ߲ߓߊ߲ ߘߐߙߐ߲߫ ߡߊ߬.
ߣߌ߲߬ ߠߋ߬ ߞߏߛߐ߲߬߸ ߡߊ߲߬ߘߋ߲߬ ߕߐ߮ ߦߋ߫ ߝߐ߫ ߟߊ߫ ߡߊ߲߬ߘߋ߲߫ ߞߘߐ߬ߡߊ߲ ߕߊ߲ߓߊ߲ ߠߋ߫ ߡߊ߬ ߤߊߟߌ߫ ߓߌ߬߸ ߓߡߊ߬ߞߐ߫ ߣߌ߫ ߛߌ߯ߙߌ߲߫ ߕߍ ߘߐ߫ ߖߌߣߍ߫ ߣߌ߫ ߡߊ߬ߟߌ ߕߍ߫߸ ߊ߰ ߝߐ߫ ߟߊ߫ ߡߌ߬ߙߌ߲߬ߘߌ ߏ߬ ߟߋ ߡߊ߬ ߤߊߟߌ߫ ߓߌ߬ ߝߣߊ߫ ߞߏ߫ ߡߊ߬ߣߌ߲߬ߞߊ߸ ߏ߬ ߦߋ߫ ߡߊ߲߬ߘߋ߲߬ߞߊ ߡߊߝߊ߬ߟߊ߲߬ߞߏ߬ߣߍ߲ ߠߋ߬ ߘߌ߫.
ߒ߬ߓߊ߬ ߡߊ߬ߣߌ߲߬ߞߊ ߏ߬ ߟߋ ߦߋ߫ ߝߐ߫ ߟߊ߫ ߡߊ߲߬ߘߋ߲߬ ߖߡߊߣߊ ߕߊ߲ߓߊ߲ ߣߴߊ߬ ߥߙߏ߬ߘߎ߮ ߓߍ߯ ߡߊ߬ ߛߌߛߍ߲߬߸ ߞߵߊ߬ ߘߊߡߌ߬ߣߊ߬ ߤߡߊߣߊ߫ ߡߊ߬ ߞߊ߬ ߕߊ߯ ߛߋ߫ ߓߊߕߍ߫ ߟߎ߫ ߣߌ߫ ߥߊߛߏߟߏ߲߫ ߣߌ߫ ߕߐ߬ߙߐ߲߬ ߠߎ߬ ߣߌ߫ ߥߎߟߘߊ ߟߎ߬ ߓߍ߯ ߟߊ߫߸ ߏ߬ ߟߎ߬ ߡߍ߲ ߓߍ߯ ߦߋ߫ ߖߌߣߍ߫ ߛߊ߲ߘߐ ߘߐ߫ ߛߌߛߍ߲߬ ߥߟߊ߫ ߖߌߣߍ߫ ߡߊ߲߬ߘߋ߲߫.ߡߊ߲߬ߘߋ߲߬ ߞߊ߲ߓߏߟߏ߲ ߏ߬ ߟߋ ߥߊߣߍ߲߫ ߕߟߋ߬ߓߐ ߘߐ߫ ߊ߬ ߖߊ߬ߥߏ߬ ߞߍ߬ߟߊ ߟߎ߬ ߓߟߏ߫ ߝߏ߯ ߞߊ߬ ߘߏ߲߬ ߕߎ ߞߘߐ߫ ߞߊ߬ ߞߍ߫ ߖߎ߬ߟߊ߬ ߞߊ߲ ߘߌ߫߸ ߞߵߊ߬ ߝߐ߫ ߦߙߐ ߏ߬ ߟߎ߫ ߡߊ߬ ߛߊ߫ ߞߏ߫ ߖߎ߬ߟߊ߬ߘߎ߯߸ ߓߊߏ߬ ߊ߬ ߞߊ߲ߓߏߟߏ߲ߢߐ߲߮ ߝߊ߲߬ ߞߋߟߋ߲ ߡߍ߲ ߦߋ߫ ߖߌߣߍ߫ ߞߣߐ߫ ߤߊߟߌ߫ ߓߌ߬ ߏ߬ ߦߋ߫ ߡߊ߬ߣߌ߲߬ߞߊ߬ߞߊ߲߬ ߕߐ߮ ߞߘߐ߫ ߞߐ߬ߣߌ߲߬ߧߊ߫ ߟߎ߫ ߘߐ߫߸ ߊ߬ ߝߊ߲߬ ߞߋߟߋ߲ ߦߋ߫ ߖߎ߬ߟߊ߬ߞߊ߲߬ ߕߐ߮ ߞߘߐ߫ ߞߘߏߥߙߌ߫ ߖߡߊߣߊ ߘߐ߫ ߞߵߊ߬ ߘߊߡߌ߬ߣߊ߫ ߏ߬ߖߣߍ߫ ߞߊ߬ ߕߊ߯.
ߊ߬ߟߋ߬ ߡߊ߬ߣߌ߲߬ߞߊ߬ ߞߊ߲ߓߏߟߏ߲ ߏ߬ ߟߋ ߥߊߣߍ߲߫ ߥߙߏ߬ߘߎ߮ ߘߐ߫ ߔߏ߲߯ ߝߏ߫ ߞߊ߬ ߛߋ߫ ߟߓߙߌߦߊ߫ ߣߌ߫ ߛߙߊ߬ߟߏ߲߬ ߠߎ߫ ߘߐ߫߸ ߞߏ߬ߣߌ߲߬ ߞߊ߬ ߓߍ߲߬ ߡߊ߲߬ߘߋ߲ ߠߊ߫ ߓߘߊ߫ ߟߊߘߌߦߊߢߍ ߡߊ߬ ߊ߬ ߣߌ߫ ߞߦߊ ߟߊߣߐ߰ߦߴߊ߬ߟߎ߬ ߟߊ߫ ߞߊ߲ ߘߐ߫߸ ߊ߬ߟߎ߬ ߦߋ߫ ߕߐ߯ ߛߌߦߊߡߊ߲߫ ߞߘߐ߫ ߦߙߐ ߏ߬ ߟߎ߬ ߘߐ߫ ߏ߬ ߟߋ ߘߐ߫ ߞߵߊ߬ ߘߊߡߌ߬ߘߊ߫ ߖߏ߬ߡߊ߫ ߖߍ߬ߘߍ ߡߊ߬ ߡߊ߲߬ߘߋ߲߫ ߓߊ߬ߘߊ ߘߐ߫߸ ߞߊ߬ ߕߐ߮ ߟߊߛߌߦߊߦߊ߫ ߞߊ߬ ߓߍ߲߬ ߕߌ߲߬ߞߎߘߎ߲ ߟߊߛߌߦߊߦߊ ߣߌ߫ ߞߊ߲ߓߏߟߏ߲ߙߋ߲ ߠߎ߬ ߘߊ߲߬ߝߘߊ߬ߓߐ߬ߣߍ߲ ߡߊ߬߸ ߞߊ߬ ߞߍ߫ ߢߌ߲߬ ߠߎ߬ ߓߍ߯ ߘߌ߫߸ ߞߊ߬ ߒ߬ ߕߐ߯ ߡߊ߲߬ߘߋ߲ ߣߌ߬ ߡߊ߲߬ߘߋ߲߬ߞߊ ߝߐ߫ ߢߊ ߞߍ߫ ߞߏ߫:
ߡߊ߬ߣߋ߲߬ߞߊ߸ ߡߊ߬ߣߌ߲߬ߞߊ߸ ߡߊ߬ߣߌ߲߬ߧߊ߸ ߛߊ߲ߞߊߙߊ߲ߞߊ߸ ߡߊ߬ߣߋ߲߬ߞߊ߬ߡߏߙߌ߸ ߥߎߟߊߘߟߊߞߊ߸ ߞߎ߬ߙߊ߲߬ߞߐ߸ ߞߐ߬ߣߌ߬ߊ߬ߞߊ߸ ߕߐ߬ߙߐ߲߬ߞߊ߸ ߕߐߡߊߡߊߣߌ߲ߢߊ߸ ߞߵߊ߬ ߕߘߍ߬ ߊ߬ ߓߍ߯ ߦߋ߫ ߡߊ߲߬ߘߋ߲߬ߞߊ ߟߋ߬ ߘߌ߫ ߊ߬ߟߎ߬ ߞߍ ߘߐ߫ ߡߊ߲߬ߘߋ߲ ߘߌ߫.
ߓߊߏ߬ ߡߊ߲߬ߘߋ߲ ߠߋ ߕߘߍ߬ ߝߐ߫ ߟߊ߫ ߡߌ߬ߙߌ߲߬ߘߌ ߡߊ߬߸ ߞߊ߬ ߡߊ߲߬ߘߋ߲߬ ߝߐ߫ ߖߡߊ߬ߣߊ ߡߊ߬߸ ߡߊ߲߬ߘߋ߲߬ ߞߙߎߝߓߊ ߥߊ߬ߦߊ ߟߋ߬ ߣߊ߬ ߕߌ߲߬ߞߎ߬ߘߎ߲߬ߞߊ߬ߦߊ ߞߘߐߛߊ߫ ߟߊ߫߸ ߞߵߊ߲ ߕߐ߮ ߟߊߛߌߦߊߦߊ߫ ߊ߲ ߖߍ߬ߘߍ ߡߊ߬ ߝߎ߫.
ߡߊ߲߬ߘߋ߲߬ߞߊ߬ߞߊ߲ ߥߟߊ߫ ߡߊ߬ߣߌ߲߬ߞߊ߬ߞߊ߲ ߞߍ ߡߍ߲ ߞߍߣߍ߲߫ ߡߊ߲߬ߘߋ߲߫ ߡߊ߲߬ߛߊ ߟߎ߬ ߣߴߊ߬ߟߎ߫ ߡߊ߬ߡߐ߮ ߟߎ߬ ߟߊ߫ ߞߊ߲ ߘߌ߫ ߕߊ߲ߓߊ߲ ߘߐ߫߸ ߏ߬ ߟߋ ߣߊ߬ ߡߊ߲߬ߘߋ߲߬ߞߊ ߣߴߊ߬ ߝߐ߫ ߢߊ߫ ߡߊߛߎߘߎ߲ߧߊ ߟߎ߬ ߞߍ߫ ߟߴߊ߬ ߝߐߓߊ߮ ߟߎ߬ ߛߌߦߊ ߕߐ߮ ߘߌ߫ ߞߐ ߣߌ߲߬ ߠߊ߫߸ ߡߊ߬ߣߋ߲߬ߞߊ ߣߌ߫ ߡߊ߬ߣߌ߲߬ߞߊ ߞߊ߬ߣߌ߲߫߸ ߞߵߊ߬ ߕߘߍ߬ ߜߎ ߡߊ߲߬ߘߋ߲߬ ߡߌߙߌ߲ߘߌ ߓߍ߯ ߝߘߏ߬ߓߊ߬ߕߐ߮ ߟߋ߫ ߕߘߍ߬߸ ߤߊߟߌ߫ ߣߴߊ߬ ߕߘߍ߬ ߘߊ߫ ߞߏ߫ ߊ߬ ߡߍ߲ ߕߍ߫ ߡߊ߲߬ߛߊ ߞߊ߲ ߝߐ߫ ߟߊ߫.
ߒ߬ߓߊ߬ ߡߊ߲߬ߘߋ߲߬ߞߊ߲ ߡߍ߲ ߦߋ߫ ߡߊ߲߬ߘߋ߲߬ ߞߘߐ߬ߓߊ ߡߌ߬ߙߌ߲߬ߘߌ ߝߘߏ߬ߓߊ߬ߞߊ߲ ߘߌ߫߸ ߏ߬ ߟߋ ߣߊ߬ߣߍ߲߬ ߞߍ߫ ߟߊ߫ ߡߊ߲߬ߘߋ߲߫ ߓߊ߬ߘߊ ߣߴߊ߬ ߥߙߏ߬ߘߎ߰ ߖߡߊߣߊ ߞߊ߲ߓߏߟߏ߲ ߘߎ߲߬ߘߎ߬ߡߊ߬ ߕߐ߮ ߘߌ߫ ߞߐ ߣߌ߲߬ ߠߊ߫߸ ߞߐߜߍ ߣߌ߲߬ ߞߙߍߞߙߍߣߍ߲߫ ߡߍ߲ ߢߊߞߎ߲ߓߊ ߟߎ߬ ߝߐ߫ ߞߊߡߊ߬. ߦߌߟߡߊ:ߘߎ߰ߡߊ߬ߛߓߍ
ߡߊ߲߬ߘߋ߲߫ ߝߘߏ߬ߓߊ߬ߞߊ߲
ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߧߋ߫ ߥߋ߯ߟߋ߫ ߟߊ߫ ߕߐ߯ ߣߊ߯ߺߣߌ߲߫ ߠߊ߫ ߞߊ߬ ߓߍ߲߬ ߊ߬ߟߎ߬ ߛߌ߰ ߦߙߐ ߓߐߢߐ߲߯ߡߊ ߡߊ߬ ߞߏ߫ :
ߦߌߟߡߊ:ߞߊ߲ ߦߌߟߡߊ:ߒߞߏ ߦߌߟߡߊ:ߓߊ߲ߓߊߙߊ߲ ߦߌߟߡߊ:ߓߊߡߊߣߊ߲ ߦߌߟߡߊ:ߖߎ߬ߟߊ ߦߌߟߡߊ:ߡߊ߲߬ߘߋ߲߬ߞߏ ߦߌߟߡߊ:ߡߊ߬ߣߌ߲߬ߞߊ
ߣߌߖ߭ߍ߯ߙ ߣߋߜ߭ߙߏ ߞߊ߲ ߠߎ߬
thumb|ߣߌߖ߭ߍ߯ߙ ߣߋߜ߭ߙߏ ߞߊ߲ ߠߎ߬ ߦߌ߬ߘߊ߬ߥߟߊ ߣߌߖ߭ߍ߯ߙ ߣߋߜ߭ߙߏ ߞߊ߲ ߠߎ߬ ߦߋ߫ ߞߊ߲߫ ߞߐߙߍߡߓߊ ߟߋ߬ ߘߌ߫ ߝߘߊ߬ߝߌ߲߬ߠߊ߫ ߥߙߏ߬ߘߎ߮ ߞߌ߬ߢߍ߬ߞߏ߲ߞߏ ߟߎ߬ ߘߐ߫، ߞߊ߬ ߘߊߡߌ߬ߘߊ߬ ߡߏߙߌߕߊ߲ߣߌ ߡߊ߬ ߸ ߞߊ߬ ߛߌ߰ ߞߣߍߦߊ߫ ߟߊ߬، ߊ߬ ߣߌ߫ ߞߊ߬ ߓߐ߫ ߗߊߘ ߡߊ߬ ߞߊ߬ ߥߊ߫ ߛߌ߰ ߥߙߏ߬ߘߎ߮ ߊߝߙߌߞߌ߬ ߟߊ߫. ߕߎ߬ߡߊ߬ߘߐ߫ ߸ ߊ߬ߟߋ ߟߋ߬ ߞߊ߲߫ ߞߐߙߍߡߊ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫ ߘߎߢߊ߫ ߞߣߐ߫ ߞߊ߬ ߓߍ߲߬ ߊ߬ ߞߊ߲߫ ߦߙߌߞߊ ߡߊ߬. ߊ߬ ߞߊ߲ ߠߎ߬ ߘߐ߫ ߓߟߋ߬ߓߟߋ߬ߓߊ ߘߏ߫ ߟߎ߫ ߟߋ߬: ߛߎߥߊߤߟߌߞߊ߲ ߣߌ߫ ߖ߭ߟߎ߫ ߞߊ߲ ߣߌ߫ ߒߞߏ ߣߌ߫ ߥߙߐߝߐߞߊ߲ ߠߎ߬ ߘߌ߫. ߕߐ߯ߞߏ ߞߊߒߞߋ ߦߋ߫ ߝߙߋߞߋ ߟߋ߬ ߘߌ߫ ߞߊ߲ ߏ߬ ߛߌߦߊߡߊ߲ ߘߐ߫ ߸ ߛߎߥߊߤߟߌߞߊ߲ ߟߊߒߡߊ߫ ߘߐ߫ ߸ ߏ߬ ߕߐ߮ ߦߋ߫ ߛߙߊߛߌ߰ ߟߊ߫ ߓߏ߲߬ߘߊ߬ ߕߊ߲߫ ߣߌ߬ ߞߋߟߋ߲ (߁߁) ߠߋ߬ ߘߌ߫، ߡߐ߰ ߕߐ߮ ߟߎ߬ ߓߏ߲߬ߘߊ، ߢߣߊߡߦߊߝߋ߲ ߠߎ߬ ߕߐ߮ ߓߏ߲߬ߘߊ، ߡߙߌߦߊ ߟߎ߬ ߕߐ߮ ߓߏ߲߬ߘߊ، ߊ߬ ߣߌ߫ ߝߋ߲߫ ߜߘߍ߫ ߛߌߦߊߡߊ߲߫ ߠߎ߬ ߕߐ߮ ߓߏ߲߬ߘߊ ߟߎ߬… ߡߐ߰ ߝߟߐߝߟߐ ߡߍ߲ ߞߊ߬ ߣߌ߲߬ ߘߊ߲߬ߠߊ߬ߕߍ߰ ߸ ߏ߬ ߟߋ ߗ߭ߏߖ߭ߋߝ߭ ߜ߭ߋߙߋ߲߯ߓߋߙߜ߭ ߘߌ߫، ߕߐ߮ ߣߌ߲߬ ߞߘߐ " ߣߌߖ߭ߍ߯ߙ ߣߋߜ߭ߙߏ" ߘߌ߫، ߊ߬ ߟߊ߫ ߞߝߊ߬ ߡߊߟߐ߲ߣߍ߲ ߘߏ߫ ߞߣߐ ߡߍ߲ ߕߐ߯ ߞߏ߫: " ߝߘߊ߬ߝߌ߲߬ ߞߊ߲ ߠߎ߬" ߞߏ߬ߣߌ߲߬ ߸ ߛߌߞߊ߫ ߦߋ߫ ߞߍߖߏߣ ߓߏ߲ߙ-ߛߊߡߌߦߏߟ ߞߵߊ߬ ߕߐ߮ ߟߊ߫ ߟߋ߬ ߞߏ߫ " ߣߌߖ߭ߍ߯ߙ ߣߋߜ߭ߙߏ" ߕߐ߮ ߏ߬ ߓߘߊ߫ ߡߊߟߐ߲߫ ߞߊ߲ߟߐ߲ߘߐߦߟߊ ߝߍ߬.
ߊ߬ ߓߏߟߏ߲ ߠߎ߬
- ߙߛ߭ߊߘ ߞߊ߲ ߠߎ߬
-ߌߗ߭ߏߌ߳ߘ ߞߊ߲ ߠߎ߬، ߌߖ߭ߏ߲ ߞߊ߲ ߦߴߏ߬ ߟߋ ߘߐ߫.
-ߘߏߜ߭ߏ߲ ߞߊ߲ ߠߎ߬.
-ߡߊ߲߬ߘߋ߲߬ ߞߊ߲ ߠߎ߬ (ߒߞߏ):ߓߡߊߣߊ߲ ߞߊ߲ ߣߌ߫ ߡߊ߬ߣߋ߲߬ߞߊ߬ ߞߊ߲ ߣߌ߫ ߖߎ߬ߟߊ߬ ߞߊ߲ ߣߌ߫ ߡߊ߲߬ߘߋ߲߬ߞߏ߬ ߞߊ߲ ߣߌ߫ ߛߏ߬ߛߏ߬ ߞߊ߲ ߣߌ߫ ߞߑߔߋߟߋ߫ ߞߊ߲ ߣߌ߫ ߛߏߣߌ߲ߞߋ߫ ߞߊ߲ ߣߌ߫ ߘߊ߲߫ ߞߊ߲.
-ߞߏ߲߬ߜ߭ߏ߫-ߟߌ߲ߓߊ߲ߡߊ߲ߞߊ߲ ߞߊ߲ ߠߎ߬.
-ߟߊߝߏߝߊ߫ ߞߊ߲ ߠߎ߬.
-ߕߊߟߏߘߌ-ߤߋߌߕߊ߲ ߞߊ߲ ߠߎ߬.
-ߟߌ߲ߓߊ߲ߡߊ߲ߞߊ߲ ߞߊ߲ ߠߎ߬: ߥߙߐߝߐߞߊ߲ ߦߴߏ߬ ߟߋ ߘߐ߫ ߛߍ߬ߣߍ߯ߜ߭ߊߟ، ߊ߬ ߣߌ߫ ߝߎߟߊ߫ ߞߊ߲ ߝߘߊ߬ߝߌ߲߬ߠߊ߫ ߕߟߋ߬ߓߋ ߝߊ߲߬ ߓߍ߯ ߘߐ߫.
- ߝ߭ߏߟߑߕߊߌߞߏ-ߞߏ߲߬ߜ߭ߏ߫
ߝ߭ߏߟߑߕߊߌߞߏ-ߞߏ߲߬ߜ߭ߏ߫ ߥߙߏ߬ߘߎ߮
-ߞߙߏ ߞߊ߲ ߠߎ߬:
-ߛߋ߬ߣߎ߲߬ߝߎ߬ ߞߊ߲ ߠߎ߬: ߏ߬ ߟߎ߫ ߟߋ߬ ߛߋߓߊ߯ߙߊ߫ ߣߌ߫ ߡߊߡߙߊ ߣߌ߫ ߛߎߔߦߌߙߋ߫
-ߜ߭ߎ߯ߙ ߞߊ߲ ߠߎ߬: ߡߏ߯ߙߋ ߦߴߏ߬ ߟߋ ߘߐ߫
-ߊߘߡߊߥߊ-ߎߓߊ߲ߜ߭ߎߌߋߣ ߞߊ߲ ߠߎ߬: ߡߎߡߎߦߋ ߞߊ߲ ߦߴߏ߬ ߟߋ ߘߐ߫.
-ߝ߭ߏߟߑߕߊߌߞߏ-ߞߏ߲߬ߜ߭ߏ߫ ߡߋߙߌߘߌߏߣߊߟ ߞߊ߲ ߠߎ߬
-ߞߎߥߊ߫ ߞߊ߲ ߠߎ߬: ߊߞߊߣ ߦߴߏ߬ ߟߋ ߘߐ߫ ߸ ߊ߬ ߣߌ߫ ߋߥߋ߫ ߣߌ߫ ߓߊߥߎߟߋ߲ ߣߌ߫ ߝߏ߲ߜߍ ߣߌ߫ ߜ߭ߊ ߣߌ߫ ߊߢߌ߲ ߣߌ߫.
-ߝ߭ߏߟߑߕߊߌߞߏ-ߣߌߗ߭ߋߙߌߦߊ߫ ߞߊ߲ ߠߎ߬: ߦߙߏߓߊ ߦߴߏ߬ ߟߋ߬ ߘߐ߫ ߸ ߊ߬ ߣߌ߫ ߋߘߏ ߣߌ߫ ߌߓߏ ߣߌ߫ ߣߎ߳ߔߋ ߣߌ߫ ߌߘߏߡߊ.
-ߓߣߍ߫-ߞߏ߲߬ߜ߭ߏ߫ ߞߊ߲ ߠߎ߬.
-ߔߑߟߊߕߏߊ߳ߘ ߞߊ߲ ߠߎ߬: ߞߊߗ߭ߋ߫ ߞߊ߲ ߦߴߏ߬ ߟߋ ߘߐ߫ ߸ ߊ߬ ߣߌ߫ ߓߌߙߏߡ ߣߌ߫ ߕߊߙߏߞ.
-ߓߊ߲ߕߏߊ߳ߘ-ߞߑߙߏߛߛ ߞߊ߲ ߠߎ߬.
-ߞߑߙߏߛߛ ߞߊ߲ ߠߎ߬: ߌߓߌߓߌߏ ߦߴߏ߬ ߟߋ ߘߐ߫߸ ߊ߬ ߣߌ߫ ߋߝߌߞ.
-ߓߊ߲ߕߏߊ߳ߘ ߞߊ߲ ߠߎ߬
-ߓߊ߲ߕߏߊ߳ߘ ߞߐ߰ߘߎ߮ ߞߊ߲ ߠߎ߬.
ߓߊ߲ߕߏߊ߳ߘ ߡߋߙߌߘߌߏߣߊߟ ߞߊ߲ ߠߎ߬: ߕߌߝ߭ ߞߊ߲ ߦߴߏ߬ ߟߋ ߘߐ߫ ߊ߬ ߣߌ߫ ߓߋߕߌ ߣߌ߫ ߝߊ߲ߜ߭ ߣߌ߫، ߣߌ߫ ߟߌ߲ߜ߭ߊߟߊ ߣߌ߫ ߞߌߞߎ߳ߦߎ߳، ߞߊ߲ߓߊ، ߜ߭ߎ߳ߛߌߌ، ߡߋߙߎ߳، ߛߎߞߎߡߊ، ߣߌߦߊ߲ߡߑߥߖ߭ߌ، ߛߎߥߊߤߟߌ، ߜ߭ߏߜ߭ߏ، ߞߌߕߎ߳ߓߊ، ߞߎ߳ߡߑߕߎ߳ߣߑߘߎ߳، ߞߌߞߏ߲ߜ߭ߏ، ߦߊߞߊ، ߟߎ߳ߞߊ߲ߘߊ، ߛ߭ߌߞߊ، ߣߌߦߊ߲ߞߏߙߋ߫،ߛߏߜߊ، ߤߦߊ، ߟߎ߳ߦߌߦߊ، ߣߊ߲ߘߌ، ߞߌߣߌߦߊߙߑߥߊ߲ߘߊ،ߙߎ߳ߣߑߘߌ، ߖߌߤߊ.
ߟߎ߳ߓߊ، ߞߌߛߏ߲ߖߌߦߋ، ߛ߭ߌߕߏ߲ߜ߭ߊ، ߣߌߦߊߞߌߦߎߛߊ، ߛ߭ߌߥߊ، ߕߎ߳ߡߑߓߎ߳ߞߊ، ߛ߭ߌߛߋߣߊ، ߡߊߞߎ߳ߥߊ، ߛ߭ߌߦߊߥߏ، ߒߜ߭ߎ߳ߟߎ߳، ߡߊߞߏ߲ߘߋ، ߍ߲ߓߎ߳ߣߑߘߎ߳، ߤߋ߯ߙߋ߯ߙߏ.
. ߛ߭ߏߣߊ ߞߊ߲߫ ߞߙߎ: ߛ߭ߏߣߊ ߦߴߏ߬ ߟߋ ߘߐ߫، ߒߘߎ،
. ߛߏߕߏߕߛߑߥߣߊ ߞߊ߲߫ ߞߙߎ: ߛߏߕߏ ߕߟߋ߬ߓߋ ߦߴߏ߬ ߟߋ ߘߐ߫ ߸ ߛߏߕߏ ߕߟߋߓߐ، ߕߛߑߥߊߣߊ، ߒߘߋߓߟߋ ߕߟߋ߬ߓߐ، ߒߘߋߓߟߋ ߕߟߋ߬ߓߋ، ߟߏߖ߭ߌ،
. ߒߜ߭ߎ߳ߣߌ ߞߊ߲߫ ߞߙߎ: ߖ߭ߟߎ߫ ߦߴߏ߬ ߟߋ ߘߐ߫، ߗ߳ߏ߯ߛߊ، ߛߑߥߊߕߌ،
. ߕߑߛߏ߲ߜ߭ߊ، ߕߛߑߥߊߣߊ، ߙߏ߲ߜ߭ߊ، ߛ߭ߏߔߌ، ߝ߭ߊ߲ߕߊ. right|thumb|ߣߋߜ߭ߙߏ ߣߌߖ߭ߍ߯ߙ ߞߊ߲ ߠߎ߫ ߦߌ߬ߘߊ߬ߥߟߊ
ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߞߊߒߞߋߦߊ ߦߌߟߡߊ:ߞߊ߲ߞߊ߲ߞߋߦߊ ߦߌߟߡߊ:ߡߍ߲ߞߊ߲ߟߐ߲ߘߐߦߊ ߦߌߟߡߊ:ߞߊ߲ߡߊߛߙߋ
ߖߌ߬ߣߍ߬ ߞߊ߲ߕߌ߮ ߟߎ߬ ߛߙߍߘߍ
ߡߍ߲ ߥߊߕߐ߫ ߦߋ߫ ߟߐ߬ ߟߊ߫ ߖߌ߬ߣߍ߬ ߞߊ߲ߕߌ߮ ߟߎ߬ ߛߙߍߘߍ ߡߊ߬߸ ߞߊ߬ߦߌ߯ ߖߌ߬ߣߍ߫ ߞߴߊ߬ ߟߊ߫ ߘߍ߲ߒߖߘߍߟߦߊ ߛߐ߲߬ߘߐ߲߬ ߝߊ߬ߙߊ߲߬ߛߌ߬ ߞߘߐ߫ ߁߉߅߈ ߠߊ߫߸ ߊ߬ ߓߊ߲ ߞߐ ߘߐ߫ ߊ߬ ߓߊ߲߬ ߠߊ߫ ߕߏ߫ ߞߏ ߡߊ߬ ߝߊ߬ߙߊ߲߬ߛߌ߬ ߘߍ߯ ߘߐ߫ ߞߊ߲ߘߟߌ ߘߏ߫ ߛߋ߲߬ߝߍ߬. ߛߋߞߎ߬ ߕߎ߬ߙߋ ߟߋ߬ ߞߍ߫ ߘߊ߫ ߖߌ߬ߣߍ߬ ߞߊ߲ߕߌ߮ ߝߟߐߝߟߐ ߘߌ߫߸ ߡߍ߲ ߞߊ߬ ߖߌ߬ߣߍ߬ ߢߍߡߌ߬ߘߊ߬ ߘߍ߲ߒߖߘߍߟߊ߫ ߞߏߟߌߞߏߟߌ ߢߌߣߌ߲ ߡߊ߬. ߞߴߊߝߙߌߞߌ߬ ߖߡߊ߬ߣߊ߬ ߛߌߦߊߡߊ߲߫ ߠߎ߫ ߘߍ߬ߡߍ߲߬ ߊ߬ߟߎ߬ ߟߊ߫ ߘߍ߲ߖߘߍߟߦߊ ߢߌߣߌ߲ ߡߊ߬: ߦߏ߫ ߖߌ߬ߣߍ߫ ߓߌ߬ߛߊ߬ߥߏ߬ ߸ ߊ߲ߜ߭ߏߟߊ߫߸ ߊ߬ ߣߌ߫ ߥߙߏ߬ߘߎ߰ ߊߝߙߌߞߌ߬. ߞߊ߬ ߝߘߊ߬ߝߌ߲߬ߠߊ߬ ߢߍߡߌ߬ߘߊ߬ ߊߝߙߌߞߌ߬ ߞߋ߬ߟߋ߲߬ߧߊ ߛߌ߲߬ߝߏ߲߬ߧߊ߬ߟߌ ߛߌ߲ߘߟߌ ߘߐ߫. ߡߎߛߊ߫ ߘߊ߬ߘߌߛ ߞߡߊ߬ߙߊ߬ ߟߋ߬ ߞߋߟߋ߲߫ ߦߋ߫ ߞߊ߲ߕߌ߯ ߘߌ߫߸ ߡߍ߲ ߓߏ߲߫ ߘߊ߫ ߡߏ߬ߙߌ߬ߝߊ ߟߴߊ߬ ߝߊ߰ ߞߊ߲ ߡߊ߬, ߊ߬ ߞߏ߬ߣߌ߲߬ ߓߐ߫ ߘߴߊ߬ ߘߐ߫. ߊ߬ߟߋ ߟߋ߬ ߦߋ߫ ߞߊ߲ߕߌ߯ ߘߌ߫߸ ߡߍ߲ ߠߊߥߟߌ߬ ߘߊ߫ ߝߊ߲߬ߞߊ ߟߊ߫, ߊ߬ ߣߴߊ߬ ߝߟߐ߫ ߟߋ߬ ߓߊߟߏߣߍ߲ ߕߏ߫ ߘߊ߫ ߞߵߊ߬ ߣߐ߬ߘߐߓߌ߬ߟߊ߬. ߛߋߞߎߓߊ ߞߏ߬ߣߊ߬ߕߋ ߞߋߟߋ߲߫ ߠߋ߬ ߦߋ߫ ߞߊ߲ߕߌ߯ ߘߌ߫ ߡߎߣߎ߲߬߸ ߡߍ߲ ߞߵߊ߬ ߕߴߊ߬ ߟߊ߫ ߡߊ߲߬ߛߊ߬ߦߊ ߝߍ ߘߐ߫ ߞߵߊ߬ ߟߊߕߊ߬ߡߌ߲߬ ߡߐ߰ ߜߘߍ߫ ߡߊ߬߸ ߊ߬ ߣߴߊ߬ߟߋ ߟߋ߬ ߝߟߐ߫ ߞߵߏ߬ ߞߍ߫. ߊߟߌߝߊ߫ ߞߐ߲ߘߍ߫ ߟߋ߬ ߞߍ߫ ߘߊ߫ ߖߌ߬ߣߍ߬ ߓߍ߯ߦߊ ߞߊ߲ߕߌ߯ ߝߟߐߝߟߐ ߘߌ߫ ߸ ߊ߬ ߞߵߊ߬ ߦߌ߬ߘߵߊ߬ ߟߊߛߌ߰ ߟߏ߲ ߓߋߟߋ߲ߠߊ ߘߐ߫߸ ߞߴߊ߬ ߦߴߊ߬ ߟߊߛߋ߫ ߟߊ߫ ߘߎߢߊ߫ ߡߊ߬ ߞߏ߫ ߖߌ߬ߣߍ߬ ߓߘߊ߫ ߛߋ߬ߦߌ߲߬ ߊ߬ ߟߊ߫ ߘߊߞߎ߲߫ ߞߘߐ ߘߐ߫.ߊ߬ ߞߵߊ߬ ߦߌ߬ߘߵߊ߬ ߡߌ߬ߙߌ߲߬ߘߌ ߟߊ߫߸ ߞߏ߫ ߒ߬ ߧߋ߫ ߜߊ߲ߞߎ߲ߣߊ߫ ߢߐ߲߮ ߡߊ߬߸ ߞߊ߬ߕߎ߲߰ ߛߊ߲߬ߘߊ ߞߊ߲ ߠߋ߬ ߞߏ߫: ߜߊ߲ߞߎ߲߬ߠߊ ߛߏ ߟߋ߬ ߦߋ߫ ߟߐ߬ ߟߊ߫߸ ߝߛߍ߬ߝߛߍ߬ߟߌ ߛߏ ߕߍ߫ ߟߐ߬ ߟߊ߫.
ߞߙߎߞߊ ߛߎߘߊ߲ߣߍ߲ ߠߎ߬
ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߞߊ߲ߕߌ߯ߘߊ߮ ߦߌߟߡߊ:ߛߋߞߕߎߙߋߦߊ߫
ߓߍߙߑߟߍ߲߫ ߜߊ߬ߙߊ
ߓߍߙߑߟߍ߲߫ ߜߊ߬ߙߊ ߁߈߈߄-߁߈߈߅߸ ߊ߬ ߡߊߟߐ߲ߣߍ߲߫ ߦߋ߫ ߞߏ߲߬ߜ߭ߏ߫ ߜߊ߬ߙߊ ߕߐ߮ ߝߣߊ߫ ߡߊ߬ (ߊߟߏߡߊ߲ ߘߐ߫: ߞߏ߲ߜ߭ߏߞߐ߲ߝߋߙߊ߲ߖ߭) ߥߟߊ߫ ߊߝߙߌߞߌ߬ ߕߟߋ߬ߓߋ ߜߊ߬ߙߊ (ߥߍߛߑߕߊߝߙߌߞߊ-ߞߐ߲ߝߋߙߊ߲ߖ߭), ߊ߬ߟߋ ߟߋ߬ ߞߊ߬ ߞߐ߲ߛߐ߲ߧߊߟߌ ߘߏ߲߬ߖߟߎ߬ߡߊ߬ ߊ߬ ߣߌ߫ ߋߙߐߔߎߞߊ ߟߎ߬ ߟߊ߫ ߖߎ߬ߟߊ߬ߦߊ ߊߝߙߌߞߌ߬ ߘߎ߰ߞߟߏ ߞߊ߲߬ ߛߟߊߕߌ߯ߦߊߟߌ ߞߎߘߊ ߥߎ߬ߛߎ ߘߐ߫߸ ߊ߬ ߣߌ߫ ߊߟߏߡߊ߲ߘߎ߯ ߟߊ߫ ߖߘߍ߬ߡߊ߬ߛߐߘߐ߲ ߞߊ߬ ߞߍ߫ ߡߊ߲߬ߛߊ߬ߟߊ߫ ߝߊ߲߬ߞߊ߬ߡߊ ߘߌ߫.
ߜߊ߬ߙߊ ߛߌ߲߬ߝߏ߲߬ߧߊ߬ ߘߊ߫ ߏߕߏ ߝ߭ߐ߲߫ ߓߌߛߑߡߊߙߞ ߟߋ߬ ߓߟߏ߫߸ ߊߟߏߡߊ߲ߘߎ߯ ߛ߭ߊ߲ߛߟߋߙߌ߫ ߝߟߐ: ߊ߬ ߞߐߝߟߌ ߞߍ߫ ߘߊ߫ ߓߍߙߑߟߍ߲߫ ߜߊ߬ߙߊ ߟߊ߫ ߞߍߟߌ ߞߙߎߞߍ߬ߙߍ ߟߋ߬ ߘߌ߫߸ ߊ߬ ߦߋ߫ ߓߛߌ߬ߞߌ߬ ߟߊ߫ ߞߴߊ߬ߟߋ ߟߋ߬ ߞߍ߫ ߘߊ߫ ߛߞߑߙߊߌߓߏ߬ ߝߐ߬ ߊߝߑߙߌ߬ߞߊ߫ ߘߌ߫߸ ߕߎ߬ߡߊ߬ߘߐ߫ ߘߝߐ߬ߦߊ߬ߟߊ߫ ߓߟߏߡߊߞߊ߬ߣߍ߲ ߘߏ߫ ߟߎ߫ ߦߴߊ߬ߟߎ߬ ߖߊ߲߬ߕߏ߬ ߟߴߊ߬ ߝߐ ߘߐ߫ ߞߏ߫ ߊ߬ߟߋ ߟߋ߬ ߣߐ߬ ߟߐ߬ߘߎ߰ ߓߊ߫ ߕߊ߬ ߟߴߊߝߙߌߞߌ߬ ߘߐߢߋߙߋ߲ߞߎ߲ߠߌ߲ ߘߐ߫ ߥߙߎߣߍߦߊߟߌ ߕߎ߬ߡߊ ߟߊ߫߸ ߏ߬ ߟߎ߬ ߦߋ߫ ߣߊ߬ ߓߍ߲߬ߘߐ ߘߏ߫ ߟߎ߫ ߘߌ߫ ߡߍ߲ ߞߐ߲߬ ߘߊ߫ ߜߊ߬ߙߊ ߢߍ߫ ߊ߬ ߣߌ߫ ߡߍ߲ ߠߎ߬ ߞߍ߫ ߘߴߊ߬ ߞߐ ߘߐ߫. ߜߊ߬ߙߊ ߕߘߍ߬ ߘߊ߫ ߋߙߐߔߎ߬ ߝߊ߲߬ߞߊ߬ߡߊ ߟߎ߬ ߟߊ߫ ߞߐ߲ߛߐ߲ߧߊߟߌ ߥߎ߬ߛߎ ߓߟߏߡߊߜߍ߲ ߘߐ߫߸ ߏ߬ ߡߍ߲ ߞߊ߬ ߖߙߎߡߎ߲߫ ߞߘߐ ߟߎ߬ ߟߊߢߐ߬ߣߌ߲ ߘߐ߫ ߥߟߴߊ߬ߟߎ߬ ߢߊߝߍ߫ ߕߘߎ ߘߐ߫߸ ߊߝߙߌߞߌ߬ ߟߊ߫ ߖߘߍ߬ߕߐ߲߬ߕߌ߰ߦߊ ߣߌ߫ ߖߘߍ߬ ߞߎ߲߬ߠߊ߬ߛߌ߮ ߟߎ߬ ߞߊ߬ߣߌ߲߬.
ߛߊ߲ߕߌ߮
ߛߊ߲ߕߌ߮ (ߛߜ߭ߌ߬ߣߌ߬: ) ߟߊ߬ߕߍ߲߬ ߕߐ߮ ߎߙߊߣߎߛ ߦߋ߫ ߜ߭ߙߍ߬ߞߌ߬ ߛߊ߲ߘߐߞߏ ߟߎ߬ ߡߊ߰ߙߌ ߟߋ߬ ߘߌ߫߸ ߊ߬ߟߋ ߟߋ߬ ߦߋ߫ ߕߋ߬ߟߋ ߖߊ߯ߓߊߟߌ߫ ߥߐߙߐ߲ߥߌߟߊߣߊ߲ ߘߌ߫. ߊ߬ߟߋ ߟߋ߬ ߦߋ߫ ߖߊ߯ߓߊߟߌ߫ ߥߎߢߊ߲ ߛߓߊߣߊ߲ ߣߌ߫ ߕߟߋ߬ ߞߊ߲ߞߋ ߖߊ߯ߓߊߟߌ ߘߍ߲߬ߘߍ߬ߡߊ ߣߊ߯ߣߌ߲ߣߊ߲ ߘߌ߫.
ߛߊ߲ߕߌ߮ ߛߏ߯ߙߏߢߊ ߣߌ߫ ߟߌ߲ߓߊ߲ߕߌ߮ ߕߊ ߡߎߣߎ߲ߣߍ߲ߓߊ ߟߋ߬ ߦߋ߫ ߢߐ߲߯ ߠߊ߫߸ ߡߍ߲ ߠߎ߬ ߖߎ߲ߛߊ߫ ߛߏ߯ߙߏߢߊ ߣߌ߫ ߞߎ߲߬ߓߊ߬ ߥߊߦߌ߲ߡߊ ߝߌ߬ߟߊ ߟߎ߬ ߝߌ߲߬ߕߐ߲߬ ߣߌ߫ ߞߌ߬ߘߌ߲߬ߕߌ߮ ߟߎ߬ ߕߊ ߝߘߏ߬ߣߍ߲߬ ߢߐ߲߲߮ ߡߊ߬. ߏ߬ ߟߋ ߞߏߛߐ߲߬߸ ߟߐ߲ߞߏߕߌ߮ ߟߎ߬ ߦߋ߫ ߛߊ߲ߕߌ߮ ߣߌ߫ ߟߌ߲ߓߊ߲ߕߌ߮ ߟߎ߬ ߛߙߊߛߌ߰ ߟߊ߫ "ߞߎ߲߬ߓߊ߬ ߣߍߣߍߛߌ߲ߓߌߡߊ" ߟߎ߬ ߟߋ߬ ߘߌ߫߸ ߞߵߊ߬ߟߎ߬ ߡߊߦߋߙߋ߲߫ ߞߎ߲߬ߓߊ߬ ߥߊߦߌ߲ߡߊ ߟߎ߬ ߡߊ߬. alt=|left|thumb|ߛߊ߲ߕߌ߮ ߖߌ߬ߦߊ߬ߓߍ ߞߟߐ߬ߡߊ ߛߊ߲ߕߌ߮ ߡߐ߲ߕߐ߲ ߡߎߣߎ߲ߣߍ߲ߓߊ ߟߋ߬ ߦߋ߫ ߝߌ߲߬ߕߐ߲߬ ߣߌ߫ ߞߌ߬ߘߌ߲߬ߕߌ߮ ߟߎ߬ ߕߊ ߟߊ߫߸ ߊ߬ ߛߏ߯ߙߏߟߊ߲߫ ߝߟߐߡߊ ߟߎ߬ ߞߍ ߞߏߛߐ߲߬ ߖߌߛߎ߲ ߣߌ߫ ߖߊߝߎߥߊ ߟߎ߬ ߘߌ߫߸ ߞߏ߬ߣߌ߲߬ "ߣߍߣߍߛߌ߲ߓߌ" ߛߌߦߊߡߊ߲߫ ߦߴߊ߬ ߘߐ߫߸ ߦߏ߫ ߖߌ߸ ߛߍ߯ߥߊߦߌ߲߸ ߊ߬ ߣߌ߫ ߡߎ߯ߡߊߘߌ, ߊ߬ ߣߌ߫ ߞߋ߬ߡߎ߬ߖߌ߬ߡߊ ߕߐ߬ߡߊ ߟߎ߬ ߝߏ߲߬ߝߏ߲. ߊ߬ ߞߍߣߍ߲߫ ߦߴߊ߬ߟߋ ߟߋ߬ ߦߋ߫ ߕߟߋ߬ ߞߊ߲ߞߋ ߡߐ߲ߕߐ߲ ߣߍߣߍߡߊ ߟߎ߬ ߓߍ߯ ߘߐ߫ ߓߏ߲߬ߓߊ ߘߌ߫߸ ߡߍ߲ ߓߊ߲ߘߊߖߌ߬ߦߊ ߡߊߓߍ߲߬ߣߍ߲ ߦߋ߫ (ߞ ߄߉) ߘߌ߫߸ ߞߛߊߞߊ߫ (-߂߂߄) ߘߎ߰ߟߊ߫߸ ߏ߬ ߦߋ߫ ߞߓߊ߬ߞߟߏ߫ ߛߏ߯ߙߏߣߍ߲ ߘߏ߫ ߛߎ߬ߣߐ߰ߣߍ߲ ߠߋ߬ ߘߌ߫߸ ߖߌ ߟߋ߬ ߞߍ߫ ߘߊ߫ ߞߊ߬ ߞߓߊ߬ߞߟߏ ߣߌ߫ ߡߎ߯ߡߊߘߌ ߟߎ߬ ߛߏ߯ߙߏ߫ ߘߎ߲߬ߘߊ ߟߊ߫߸ ߞߓߊ߬ߞߟߏ ߟߎ߬ ߞߐߞߊ߲߬. ߛߊ߲ߕߌ߮ ߞߘߐߟߊ ߛߏ߯ߙߏߟߊ߲ ߓߊߖߎߟߞߊ ߦߋ߫ ߣߍߣߍߛߌ߲ߓߌ ߣߌ߫ ߝߘߊ ߟߎ߬ ߟߋ߬ ߘߌ߫. ߛߊ߲ߕߌ߮ ߦߋ߫ ߟߋ߬ ߖߐ߫ ߦߏ߫ ߖߊ߯ߓߊߟߌ߫ ߞߎ߲ߓߊ ߕߐ߭ ߟߎ߬߸ ߞߌ߬ߘߌ߲ ߞߊ߲ߞߋ ߟߎ߬ ߦߋ߫ ߛߊ߲ߕߌ߮ ߟߊ߫߸ ߊ߬ ߣߌ߫ ߘߎ߰ߘߟߊߕߍ߮ ߣߌ߫ ߞߊߙߏ ߟߎ߬. ߛߊ߲ߕߌ߮ ߦߴߊ߬ ߕߊ߫ ߘߎ߲߬ߘߎ߬ߡߊ߬ ߘߐ߬ߓߍ߲߬ߠߌ߲߬ ߢߊ߫ ߟߋ߬ ߘߌ߫ ߕߟߋ߬ ߞߊ߲ߞߋ ߘߐ߫߸ ߓߴߊ߬ ߦߴߊ߬ ߡߊ߬ߖߍ߲߬ߞߍ߬ߟߌ߬ ߓߟߐ߬ߟߊ߬ߞߊ ߞߍ߫ ߟߴߊ߬ ߝߘߎ߬ߝߍ߬ߟߊ ߟߋ߬ ߡߊ߬, ߝߊߦߌߘߊ߫ ߊ߬ ߦߴߊ߬ ߖߍ߲߬ߞߍ߬ ߟߴߊ߬ ߟߊ߫ ߞߊߡߊ߲ ߝߊ߲߬ߝߘߊ߬ߢߊ ߟߋ߬ ߡߊ߬. ߊ߬ ߥߙߏ߬ߘߎ߮ ߣߴߊ߬ ߞߐ߬ߘߎ߮ ߓߊߙߌ ߟߎ߬ ߦߋ߫ ߖߊ߯ߓߊߟߌ ߕߐ߭ ߕߍߡߊߓߊ߲ߝߊ߲ ߠߋ߬ ߝߍ߬. ߕߊ߯ߡߊߘߋ߲ ߂߲ ߟߊ߫ ߁߉߈߆ ߖߌ߬ߦߊ߬ߓߍ ߞߴߊ߬ ߦߌ߬ߘߊ߬ ߞߏ߫ ߛߊ߲ߕߌ߮ ߦߋ߫ ߖߊ߯ߓߊߟߌ ߟߋ߫ ߘߌ߫ ߓߘߎߓߘߎ߫ ߕߍ߫ ߡߍ߲ ߝߍ߬߸ ߦߋߟߋ߲߫ ߦߋߕߊ ߟߊ߫߸ ߡߙߎ߬ߝߋ ߞߓߊ߬ߞߟߏ߬ߡߊ߬ ߕߴߊ߬ ߝߍ߬߸ ߕߐ߲ߞߐߟߐ߲߫ ߛߌ߫ ߕߍ߫߸ ߡߍ߲ ߣߌ߫ ߖߊ߯ߓߊߟߌ߫ ߞߎ߲ߓߊ ߟߎ߬ ߕߊ ߘߌ߫ ߟߊ߫ ߢߐ߲߮ ߡߊ߬. ߘߎ߱ ߞߊ߲߬ ߖߎ߯ߓߍߟߌ ߟߎ߬ ߓߘߊ߫ ߓߊ߲ߘߊߡߊߦߟߍߡߊ߲ ߥߎ߬ߛߎ ߦߌ߬ߘߊ߬ ߊ߬ ߞߊ߲߬߸ ߊ߬ ߣߌ߫ ߓߊ߲ߘߊߖߌߦߊߟߐ߲ߘߐߦߊ ߘߐߞߏ ߟߎ߬߸ ߣߌ߫ ߛߊ߲ߕߌ߮ ߛߎ߬ߘߎ߲߬ߧߊ߬ ߘߴߊ߬ ߛߎ ߣߌ߫ ߕߋ߬ߟߋ ߟߊߞߢߊ߫ ߕߎߡߊ ߘߐ߫ ߂00߇ ߟߊ߫. ߊ߬ ߝߢߐ ߟߊߞߊߟߌߦߊ ߘߌ߫ ߛߋ߫ ߞߎߘߍ߫ ߂߅߀ ߘߐ߫ ߝߌ߬ߟߊ߲ ߞߘߐ߫߸ (ߞߎߘߍ߫ ߉߀߀/ߕߎ߬ߡߊ߬ߙߋ߲ ߞߘߐ߫). ߛߊ߲ߕߌ߮ ߞߋߟߋ߲߫ ߠߋ߬ ߦߋ߬ ߖߊ߯ߓߊߟߌ߫ ߘߌ߫߸ ߡߍ߲ ߕߐ߮ ߛߐ߬ߘߐ߲߬ߣߍ߲߫ ߦߋ߫ ߜ߭ߙߍ߬ߞߌ߬ ߟߎ߫ ߟߊ߫ ߛߌߙߌ߲ߟߐ߲ ߛߌ߲ߞߐ߲ ߘߏ߫ ߟߊ߫߸ ߏ߬ ߟߋ ߟߊ߬ߕߍ߲߬ߦߊ߬ߣߍ߲߫ ߞߏ߫ ߜ߭ߙߍ߬ߞߌ ߟߎ߫ ߟߊ߫ ߛߊ߲ ߡߊ߰ߙߌ "ߎߙߊߣߎߛ".
ߦߌߟߡߊ:ߛߊ߲ߡߊߛߓߍ ߦߌߟߡߊ:ߟߐ߲ߞߏ ߦߌߟߡߊ:ߕߟߋ߬ ߞߊ߲ߞߋ
ߡߍߞߛߌߞ
ߡߍߞߛߌߞ ߘߊ߲ߝߊߘߌ߫ ߖߊ߲ ߝߐߟߌ ߦߋ߫ ߞߊ߬ߝߏ߫ ߘߍ߬ߣߍ߲ ߡߍߞߛߌߞ ߟߋ߬ ߘߌ߫߸ ߡߍ߲ ߊߛߑߔߊ߲ߞߊ߲ ߦߋ߫ ߡߍߞߛߌߞߏ߬ ߋ߬ ߋߛߑߕߊߘߏ߫ ߎ߳ߣߌߘߏ߬ ߡߋߞߛߌߞߊߣߏ߬ ߟߋ߬ ߘߌ߫ ߥߟߊ߫ EUM (ߞ.ߘ.ߡ)߸ ߦߋ߫ ߊߡߋߙߌߞߌ߬ ߞߐ߬ߘߎ߮ ߥߙߏ߬ߘߎ߮ ߞߊ߬ߝߏ ߘߏ߫ ߟߋ߬ ߘߌ߫. ߓߐߕߏ߲ ߦߴߊ߬ ߣߌ߫ ߜ߭ߎߊߕߍߡߟߊ߫ ߣߌ߫ ߓߋߟߌߖ߭ ߟߎ߫ ߕߍ߫ ߕߟߋ߬ߓߐ-ߥߙߏ߬ߘߎ߮ ߘߐ߫߸ ߊ߬ ߣߌ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߕߍ߫ ߞߐ߬ߘߎ߮-ߕߟߋ߬ߓߋ߸ ߊ߬ ߦߋ߫ ߡߍߞߛߌߞ ߖߌߘߏ߮ ߣߌ߫ ߞߙߊߦߌߓ ߘߊ ߟߊ߫ ߕߟߋ߬ߓߐ ߘߐ߫߸ ߊ߬ ߣߌ߫ ߖߐ߮ ߟߌ߲ߓߊ߲ ߕߍ߫ ߥߙߏ߬ߘߎ߯ ߘߐ߫.
Wp/nqoߓߟߊߣߌ߲߫
ߓߟߊߣߌ߲߫/ߦߋ߫ ߣߏߙߊߛߏߓߊ ߡߙߊ߬ߘߊ߬ߘߎ߯ߟߊ ߣߐ߭ߘߎ߯ ߘߏ߫ ߟߋ߬ ߘߌ߫߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߣߏߙߊߛߏߓߊ߫ ߕߟߋ߬ߓߋ ߟߋ߬ ߘߐ߫߸ߣߏߙߊ߫ ߞߊ߬ߓߌߟߊ߫ ߡߍ߲ ߕߐ߯ ߞߏ߫:ߢߊ߲߬ߡߎߛߦߊ߫ ߏ߬ ߟߎ߫ ߟߊ߫ ߛߣߍ߬ߞߍ߬ ߕߏߘߊ ߟߋ߬ ߦߋ߲߬ ߘߌ߫߸ߞߏ߬ߣߌ߲߬،ߛߌ߫ ߜߘߍ߫ ߟߎ߬ ߦߋ߫ ߫߫߫ ߛߌ߰ ߘߐ߫ ߦߋ߲߬
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߣߏ߯ߙߊߛߏߓߊ߫
ߛߊ߲ߡߊߛߓߍ
alt=|left|thumb|ߥߊ߲߬ߞߏ߲ ߟߊ߬߬ߓߎ߲߮߸ ߖߌ߬ߦߊ߬ߓߍ ߣߌ߲߬ ߕߊ߬ߣߍ߲߫ ߦߋ߫ ߣߖ߭ߊ ߟߊ߫ ߘߐ߬ߛߏ߰ߙߋ߬ߟߊ߲߫ ߤߐߓߏ߬ ߟߊ߫
alt=|left|thumb|ߣߐߣߐߛߌ߲ߓߌߟߊ ߖߌ߬ߦߊ߬ߓߍ ߛߊ߲ߡߊߛߓߍ ߦߋ߫ ߛߎ߲ߞߎ߲ ߟߐ߲ߞߏ ߟߋ߬ ߘߌ߫߸ ߡߍ߲ ߦߋ߫ ߛߊ߲ ߞߣߐ߫ ߞߏ߫ ߟߎ߬ ߣߌ߫ ߦߋߙߋ߲ ߠߎ߬ ߞߊ߬ߙߊ߲߬ ߠߊ߫. ߊ߬ ߦߋ߫ ߘߡߊ߬ߟߐ߲ ߣߌ߫ ߘߐ߬ߞߏ ߣߌ߫ ߖߎ߲ߛߊ ߟߎ߬ ߟߋ߬ ߟߊߓߊ߯ߙߊ߫ ߟߊ߫ ߞߴߊ߬ ߞߣߐ߫ ߝߋ߲ ߠߎ߬ ߣߌ߫ ߦߋߙߋ߲ ߠߎ߬ ߛߎ߲ ߠߎ߬ ߢߊߝߐ߫ ߟߊ߫߸ ߊ߬ ߣߴߊ߬ߟߎ߬ ߕߎ߬ߜߍ߬ߕߎ߬ߜߍ߬ ߢߊ.
ߞߎߡߊߛߎ߲߫
ߜ߭ߙߍ߬ߞߌ ߟߎ߬ ߟߊ߫ ߛߊ߲ߡߊߛߓߍ (ߊߛߑߕߙߏߣߏߡߌߦߊ߫)߸ ߦߋ߫ (ߊߛߕߑߙߐ߲) "ߟߏ߬ߟߏ" ߟߋ߬ ߘߌ߫߸ ߊ߬ ߣߌ߫ (ߣߏߡߌߦߊ) "ߞߎ߬ߙߎ߲߬ߘߎ" ߥߟߊ߫ "ߟߐ߲ߣߌ߲ߦߊ"߸  ߏ߬ ߞߘߐ ߟߋ߬ ߦߋ߫ ߞߏ߫ "ߟߏ߬ߟߏ ߟߎ߬ ߟߊ߫ ߞߎ߬ߙߎ߲߬ߘߎ" ߥߟߊ߫ "ߓߟߊߓߟߊ ߟߐ߲ߠߌ߲ߧߊ"߸ ߜ߭ߙߍ߬ߞߌ ߟߎ߫ ߟߊ߫ ߣߊߡߎ߲ ߕߊ߫ ߝߐߟߌ߫ ߘߐ߫ ߞߊ߬ߣߌ߲߬. ߦߌߟߡߊ:ߛߊ߲ߡߊߛߓߍ ߦߌߟߡߊ:ߟߐ߲ߞߏ
ߥߐ߬ߙߍߘߐ߫
ߥߐ߬ߙߍ-ߘߐ߫
ߥߐ߬ߙߍ߬ߓߊ-ߘߐ߫=ߥߐ߬ߙߍ߬ߓߊ-ߕߐ߫. ߘߏ߫ ߟߎ߫ ߦߋ߫ (ߓߊ) ߓߐ߫ ߟߴߊ߬ ߞߊ߲߬ ߛߐ߲߬ ߞߎߡߊ߫ ߟߊߛߎߘߎ߲ߧߊ ߓߟߏߡߊ߬ ߞߵߊ߬ ߝߐ߫ ߘߐߙߐ߲߫ ߞߏ߫ :ߥߐ߬ߙߍ-ߘߐ߫=ߥߐ߰ߙߍ-ߕߐ߫. ߊ߬ߟߋ ߦߋ߫ ߛߏ߫ ߡߊ߲ߞߊ߲ ߠߋ߬ ߘߌ߫. ߊ߬ ߦߋ߫ ߞߊ߬ߟߌ߲߬ߞߐ߫ ߡߙߊ߬ߘߊ߬ߙߋ߲ ߠߋ߬ ߞߣߐ߫ / ߘߌ߲ߞߌߙߊߦߌ߫ ߡߙߊ߬ߓߊ߰ߘߊ ߞߣߐ߫ / ߝߙߊߣߊ߫ ߘߌ߲߬ߞߎߘߎ߲ ߘߐ߫ / ߖߌ߬ߣߍ߫ ߞߊ߲ߓߍ߲߫ (ߜߍߞߊ߲ߠߊ) ߘߐ߫. wörèba-dö = Wörèba-tö wörè-dö = wörè-tö ߖߊ߲߬ߕߏ߬ߒߘߐ: ߒߞߏ ߘߐ߫ ߛߓߍߘߋ߲߫ ߄ ߢߌ߲߬ ߠߎ߬ ߦߋ߫ ߢߐ߲߮ ߣߐ߬ߘߐߓߌ߬ߟߊ߬ ߟߊ߫ ߟߋ߬ ߞߵߊ߬ ߓߍ߲߬ ߒߞߏ ߞߊ߲ߓߏߟߏ߲ߞߏ ߓߟߏߡߊ߬، ߦߏ߫ ߕߊ߲߬: ߁߭- ߕ. ߂߲- ߘ. ߃߲- ߙ. ߄߲- ߟ. ߷ ߁߭- ߕߎ ߞߕߐ߫، ߒ ߓߌߕߊ߲ߗߍ߫، ߛߏ߲߬ߖߕߊ߫، ߒ ߕߊ߯ ߕߊ߫، ߊ߬ ߞߕߐߓߐ߫. ߷ ߂߲- ߕߎ ߞߘߐ߫، ߒ ߓߌߘߊ߲ߗߍ߫، ߛߏ߲߬ߖߘߊ߫، ߒ ߕߊ߯ ߘߊ߫، ߊ߬ ߞߘߐߓߐ߫. ߷ ߃߲- ߕߎ ߞߙߐ߫، ߒ ߓߌߙߊ߲ߗߍ߫، ߛߏ߲߬ߖߙߊ߫، ߒ ߕߊ߯ ߙߊ߫، ߊ߬ ߞߙߐߓߐ߫. ߷ ߄߲- ߕߎ ߞߟߐ߬، ߒ ߓߌߟߊ߲ߗߍ߫، ߛߏ߲ߖߟߊ߬، ߒ ߕߊ߯ ߟߊ߫، ߊ߬ ߞߟߐ߬ߓߐ߫.
ߘߎ߰ߥߟߊ
ߥߐ߬ߙߍ߬ߓߊ-ߘߐ߫ ߦߋ߫ ߕߎߜ߭ߋ߫ ߣߌ߫ ߘߌ߲ߞߌߙߊߦߌ߫ ߕߍ ߝ.ߝ. ߝߏ߲߬ߘߏ߫ ߝߊ߬ߛߏ߬ߟߊ߬ߞߊ ߝߙߍߕߍ߫ ߂߇ ߟߋ߫ ߝߍ߬، ߊ߬ ߦߋ߫ ߞߊ߬ߟߌ߲߬ߞߐ߫ ߕߟߋ߬ߖߌ߮ ߟߋ߬ ߘߐ߫ ߞߎߘߍ߫ ߄ ߟߊ߫،ߞߎߞߎߕߊ߲ߓߊ߫ ߓߊ ߛߎߙߎ߲ߘߎ ߣߌ߫ ߓߊߝߌ߲߫ ߓߊ ߓߍ߲߬ߕߍ ߦߴߊ߬ ߕߟߋ߬ߖߌ߮ ߘߐ߫ ߞߎߘߍ߫ ߁߅ ߟߊ߫.
ߘߌ߲ߞߌߙߊߦߌ߫ ߣߌ߫ ߛߌ߯ߙߌ߲߫ ߟߎ߫ ߦߴߊ߬ ߕߟߋ߬ߓߐ-ߞߐ߰ߘߎ߮ ߘߐ߫߸ ߘߊߓߏߟߊ߫ ߦߴߊ߬ ߥߙߏ߬ߘߎ߮ ߘߐ߫߸ ߝߙߊߣߊ߫ ߦߴߊ߬ ߕߟߋ߬ߓߐ-ߥߙߏ߬ߘߎ߮ ߘߐ߫،ߞߘߏ߬ߛߊ߫ ߣߌ߫ ߞߊ߲ߞߊ߲߫ ߟߎ߫ ߦߴߊ߬ ߕߟߋ߬ߓߐ ߘߐ߫، ߕߎߜ߭ߋ߫ ߣߌ߫ ߟߊߓߋ߫ ߟߎ߫ ߦߴߊ߬ ߕߟߋ߬ߖߌ߮ ߘߐ߫، ߡߊߡߎ߫ ߣߌ߫ ߞߌ߲ߘߌߦߊ߫ ߣߌ߫ ߞߐߣߊߞߙߌ߫ ߟߎ߫ ߦߴߊ߬ ߕߟߋ߬ߖߌ߮ ߥߙߏ߬ߘߎ߮ ߘߐ߫.